9. การจัดการ ณ 31 ธันวาคม 2550

9.1 โครงสร้างการจัดการ

หมายเหตุ : ณ วันที่ 1 มกราคม 2551 ปตท. ได้มีการเปลี่ยนแปลงโครงสร้างการจัดการ
เป็นดังนี้

** ผู้ช่วย กผญ. = ผู้ช่วยกรรมการผู้จัดการใหญ่

โครงสร้างการจัดการของบริษัท ประกอบด้วย คณะกรรมการ ปตท.
และมีคณะกรรมการเฉพาะเรื่อง จำนวน 4 คณะ ช่วยกลั่นกรองงานที่มีความสำคัญ ได้แก่
คณะกรรมการตรวจสอบ คณะกรรมการสรรหา คณะกรรมการกำหนดค่าตอบแทน
และคณะกรรมการกำกับดูแลกิจการที่ดี โดยมีกรรมการผู้จัดการใหญ่ เป็นผู้บริหารสูงสุดของบริษัท
บริหารจัดการผ่านคณะกรรมการจัดการ 11 คณะ ดังมีรายละเอียดสรุปได้ดังนี้

9.2 คณะกรรมการบริษัท

คณะกรรมการของ ปตท. จำกัด (มหาชน) ตามหนังสือรับรองกระทรวงพาณิชย์ ลงวันที่ 2 มกราคม
2551

มีจำนวน 15 ท่าน ประกอบด้วย

-   กรรมการที่ไม่เป็นผู้บริหาร 14 ท่าน

  (และเป็นกรรมการที่เป็นอิสระ 10 ท่าน ซึ่งเกินกว่ากึ่งหนึ่งของกรรมการทั้งคณะ)

-   กรรมการที่เป็นผู้บริหาร 1 ท่าน

รายชื่อคณะกรรมการ ปตท. ประกอบด้วย

+---+------------------------+---------------+------------------------+
| ล | รายชื่อกรรมการ           | ตำแหน่ง        | วันที่ได้รับแต่งตั้ง           |
| ำ |                        |               |                        |
| ด |                        |               |                        |
| ับ |                        |               |                        |
+---+------------------------+---------------+------------------------+
| 1 | นายณอคุณ สิทธิพงศ์         | ประธานกรรมการ | 21 ธันวาคม 2550 ^(1.4)  |
| . |                        |               | (แทน นายพรชัย รุจิประภา)  |
|   |                        |               |                        |
|   |                        |               |                        |
+---+------------------------+---------------+------------------------+
| 2 | พลเอก อภิชาต เพ็ญกิตติ     | กรรมการอิสระ   | 1 ธันวาคม 2549          |
| . |                        |               |                        |
|   |                        |               |                        |
|   |                        |               |                        |
+---+------------------------+---------------+------------------------+
| 3 | นายจักรมณฑ์ ผาสุกวนิช      | กรรมการอิสระ   | 30 เมษายน 2550         |
| . |                        |               |                        |
|   |                        |               |                        |
|   |                        |               |                        |
+---+------------------------+---------------+------------------------+
| 4 | พลเอก สมทัต อัตตะนันทน์    | กรรมการอิสระ   | 11 เมษายน 2549         |
| . |                        |               |                        |
|   |                        |               |                        |
|   |                        |               |                        |
+---+------------------------+---------------+------------------------+
| 5 | หม่อมหลวงปาณสาร หัสดินทร  | กรรมการอิสระ   | 11 เมษายน 2549         |
| . |                        |               |                        |
|   |                        |               |                        |
|   |                        |               |                        |
+---+------------------------+---------------+------------------------+
| 6 | นายอำพน กิตติอำพน        | กรรมการอิสระ   | 12 เมษายน 2548         |
| . |                        |               |                        |
|   |                        |               |                        |
|   |                        |               |                        |
+---+------------------------+---------------+------------------------+
| 7 | คุณพรทิพย์ จาละ           | กรรมการอิสระ   | 30 เมษายน 2550 ^(1.1)  |
| . |                        |               | (แทน นายเชิดพงษ์ สิริวิชช์)  |
|   |                        |               |                        |
|   |                        |               |                        |
+---+------------------------+---------------+------------------------+
| 8 | นายโอฬาร ไชยประวัติ      | กรรมการอิสระ   | 11 เมษายน 2549         |
| . |                        |               |                        |
|   |                        |               |                        |
|   |                        |               |                        |
+---+------------------------+---------------+------------------------+
| 9 | นายสุชาติ ธาดาธำรงเวช    | กรรมการอิสระ   | 12 เมษายน 2548         |
| . |                        |               |                        |
|   |                        |               |                        |
|   |                        |               |                        |
+---+------------------------+---------------+------------------------+
| 1 | นายพานิช พงศ์พิโรดม       | กรรมการ       | 1 มกราคม 2551^(1.5     |
| 0 |                        |               | )(แทน นายเมตตา         |
| . |                        |               | บันเทิงสุข)               |
|   |                        |               |                        |
+---+------------------------+---------------+------------------------+
| 1 | คุณหญิงชฎา วัฒนศิริธรรม     | กรรมการอิสระ   | 30 เมษายน 2550 ^(1.2   |
| 1 |                        |               | )(แทน นายพิษณุ สุนทรารักษ์) |
| . |                        |               |                        |
|   |                        |               |                        |
+---+------------------------+---------------+------------------------+
| 1 | นางพันธ์ทิพย์ สุรทิณฑ์        | กรรมการ       | 1 ธันวาคม 2549          |
| 2 |                        |               |                        |
| . |                        |               |                        |
|   |                        |               |                        |
+---+------------------------+---------------+------------------------+
| 1 | นางพรรณี สถาวโรดม       | กรรมการ       | 30 เมษายน 2550         |
| 3 |                        |               |                        |
| . |                        |               |                        |
|   |                        |               |                        |
+---+------------------------+---------------+------------------------+
| 1 | นายพรายพล คุ้มทรัพย์       | กรรมการอิสระ   | 1 พฤษภาคม 2550 ^(1.3   |
| 4 |                        |               | )(แทน นายพัฒเดช         |
| . |                        |               | ธรรมจรีย์)               |
|   |                        |               |                        |
+---+------------------------+---------------+------------------------+
| 1 | นายประเสริฐ บุญสัมพันธ์     | กรรมก         | - ครบวาระที่ 1           |
| 5 |                        | ารและเลขานุการ | และพ้นจากตำแหน่งเมื่อ      |
| . |                        |               | 10 สิงหาคม 2550         |
|   |                        | (กรรม         |                        |
|   |                        | การผู้จัดการใหญ่) | - วาระที่ 2 เริ่ม 10       |
|   |                        |               | กันยายน 2550 ^(2.)      |
+---+------------------------+---------------+------------------------+

หมายเหตุ 1. คณะกรรมการแต่งตั้งกรรมการใหม่แทนกรรมการที่ออกตามวาระและลาออก

1.1 คุณพรทิพย์ จาละ ดำรงตำแหน่งแทน นายเชิดพงษ์ สิริวิชช์ ซึ่งครบวาระเมื่อวันที่ 30 เมษายน
2550
1.2 คุณหญิงชฎา วัฒนศิริธรรม ดำรงตำแหน่งแทน นายพิษณุ สุนทรารักษ์ ซึ่งครบวาระเมื่อวันที่ 30
เมษายน 2550
1.3 นายพรายพล คุ้มทรัพย์ ดำรงตำแหน่งแทน นายพัฒเดช ธรรมจรีย์ ซึ่งลาออกเมื่อวันที่ 1
พฤษภาคม 2550
1.4 นายณอคุณ สิทธิพงศ์ ดำรงตำแหน่งแทนนายพรชัย รุจิประภา ซึ่งลาออกเมื่อวันที่ 18 ธันวาคม
2550

1.5 นายพานิช พงศ์พิโรดม ดำรงตำแหน่งแทนนายเมตตา บันเทิงสุข ซึ่งลาออกเมื่อวันที่ 1
มกราคม 2551

2. การประชุมคณะกรรมการ บริษัท ปตท. จำกัด (มหาชน) ครั้งที่ 8/2550 วันที่ 31 สิงหาคม
2550 มีมติแต่งตั้งให้ นายประเสริฐ บุญสัมพันธ์
ดำรงตำแหน่งกรรมการผู้จัดการใหญ่ ต่ออีกวาระหนึ่ง ตั้งแต่วันที่ 10 กันยายน 2550

ทั้งนี้ คณะกรรมการ ปตท. โดยการนำเสนอของคณะกรรมการกำกับดูแลกิจการที่ดี
ได้กำหนดนิยามความเป็นอิสระของกรรมการ ปตท.
ซึ่งสอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย (ตลท.) ดังนี้

-   ถือหุ้นไม่เกิน 0.5% ของจำนวนหุ้นที่มีสิทธิออกเสียงทั้งหมดใน ปตท. บริษัทในเครือ
    บริษัทร่วมทุน หรือนิติ บุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

-   ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ รวมถึงที่ปรึกษาตรวจสอบบัญชี ที่ปรึกษากฎหมาย
    ที่ปรึกษาด้านอื่นๆ หรือเป็นผู้มีอำนาจควบคุม ปตท. บริษัทในเครือ บริษัทร่วม
    หรือเป็นบุคคลที่อาจมีความขัดแย้ง โดยต้องไม่มีผลประโยชน์
    หรือส่วนได้ส่วนเสียในลักษณะดังกล่าวมาแล้ว เป็นเวลาไม่น้อยกว่า 2 ปี

-   ไม่มีความสัมพันธ์ทางธุรกิจ เช่น เป็นลูกค้า คู่ค้า เจ้าหนี้/ลูกหนี้การค้า เจ้าหนี้/ลูกหนี้เงินกู้
    เป็นต้น รวมทั้งไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของ ปตท. บริษัทในเครือ บริษัทร่วม
    หรือนิติบุคคลที่อาจมีความขัดแย้งในลักษณะที่จะทำให้ขาดความเป็นอิสระ

-   ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับ ผู้บริหาร
    ผู้ถือหุ้นรายใหญ่ของ ปตท. บริษัทในเครือ บริษัทร่วม หรือนิติบุคคลที่อาจมีความขัดแย้ง
    รวมทั้งไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

รายงานการถือหลักทรัพย์ของกรรมการ ปตท. ในปี 2549 และปี 2550

+---+----------------+------+------+-------+-------------------------+
| ล | รายชื่อกรรมการ   | จำน  |      | จำ    | หมายเหตุ                 |
| ำ |                | วนหุ้น |      | นวนหุ้น |                         |
| ด |                | (หุ้น) |      | เพิ่ม   |                         |
| ับ |                |      |      | (ลด)  |                         |
|   |                |      |      | ระ    |                         |
|   |                |      |      | หว่างปี |                         |
|   |                |      |      | (หุ้น)  |                         |
+---+----------------+------+------+-------+-------------------------+
|   |                | 31   | 31   |       |                         |
|   |                | ธ.ค. | ธ.ค. |       |                         |
|   |                | 2549 | 2550 |       |                         |
+---+----------------+------+------+-------+-------------------------+
| 1 | นายณอคุณ สิทธิพงศ์ | –    | –    | –     | - ได้รับแต่งตั้งเมื่อ 21       |
| . |                |      |      |       | ธันวาคม 2550             |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 2 | นายจักรมณฑ์      | 10   | 0    | (10   | - โอนหุ้น                 |
| . | ผาสุกวนิช        | ,000 |      | ,000) | เพื่อปฏิบัติให้ถูกต้องตาม       |
|   |                |      |      |       | พรบ.คุณสมบัติมาตรฐาน       |
|   |                |      |      |       | สำหรับก                  |
| 2 |                |      |      |       | รรมการและพนักงานรัฐวิสาหกิจ |
| . |                |      |      |       | (ฉบับที่ 5) พ.ศ.2550       |
+---+----------------+------+------+-------+-------------------------+
| 3 | นายโอฬาร       | –    | –    | –     | –                       |
| . | ไชยประวัติ       |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 4 | คุณหญิงชฎา       | N.A. | 0    | (7    | - ได้รับแต่งตั้งเมื่อ 30       |
| . | วัฒนศิริธรรม      |      |      | ,400) | เมษายน 2550             |
|   |                |      |      |       | - ขายหุ้น                 |
|   |                |      |      |       | เพื่อปฏิบัติให้ถูกต้องตาม พรบ.  |
|   |                |      |      |       | คุณสมบัติฯ( ฉบับที่ 5) พ.ศ.   |
|   |                |      |      |       | 2550                    |
+---+----------------+------+------+-------+-------------------------+
| 5 | คุณพรทิพย์ จาละ   | N.A. | –    | –     | ได้รับแต่งตั้งเมื่อ 30 เมษายน  |
| . |                |      |      |       | 2550                    |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 6 | พลเอก สมทัต     | –    | –    | –     |                         |
| . | อัตตะนันทน์       |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 7 | พลเอก อภิชาต    | 10   | 0    | (10   | - โอนหุ้น                 |
| . | เพ็ญกิตติ         | ,000 |      | ,000) | เพื่อปฏิบัติให้ถูกต้องตาม พรบ.  |
|   |                |      |      |       | คุณสมบัติฯ( ฉบับที่ 5) พ.ศ.   |
|   |                |      |      |       | 2550                    |
+---+----------------+------+------+-------+-------------------------+
| 8 | นายอำพน        | –    | –    | –     |                         |
| . | กิตติอำพน        |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 9 | หม่อมหลวงปาณสาร | –    | –    | –     |                         |
| . | หัสดินทร         |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+

+---+----------------+------+------+-------+-------------------------+
| ล | รายชื่อกรรมการ   | จำน  |      | จำ    | หมายเหตุ                 |
| ำ |                | วนหุ้น |      | นวนหุ้น |                         |
| ด |                | (หุ้น) |      | เพิ่ม   |                         |
| ับ |                |      |      | (ลด)  |                         |
|   |                |      |      | ระ    |                         |
|   |                |      |      | หว่างปี |                         |
|   |                |      |      | (หุ้น)  |                         |
+---+----------------+------+------+-------+-------------------------+
|   |                | 31   | 31   |       |                         |
|   |                | ธ.ค. | ธ.ค. |       |                         |
|   |                | 2549 | 2550 |       |                         |
+---+----------------+------+------+-------+-------------------------+
| 1 | นายพานิช        | N.A. | N.A. | –     | - ได้รับแต่งตั้งเมื่อ 1 มกราคม |
| 0 | พงศ์พิโรดม       |      |      |       | 2551                    |
| . |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 1 | นางพันธ์ทิพย์      | 10   | 0    | (10   | - โอนหุ้น                 |
| 1 | สุรทิณฑ์          | ,000 |      | ,000) | เพื่อปฏิบัติให้ถูกต้องตาม พรบ.  |
| . |                |      |      |       | คุณสมบัติฯ( ฉบับที่ 5) พ.ศ.   |
|   |                |      |      |       | 2550                    |
+---+----------------+------+------+-------+-------------------------+
| 1 | นางพรรณี        | 4    | 0    | (4    | - โอนหุ้น                 |
| 2 | สถาวโรดม       | ,000 |      | ,000) | เพื่อปฏิบัติให้ถูกต้องตาม พรบ.  |
| . |                |      |      |       | คุณสมบัติฯ( ฉบับที่ 5) พ.ศ.   |
|   |                |      |      |       | 2550                    |
+---+----------------+------+------+-------+-------------------------+
| 1 | นายพรายพล      | N.A. | 0    | (2    | - ได้รับแต่งตั้งเมื่อ 1        |
| 3 | คุ้มทรัพย์         |      |      | ,500) | พฤษภาคม 2550            |
| . |                |      |      |       | - ขายหุ้น                 |
|   |                |      |      |       | เพื่อปฏิบัติให้ถูกต้องตาม พรบ.  |
|   |                |      |      |       | คุณสมบัติฯ( ฉบับที่ 5) พ.ศ.   |
|   |                |      |      |       | 2550                    |
+---+----------------+------+------+-------+-------------------------+
| 1 | นายสุชาติ        | –    | –    | –     |                         |
| 4 | ธาดาธำรงเวช    |      |      |       |                         |
| . |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 1 | นายประเสริฐ     | 325  | 0    | (325  | - ขายหุ้น                 |
| 5 | บุญสัมพันธ์        | ,820 |      | ,820) | เพื่อปฏิบัติให้ถูกต้องตาม พรบ.  |
| . |                |      |      |       | คุณสมบัติฯ( ฉบับที่ 5) พ.ศ.   |
|   |                |      |      |       | 2550                    |
+---+----------------+------+------+-------+-------------------------+

กรรมการครบวาระและลาออกระหว่างปี สิ้นสุดปี 2549 และปี 2550

+---+-------------+-------+-------+------------+--------------------+
| ล | ร           | จำ    |       | จำนวนหุ้น    | หมายเหตุ            |
| ำ | ายชื่อกรรมการ | นวนหุ้น |       | เพิ่ม (ลด)   |                    |
| ด |             | (หุ้น)  |       | ระหว่างปี    |                    |
| ับ |             |       |       | (หุ้น)       |                    |
+---+-------------+-------+-------+------------+--------------------+
|   |             | 31    | 31    |            |                    |
|   |             | ธ.ค   | ธ.ค.  |            |                    |
|   |             | .2549 | 2550  |            |                    |
+---+-------------+-------+-------+------------+--------------------+
| 1 | นายเชิดพงษ์   | -     | -     | -          | ครบวาระ เมื่อวันที่ 30  |
| . | สิริวิชช์       |       |       |            | เมษายน 2550        |
|   |             |       |       |            |                    |
|   |             |       |       |            |                    |
+---+-------------+-------+-------+------------+--------------------+
| 2 | นายพัฒเดช    | -     | -     | -          | ลาออก เมื่อวันที่ 1     |
| . | ธรรมจรีย์     |       |       |            | พฤษภาคม 2550       |
|   |             |       |       |            |                    |
|   |             |       |       |            |                    |
+---+-------------+-------+-------+------------+--------------------+
| 3 | นายพิษณุ      | -     | -     | -          | ครบวาระ เมื่อวันที่ 30  |
| . | สุนทรารักษ์    |       |       |            | เมษายน 2550        |
|   |             |       |       |            |                    |
|   |             |       |       |            |                    |
+---+-------------+-------+-------+------------+--------------------+
| 4 | นายพรชัย     | -     | -     | -          | ลาออก เมื่อวันที่ 28    |
| . | รุจิประภา     |       |       |            | ธันวาคม 2550        |
|   |             |       |       |            |                    |
|   |             |       |       |            |                    |
+---+-------------+-------+-------+------------+--------------------+
| 5 | นายเมตตา    | -     | -     | -          | ลาออก เมื่อวันที่ 1     |
| . | บันเทิงสุข     |       |       |            | มกราคม 2551        |
|   |             |       |       |            |                    |
|   |             |       |       |            |                    |
+---+-------------+-------+-------+------------+--------------------+

บริษัทได้กำหนดกรรมการผู้มีอำนาจลงนามแทนบริษัท ประกอบด้วย (1) นายประเสริฐ บุญสัมพันธ์
กรรมการผู้จัดการใหญ่ลงลายมือชื่อและประทับตราสำคัญของบริษัท หรือ (2) กรรมการอื่นสองท่าน
ลงลายมือชื่อร่วมกันและประทับตราสำคัญของบริษัท
และกำหนดอำนาจหน้าที่ความรับผิดชอบของคณะกรรมการบริษัทไว้ ดังนี้

อำนาจของคณะกรรมการบริษัท

-   คณะกรรมการบริษัท มีอำนาจดูแลและจัดการบริษัทให้เป็นไปตามกฎหมาย วัตถุประสงค์
    ข้อบังคับและมติของที่ประชุมผู้ถือหุ้น

-   คณะกรรมการบริษัท มีอำนาจแต่งตั้งกรรมการคนหนึ่งเป็นประธานกรรมการ
    และจะแต่งตั้งรองประธานกรรมการก็ได้ ตามที่คณะกรรมการเห็นสมควร

-   คณะกรรมการบริษัท
    มีอำนาจแต่งตั้งกรรมการคนหนึ่งเป็นกรรมการผู้จัดการใหญ่และเลขานุการคณะกรรมการตามที่คณะกรรมการเห็นสมควร

หน้าที่และความรับผิดชอบของคณะกรรมการบริษัท

-   คณะกรรมการมีหน้าที่ตามข้อบังคับของบริษัท
    ซึ่งรวมถึงการดูแลและจัดการบริษัทให้เป็นไปตามกฎหมาย วัตถุประสงค์
    ข้อบังคับและมติที่ประชุมผู้ถือหุ้น

-   กำหนดวิสัยทัศน์ ทิศทางและกลยุทธ์ของบริษัท

-   ให้ความเห็นชอบกลยุทธ์และนโยบายที่สำคัญ รวมถึงวัตถุประสงค์
    เป้าหมายทางการเงินและแผนงานบริษัท รวมทั้งติดตามดูแลให้มีการปฏิบัติตามแผนงานที่กำหนด

-   จัดให้มีระบบบัญชี การรายงานทางการเงินและการสอบบัญชี
    รวมทั้งดูแลให้มีระบบการควบคุมภายในและการตรวจสอบภายในที่มีประสิทธิภาพและประสิทธิผล

-   สอดส่องดูแลและจัดการแก้ไขปัญหาความขัดแย้งทางผลประโยชน์ที่อาจเกิดขึ้น
    รวมถึงรายการที่เกี่ยวโยงกัน

-   กำหนดแนวทางการบริหารจัดการความเสี่ยงอย่างครอบคลุม และดูแลให้ผู้บริหารมีระบบ
    หรือกระบวนการที่มีประสิทธิภาพในการบริหารจัดการความเสี่ยง

-   ดูแลให้มีระบบหรือกลไกการจ่ายค่าตอบแทนผู้บริหารระดับสูงที่เหมาะสม
    เพื่อก่อให้เกิดแรงจูงใจทั้งในระยะสั้นและระยะยาว

-   ทำการประเมินผลงานของกรรมการผู้จัดการใหญ่ และกำหนดค่าตอบแทน
    ให้สอดคล้องกับผลการดำเนินงาน

-   ดูแลให้มีช่องทางในการสื่อสารกับผู้ถือหุ้นแต่ละกลุ่มและผู้มีส่วนได้ส่วนเสียของบริษัทอย่างเหมาะสม

-   ให้มีการเปิดเผยข้อมูลที่ถูกต้อง ชัดเจน โปร่งใส น่าเชื่อถือและมีมาตรฐานสูง

-   เป็นผู้นำและเป็นตัวอย่างในการปฏิบัติงานที่ดี

  การแต่งตั้งและการถอดถอนกรรมการบริษัท

1. กรรมการของบริษัทเลือกตั้งโดยที่ประชุมผู้ถือหุ้น โดยมีจำนวนไม่น้อยกว่าห้าคน
และไม่เกินสิบห้าคน และมีกรรมการที่เป็นอิสระไม่น้อยกว่า 3 คน
ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการบริษัทอย่างน้อย 1 คน ต้องเป็นผู้มีความรู้ด้านบัญชีและการเงิน
โดยกรรมการต้องมีคุณสมบัติตามที่กฎหมายและข้อบังคับกำหนด

อนึ่ง ในปี 2547 คณะกรรมการ
ปตท.ได้มีมติเห็นชอบให้กำหนดสัดส่วนกรรมการที่เป็นอิสระเพิ่มเป็นไม่น้อยกว่ากึ่งหนึ่ง
และถือปฏิบัติต่อเนื่องจนถึงปัจจุบัน

2. ให้ที่ประชุมผู้ถือหุ้นเลือกตั้งกรรมการ
ซึ่งคณะกรรมการสรรหาเป็นผู้คัดเลือกและเสนอชื่อบุคคลที่มีคุณสมบัติเหมาะสม
ตามหลักเกณฑ์ดังต่อไปนี้

(1) ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

(2) ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น

(4)
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานในที่ประชุมนั้นเป็นผู้ออกเสียงชี้ขาด

3. ในการประชุมสามัญประจำปีทุกครั้ง ให้กรรมการออกจากตำแหน่งตามวาระหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
ให้กรรมการจับสลากกันว่าผู้ใดจะออก ส่วนในปีที่สามและปีหลังๆต่อไป
ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

4. กรรมการคนใดจะลาออกจากตำแหน่ง ให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

5. ในการลงมติให้กรรมการคนใดออกจากตำแหน่งก่อนถึงคราวออกตามวาระ
ให้ถือคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

สำหรับอำนาจหน้าที่ของกรรมการผู้จัดการใหญ่กำหนดไว้ดังนี้

ตามข้อบังคับของบริษัท กรรมการผู้จัดการใหญ่มีอำนาจและหน้าที่เกี่ยวกับการบริหารบริษัท
ตามที่คณะกรรมการมอบหมาย
และจะต้องบริหารบริษัทตามแผนงานหรืองบประมาณที่ได้รับอนุมัติจากคณะกรรมการอย่างเคร่งครัด
ซื่อสัตย์ สุจริตและระมัดระวัง รักษาผลประโยชน์ของบริษัทและผู้ถือหุ้นอย่างดีที่สุด
อำนาจหน้าที่ของกรรมการผู้จัดการใหญ่ให้รวมถึงเรื่องหรือกิจการต่างๆ ดังต่อไปนี้ด้วย

-   ดำเนินกิจการ และ/หรือบริหารงานประจำวันของบริษัท

-   บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง ลงโทษทางวินัย
    พนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

-   ดำเนินการให้มีการจัดทำและส่งมอบนโยบายทางธุรกิจของบริษัท
    รวมถึงแผนงานและงบประมาณ
    ต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนและงบประมาณที่ได้รับอนุมัติดังกล่าวต่อคณะกรรมการในทุกๆ
    3 เดือน

-   ดำเนินการหรือปฏิบัติงานให้เป็นไปตามนโยบาย
    แผนงานและงบประมาณที่ได้รับอนุมัติจากคณะกรรมการ

อนึ่ง ได้มีการกำหนดการมอบอำนาจโดยคณะกรรมการบริษัทไว้ ดังนี้

คณะกรรมการ ปตท.ได้มอบอำนาจในการบริหารจัดการบริษัทให้กรรมการผู้จัดการใหญ่
โดยมีหลักการและขอบเขตอำนาจ ดังต่อไปนี้

-   เป็นผู้มีอำนาจในการบริหารกิจการของบริษัทตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่งและมติที่ประชุมคณะกรรมการ
    และ/หรือมติที่ประชุมผู้ถือหุ้นของบริษัททุกประการ

-   เป็นผู้มีอำนาจในการบังคับบัญชา ติดต่อ สั่งการ ดำเนินการ ตลอดจนเข้าลงนามในนิติกรรม
    สัญญา เอกสารคำสั่งหนังสือแจ้งหรือหนังสือใดๆ ที่ใช้ติดต่อกับหน่วยงานราชการ
    รัฐวิสาหกิจและบุคคลอื่น ตลอดจนให้มีอำนาจกระทำการใดๆที่จำเป็นและสมควร
    เพื่อให้การดำเนินการข้างต้นสำเร็จลุล่วงไป

-   เป็นผู้มีอำนาจในการบังคับบัญชาพนักงานและลูกจ้างทุกตำแหน่งรวมถึงการบรรจุ แต่งตั้ง
    ถอดถอน เลื่อน ลด ตัดเงินเดือนหรือค่าจ้าง ลงโทษทางวินัย
    ตลอดจนให้ออกจากตำแหน่งตามระเบียบ ข้อกำหนดหรือคำสั่งที่คณะกรรมการของบริษัทกำหนด
    แต่ถ้าเป็นพนักงานหรือลูกจ้างชั้นที่ปรึกษา ผู้ช่วยกรรมการผู้จัดการใหญ่
    หรือผู้ดำรงตำแหน่งเทียบเท่าขึ้นไปจะต้องได้รับความเห็นชอบจากคณะกรรมการบริษัทก่อน
    และให้มีอำนาจกำหนดเงื่อนไขในการทำงานของพนักงานและลูกจ้าง
    และออกระเบียบว่าด้วยการปฏิบัติงานของบริษัท โดยไม่ขัดหรือแย้งกับระเบียบ ข้อกำหนด
    หรือคำสั่งที่คณะกรรมการบริษัทกำหนด

-   ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัท
    กำหนดไว้

ทั้งนี้ การใช้อำนาจของกรรมการผู้จัดการใหญ่ดังกล่าวข้างต้นไม่สามารถกระทำได้
หากกรรมการผู้จัดการใหญ่มีส่วนได้ส่วนเสีย หรืออาจมีความขัดแย้งทางผลประโยชน์ในลักษณะใดๆ
กับบริษัทในการใช้อำนาจดังกล่าว

9.3 คณะกรรมการตรวจสอบ

คณะกรรมการ ปตท. ได้อนุมัติจัดตั้งคณะกรรมการตรวจสอบ เมื่อวันที่ 1 ตุลาคม 2544
โดยแต่งตั้งจากกรรมการ ปตท. ซึ่งมีคุณสมบัติตามที่กฎหมายหลักทรัพย์และตลาดหลักทรัพย์กำหนด
มีจำนวนอย่างน้อยสามคน และอย่างน้อยหนึ่งคน ต้องมีความรู้ด้านบัญชีและการเงิน
ซึ่งปัจจุบันประกอบด้วยกรรมการ 3 ท่าน ทุกท่านเป็นกรรมการที่เป็นอิสระ ดังรายชื่อต่อไปนี้

  -------------------- --------------- --------------------------------------
  ชื่อ-นามสกุล            ตำแหน่ง          

  1. นายโอฬาร ไชยประวัติ ประธานกรรมการ   กรรมการที่เป็นอิสระและมีความรู้ด้านบัญชีการเงิน

  2. คุณหญิงชฎา          กรรมการ         กรรมการที่เป็นอิสระและมีความ รู้ด้านบัญชีการเงิน
  วัฒนศิริธรรม                            

  3. นายสุชาติ           กรรมการ         กรรมการที่เป็นอิสระและมีความ รู้ด้านบัญชีการเงิน
  ธาดาธำรงเวช                          
  -------------------- --------------- --------------------------------------

โดยมีนายตระกูล ฉัตรดรงค์ ผู้ช่วยกรรมการผู้จัดการใหญ่ สำนักตรวจสอบภายใน เป็นเลขานุการ

หมายเหตุ : ตั้งแต่ 1 กุมภาพันธ์ 2551 เป็นต้นไป นางสาวกมลทิพย์ เกื้อสกุล
ได้รับแต่งตั้งให้ดำรงตำแหน่ง ผู้ช่วยกรรมการ
ผู้จัดการใหญ่ สำนักตรวจสอบภายในแทนนายตระกูล ฉัตรดรงค์

หน้าที่และความรับผิดชอบของคณะกรรมการตรวจสอบ

-   สอบทานให้บริษัทมีการรายงานทางการเงินอย่างถูกต้องและเพียงพอ

-   สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

-   ปฏิบัติหน้าที่อื่นใดตามที่กำหนดไว้ในข้อบังคับบริษัท

กรรมการตรวจสอบมีการประชุมอย่างสม่ำเสมอเป็นประจำเดือนละครั้ง
และมีการรายงานต่อคณะกรรมการบริษัท ซึ่งในปี 2550 มีการประชุม 11 ครั้ง
รวมทั้งมีการประชุมร่วมกับผู้ตรวจสอบบัญชีภายนอกและฝ่ายบัญชี ในการสอบทาน
งบการเงินทุกไตรมาส

9.4 คณะกรรมการสรรหา

คณะกรรมการ ปตท.ได้อนุมัติจัดตั้งคณะกรรมการสรรหา เมื่อวันที่ 1 ตุลาคม 2544
ประกอบด้วยกรรมการ 3 ท่าน ซึ่งปัจจุบันประกอบด้วย กรรมการดังรายชื่อต่อไปนี้

  -------------------- --------------- --------------------------------------------
  ชื่อ-นามสกุล            ตำแหน่ง          

  1. นายจักรมณฑ์ ผาสุกวนิช ประธานกรรมการ   กรรมการที่ไม่ได้เป็นผู้บริหารและเป็นกรรมการที่เป็นอิสระ

  2. นายอำพน กิตติอำพน   กรรมการ         กรรมการที่ไม่ได้เป็นผู้บริหารและเป็นกรรมการที่เป็นอิสระ

  3. นางพันธ์ทิพย์ สุรทิณฑ์   กรรมการ         กรรมการที่ไม่ได้เป็นผู้บริหาร
  -------------------- --------------- --------------------------------------------

หน้าที่และความรับผิดชอบของคณะกรรมการสรรหา

-   ทำหน้าที่คัดเลือกบุคคลที่สมควรได้รับการเสนอรายชื่อเป็นกรรมการใหม่หรือสรรหากรรมการผู้จัดการใหญ่

-   กำหนดวิธีการและหลักเกณฑ์การสรรหากรรมการบริษัท
    หรือกรรมการผู้จัดการใหญ่เพื่อให้เกิดความโปร่งใส

  ทั้งนี้ ได้กำหนดวิธีการสรรหาบุคคลเพื่อแต่งตั้งเป็นกรรมการ ดังนี้

  1. คณะกรรมการสรรหากำหนดคุณสมบัติของกรรมการที่ต้องการสรรหาทดแทน
  เพื่อให้มีองค์ประกอบและคุณสมบัติตามกฎหมาย/ระเบียบที่เกี่ยวข้อง
  และกำหนดวิธีการเสนอรายชื่อผู้มีคุณสมบัติ

  2. คณะกรรมการสรรหาสรุปผลการสรรหาและเสนอชื่อผู้มีความเหมาะสมที่จะเป็นกรรมการ
  ปตท.
  พร้อมเหตุผลประกอบและนำเสนอต่อคณะกรรมการ ปตท.

  3. คณะกรรมการ ปตท.พิจารณาคัดเลือกผู้มีคุณสมบัติเหมาะสมตามรายชื่อที่คณะกรรมการสรรหา
  นำเสนอเพื่อเสนอรายชื่อต่อที่ประชุมผู้ถือหุ้นเพื่อพิจารณาอนุมัติ

ในปี 2550 มีการประชุม 2 ครั้ง และมีการรายงานต่อคณะกรรมการ ปตท.

9.5 คณะกรรมการกำหนดค่าตอบแทน

คณะกรรมการ ปตท.ได้อนุมัติจัดตั้งคณะกรรมการกำหนดค่าตอบแทน เมื่อวันที่ 1 ตุลาคม 2544
ประกอบด้วยกรรมการ 3 ท่าน ซึ่งปัจจุบันประกอบด้วยกรรมการดังรายชื่อต่อไปนี้

  ------------------ --------------- --------------------------------------------
  ชื่อ-นามสกุล          ตำแหน่ง          

  1. นายอำพน กิตติอำพน ประธานกรรมการ   กรรมการที่ไม่ได้เป็นผู้บริหารและเป็นกรรมการที่เป็นอิสระ

  2. คุณหญิงชฎา        กรรมการ         กรรมการที่ไม่ได้เป็นผู้บริหารและเป็นกรรมการที่เป็นอิสระ
  วัฒนศิริธรรม*                         

  3. นางพรรณี         กรรมการ         กรรมการที่ไม่ได้เป็นผู้บริหาร
  สถาวโรดม                           
  ------------------ --------------- --------------------------------------------

(หมายเหตุ : * แทนนายพิษณุ สุนทรารักษ์ ซึ่งครบวาระกรรมการ ปตท. เมื่อวันที่ 30 เมษายน
2550)

หน้าที่และความรับผิดชอบของคณะกรรมการกำหนดค่าตอบแทน

-   ทำหน้าที่พิจารณาแนวทางการกำหนดค่าตอบแทนให้แก่กรรมการและกรรมการผู้จัดการใหญ่

-   กำหนดวิธีการและหลักเกณฑ์การกำหนดค่าตอบแทนให้แก่กรรมการและกรรมการผู้จัดการใหญ่ที่เป็นธรรมและสมเหตุสมผล
    และนำเสนอที่ประชุมผู้ถือหุ้นเพื่อพิจารณาอนุมัติ

ในปี 2550 มีการประชุม 2 ครั้ง และมีรายงานต่อคณะกรรมการ ปตท.

9.6 คณะกรรมการกำกับดูแลกิจการที่ดี

คณะกรรมการ ปตท.ได้อนุมัติจัดตั้งคณะกรรมการกำกับดูแลกิจการที่ดี เมื่อวันที่ 24 มิถุนายน 2547
ประกอบด้วยกรรมการที่เป็นอิสระ 3 ท่าน ซึ่งปัจจุบันประกอบด้วยกรรมการ ดังรายชื่อต่อไปนี้

  ------------------- --------------- --------------------------------------------
  ชื่อ-นามสกุล           ตำแหน่ง          

  1. นายสุชาติ          ประธานกรรมการ   กรรมการที่ไม่ได้เป็นผู้บริหารและเป็นกรรมการที่เป็นอิสระ
  ธาดาธำรงเวช                         

  2. พล.อ. สมทัต       กรรมการ         กรรมการที่ไม่ได้เป็นผู้บริหารและเป็นกรรมการที่เป็นอิสระ
  อัตตะนันทน์                            

  3. ม.ล. ปาณสาร      กรรมการ         กรรมการที่ไม่ได้เป็นผู้บริหารและเป็นกรรมการที่เป็นอิสระ
  หัสดินทร *                            
  ------------------- --------------- --------------------------------------------

โดยมีผู้จัดการฝ่ายสำนักกรรมการผู้จัดการใหญ่ / เลขานุการบริษัททำหน้าที่เลขานุการ

(หมายเหตุ : * แทนนายพิษณุ สุนทรารักษ์ ซึ่งครบวาระกรรมการ ปตท. เมื่อวันที่ 30 เมษายน
2550)

หน้าที่และความรับผิดชอบของคณะกรรมการกำกับดูแลกิจการที่ดี

-   เสนอแนวปฏิบัติด้านการกำกับดูแลกิจการที่ดี ต่อคณะกรรมการบริษัท

-   ให้คำแนะนำแก่คณะกรรมการบริษัท ในเรื่องเกี่ยวกับการกำกับดูแลกิจการที่ดี

-   กำกับดูแลการปฏิบัติงานของกรรมการ และฝ่ายจัดการ
    เพื่อให้เป็นไปตามหลักการกำกับดูแลกิจการที่ดี

-   ทบทวนแนวทางหลักการกำกับดูแลกิจการที่ดีของบริษัท
    โดยเปรียบเทียบกับแนวปฏิบัติของสากลปฏิบัติ และเสนอแนะต่อคณะกรรมการบริษัท

-   มอบนโยบายการกำกับดูแลกิจการที่ดีของบริษัทให้คณะทำงานกำกับดูแลกิจการที่ดี

ในปี 2550 มีการประชุม 3 ครั้ง และมีรายงานต่อคณะกรรมการ ปตท.

9.7 การบริหารจัดการ

ตั้งแต่วันที่ 1 ตุลาคม 2544 ได้มีการแต่งตั้งคณะกรรมการจัดการของ ปตท.
เพื่อทำหน้าที่บริหารจัดการ ปตท. ซึ่งปัจจุบันประกอบด้วยสมาชิก 7 ท่าน ดังนี้

  ------------------------------------------------- ---------------------
  ชื่อตำแหน่ง                                          ตำแหน่ง

  1. กรรมการผู้จัดการใหญ่                               ประธานกรรมการ

  2. รองกรรมการผู้จัดการใหญ่ บริหารองค์กร                 กรรมการ

  3. รองกรรมการผู้จัดการใหญ่ การเงินและบัญชีองค์กร          กรรมการ

  4. รองกรรมการผู้จัดการใหญ่ กลุ่มธุรกิจน้ำมัน                กรรมการ

  5. รองกรรมการผู้จัดการใหญ่ กลุ่มธุรกิจสำรวจ ผลิต           กรรมการ
  และก๊าซธรรมชาติ                                     

  6. รองกรรมการผู้จัดการใหญ่ กลุ่มธุรกิจปิโตรเคมีและการกลั่น    กรรมการ

  7. รองกรรมการผู้จัดการใหญ่ กลยุทธ์และพัฒนาองค์กร          กรรมการและเลขานุการ
  ------------------------------------------------- ---------------------

โดยมีผู้จัดการฝ่ายสำนักกรรมการผู้จัดการใหญ่ / เลขานุการบริษัท เป็นผู้ช่วยเลขานุการ

คณะกรรมการจัดการฯ มีกำหนดการประชุมสัปดาห์ละ 1 ครั้ง และรายงานต่อคณะกรรมการ ปตท.
โดยในปี 2550 มีการประชุมรวม 26 ครั้ง

หน้าที่และความรับผิดชอบของคณะกรรมการจัดการ

-   ให้คำปรึกษาและข้อเสนอแนะต่อกรรมการผู้จัดการใหญ่
    ในการตัดสินใจในประเด็นที่สำคัญต่อกลยุทธ์องค์กรและทิศทางการดำเนินธุรกิจ แผนการลงทุน
    งบประมาณ การจัดสรรทรัพยากรให้กับ ปตท.และบริษัทที่ ปตท.ถือหุ้น
    รวมทั้งสร้างระบบการทำงานของบริษัทที่ ปตท.ถือหุ้น ให้เป็นไปในแนวทางเดียวกัน

-   จัดลำดับความสำคัญของผลการตัดสินใจของคณะกรรมการ ปตท.
    เพื่อนำไปสู่การดำเนินการอย่างมีประสิทธิผล

-   กลั่นกรองระเบียบวาระการประชุมก่อนนำเสนอคณะกรรมการ ปตท.

-   จัดลำดับความสำคัญในการจัดสรรทรัพยากรบุคคลและการเงินให้กับ ปตท. และบริษัทที่ ปตท.
    ถือหุ้น

-   หาข้อยุติร่วมในประเด็นสำคัญของบริษัทที่ ปตท.ถือหุ้นก่อนการประชุมคณะกรรมการบริษัท ที่
    ปตท.ถือหุ้น

-   กำหนดมาตรฐานระบบบริหารธุรกิจ ระบบทรัพยากรบุคคล ระบบข้อมูล
    รวมทั้งโครงสร้างองค์กรใน ปตท. และบริษัทที่ ปตท.ถือหุ้น

-   กำหนดนโยบายการบริหารทรัพยากรบุคคล

นอกจากคณะกรรมการจัดการของ ปตท. ตามข้างต้น
ปตท.ยังได้มีการแต่งตั้งคณะกรรมการจัดการเฉพาะเรื่องอีก 10
คณะเพื่อทำหน้าที่ในการพิจารณาและจัดการในเรื่องต่างๆภายในบริษัทให้เป็นไปด้วยความถูกต้อง
เหมาะสม
มีประสิทธิภาพและประสิทธิผลสูงสุดต่อ ปตท. ดังต่อไปนี้

-   คณะกรรมการจัดการของกลุ่มธุรกิจน้ำมัน

-   คณะกรรมการจัดการของกลุ่มธุรกิจสำรวจ ผลิต และก๊าซธรรมชาติ

-   คณะกรรมการจัดการของกลุ่มธุรกิจปิโตรเคมีและการกลั่น

-   คณะกรรมการแผนวิสาหกิจ

-   คณะกรรมการการเงินและบัญชีองค์กร

-   คณะกรรมการจัดการทรัพยากรบุคคล

-   คณะกรรมการสินเชื่อของ ปตท.

-   คณะกรรมการจัดหาปิโตรเลียม

-   คณะกรรมการจัดการสถาบันวิจัยและเทคโนโลยี

-   คณะกรรมการบริหารความเสี่ยง

9.8 รายชื่อผู้บริหาร ณ วันที่ 31 ธันวาคม 2550

(ประวัติผู้บริหารและรายละเอียดเกี่ยวกับวุฒิการศึกษา ประสบการณ์การทำงาน
ดังปรากฏในเอกสารแนบ)

  ------ ------------------ -----------------------------------------------
  ลำดับ   ชื่อ-นามสกุล          ตำแหน่ง

  1.     นายประเสริฐ บุญสัมพันธ์ กรรมการผู้จัดการใหญ่

  2.     นายอนนต์ สิริแสงทักษิณ  รองกรรมการผู้จัดการใหญ่ กลยุทธ์และพัฒนาองค์กร

  3.     นายพิชัย ชุณหวชิร      รองกรรมการผู้จัดการใหญ่ การเงินและบัญชีองค์กร

  4.     นายทรงวุฒิ ชินวัตร     รองกรรมการผู้จัดการใหญ่ บริหารองค์กร

  ลำดับ   ชื่อ-นามสกุล          ตำแหน่ง

  5.     นายจิตรพงษ์          รองกรรมการผู้จัดการใหญ่ กลุ่มธุรกิจสำรวจ ผลิต
         กว้างสุขสถิตย์         และก๊าซธรรมชาติ

  6.     นายชัยวัฒน์ ชูฤทธิ์      รองกรรมการผู้จัดการใหญ่ กลุ่มธุรกิจน้ำมัน

  7.     นายปรัชญา ภิญญาวัธน์   รองกรรมการผู้จัดการใหญ่ กลุ่มธุรกิจปิโตรเคมีและการกลั่น

  8.     นายวิโรจน์ มาวิจักขณ์   รองกรรมการผู้จัดการใหญ่ ปฏิบัติงาน Secondment ในตำแหน่ง
                            กรรมการอำนวยการ บริษัท ไทยออยล์ จำกัด (มหาชน)

  9.     นายอดิเทพ พิศาลบุตร์   รองกรรมการผู้จัดการใหญ่ ปฏิบัติงาน Secondment ในตำแหน่ง
                            กรรมการผู้จัดการใหญ่ บริษัท ปตท. เคมิคอล จำกัด (มหาชน)

  10.    นายเพิ่มศักดิ์          รองกรรมการผู้จัดการใหญ่ ปฏิบัติงาน Secondment ในตำแหน่ง
         ชีวาวัฒนานนท์         กรรมการผู้จัดการใหญ่ บริษัท ปตท. อะโรเมติกส์และการกลั่น
                            จำกัด (มหาชน)

  11.    นายมารุต มฤคทัต      รองกรรมการผู้จัดการใหญ่ ปฏิบัติงาน Secondment ในตำแหน่ง
                            กรรมการผู้จัดการใหญ่ บริษัท ปตท. สำรวจและผลิตปิโตรเลียม
                            จำกัด (มหาชน)

  12.    นายชายน้อย เผื่อนโกสุม รองกรรมการผู้จัดการใหญ่ ปฏิบัติงาน Secondment ในตำแหน่ง
                            กรรมการผู้จัดการใหญ่
                            บริษัท โรงกลั่นน้ำมันระยอง จำกัด (มหาชน)

  13.    นางสาวเพ็ญจันทร์      ผู้ช่วยกรรมการผู้จัดการใหญ่ การเงินองค์กร
         จริเกษม             

  14.    นางปริศนา           ผู้ช่วยกรรมการผู้จัดการใหญ่บัญชีองค์กร
         ประหารข้าศึก         
  ------ ------------------ -----------------------------------------------

หมายเหตุ : ตั้งแต่วันที่ 1 มกราคม 2551 ปตท.
ได้มีการปรับเปลี่ยนโครงสร้างและปรับตำแหน่งผู้บริหารให้สอดคล้อง
กับโครงสร้าง เป็นดังนี้

ลำดับที่ 1 นายประเสริฐ บุญสัมพันธ์ เปลี่ยนชื่อตำแหน่งเป็น
ประธานเจ้าหน้าที่บริหารและกรรมการผู้จัดการใหญ่
ลำดับที่ 3 นายพิชัย ชุณหวชิร ปรับตำแหน่งตามโครงสร้างใหม่ เป็น
ประธานเจ้าหน้าที่บริหารการเงิน
ลำดับที่ 5 นายจิตรพงษ์ กว้างสุขสถิตย์ ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและ
ก๊าซธรรมชาติ และรองกรรมการผู้จัดการใหญ่ หน่วยธุรกิจก๊าซธรรมชาติ
ลำดับที่ 7 นายปรัชญา ภิญญาวัธน์ ปรับตำแหน่งตามโครงสร้างใหม่ เป็น
ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย

การถือหลักทรัพย์ของผู้บริหาร

[TABLE]

หมายเหตุ : 1/ ตามรายงาน 59-1 ตัวเลขจำนวนหุ้นสามัญแจ้งไว้มากกว่าจำนวนหุ้นที่ถือจำนวน 2
หุ้น เนื่องจากพิมพ์ตัวเลขผิดพลาด
2/ ตามรายงาน 59-1 แจ้งการได้รับจัดสรร Warrant # 1 เท่ากับ 67,200 หน่วย ขาด 100
หน่วย เนื่องจากการได้รับข้อมูล
ผิดพลาด
ทั้งนี้ ได้ดำเนินการแก้ไขเปลี่ยนแปลง 1/ และ 2/ และรายงานต่อ ก.ล.ต. ให้ถูกต้องแล้ว

ข้อมูลเพิ่มเติมที่เกี่ยวข้องกับคณะกรรมการและผู้บริหารของบริษัท มีดังนี้

ไม่ปรากฏว่ามีประวัติการทำความผิดตามกฎหมายในระยะ 10 ปีที่ผ่านมาเกี่ยวกับ

1)  การถูกพิพากษาว่ากระทำผิดทางอาญา ยกเว้นที่เป็นความผิดอันเกิดจากการฝ่าฝืนกฎจราจร
    ความผิดลหุโทษ หรือความผิดในทำนองเดียวกัน

2)  การถูกพิพากษาให้เป็นบุคคลล้มละลาย หรือถูกพิทักษ์ทรัพย์และ

3)  การเป็นผู้บริหาร หรือผู้มีอำนาจควบคุมในบริษัท
    หรือห้างหุ้นส่วนที่ถูกพิพากษาให้เป็นบุคคลล้มละลาย หรือถูกพิทักษ์ทรัพย์

9.9 การประเมินผลตนเองของคณะกรรมการบริษัท

คณะกรรมการ ปตท. ในการประชุมครั้งที่ 11/2550 เมื่อวันที่ 16 พฤศจิกายน 2550
มีมติเห็นชอบแบบประเมินผลคณะกรรมการ ปตท. ประจำปี 2550
โดยให้คงหลักการแนวทางเดิมเช่นเดียวกับปี 2549 ตามที่คณะกรรมการกำกับดูแลกิจการที่ดีของ
ปตท. เสนอ เพื่อใช้ในการประเมินผลตนเองของคณะกรรมการ ปตท.
โดยมุ่งเน้นการนำผลประเมินไปใช้ประโยชน์เพื่อการปรับปรุงการปฏิบัติหน้าที่ของคณะกรรมการ
และสามารถนำไปใช้อ้างอิงในการทำ CG Rating รวม 3 แบบ
คือแบบประเมินผลคณะกรรมการทั้งคณะ / แบบประเมินผลคณะกรรมการรายบุคคล
(ประเมินตนเอง) / แบบประเมินผลคณะกรรมการรายบุคคล (ประเมินกรรมการท่านอื่น)
โดยมีเกณฑ์การประเมินผล คิดเป็นร้อยละจากคะแนนเต็มในแต่ละข้อทั้งหมด ดังนี้

  มากกว่า 85% = ดีเยี่ยม

  มากกว่า 75% = ดีมาก

  มากกว่า 65% = ดี

  มากกว่า 50% = พอใช้

  ต่ำกว่า 50% = ควรปรับปรุง

โดยสรุปผลการประเมินได้ ดังนี้

1. แบบประเมินผลคณะกรรมการทั้งคณะ ประกอบด้วย 4 หัวข้อ คือ นโยบายคณะกรรมการ
(Board Policy) / โครงสร้างของคณะกรรมการ (Board Composition) /
แนวปฏิบัติของคณะกรรมการ (Board Practices) / การจัดเตรียมและดำเนินการประชุม
(Board Meeting)

สรุปผลการประเมินผลคณะกรรมการทั้งคณะ ในภาพรวม 4 หัวข้อ
เห็นว่าการดำเนินการส่วนใหญ่จัดทำได้ดีเยี่ยม/เหมาะสมที่สุด มีคะแนนเฉลี่ยอยู่ในเกณฑ์ดีเยี่ยม
เท่ากับ 90.39%

2 แบบประเมินผลคณะกรรมการรายบุคคล (ประเมินตนเอง) ประกอบด้วย 6 หัวข้อ คือ
ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
(Accountability) /
ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
(Responsibility) / การปฏิบัติต่อผู้มีส่วนได้เสียอย่างเท่าเทียม เป็นธรรม
และสามารถมีคำอธิบายได้ (Equitable Treatment) /
มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
(Transparency) / การมีวิสัยทัศน์ในการสร้างมูลค่าเพิ่มแก่กิจการในระยะยาว (Vision to
Create Long Term Value) / การมีจริยธรรม/ จรรยาบรรณในการประกอบธุรกิจ (Ethics)

สรุปผลการประเมินคณะกรรมการผลรายบุคคล (ประเมินตนเอง) ในภาพรวม 6 หัวข้อ
เห็นว่ากรรมการส่วนใหญ่ถือปฏิบัติเป็นประจำ คะแนนเฉลี่ยอยู่ในเกณฑ์ดีเยี่ยม เท่ากับ 96.25%

3. แบบประเมินผลคณะกรรมการรายบุคคล (ประเมินกรรมการท่านอื่น) ประกอบด้วย 6 หัวข้อ
เหมือนกับแบบประเมินผลคณะกรรมการรายบุคคล (ประเมินกรรมการตนเอง)
เพื่อให้สามารถเปรียบเทียบผลกับที่กรรมการประเมินตนเอง คือ
ความรับผิดชอบต่อการตัดสินใจและการกระทำของตนเอง และสามารถอธิบายการตัดสินใจได้
(Accountability) /
ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
(Responsibility) / การปฏิบัติต่อผู้มีส่วนได้เสียอย่างเท่าเทียม เป็นธรรม
และสามารถมีคำอธิบายได้ (Equitable Treatment) /
มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
(Transparency) / การมีวิสัยทัศน์ในการสร้างมูลค่าเพิ่มแก่กิจการในระยะยาว (Vision to
Create Long Term Value) / การมีจริยธรรม/จรรยาบรรณในการประกอบธุรกิจ (Ethics)

สรุปผลการประเมินผลคณะกรรมการรายบุคคล (ประเมินกรรมการท่านอื่น) รวมจำนวน 6 หัวข้อ
เห็นว่ากรรมการส่วนใหญ่ถือปฏิบัติเป็นประจำ คะแนนเฉลี่ยอยู่ในเกณฑ์ดีเยี่ยม เท่ากับ 98.10%

9.10 ค่าตอบแทนของคณะกรรมการ ปตท.และผู้บริหาร

ค่าตอบแทนกรรมการ : ปตท. ได้กำหนดนโยบายค่าตอบแทนกรรมการที่เป็นธรรมและสมเหตุสมผล
มีคณะกรรมการกำหนดค่าตอบแทนทำหน้าที่ทบทวน โดยพิจารณาถึงความเหมาะสม
และสอดคล้องกับภาระความรับผิดชอบของกรรมการ
สถานะทางการเงินของบริษัทและเปรียบเทียบกับบริษัทในกลุ่มธุรกิจระดับเดียวกันโดยกำหนดค่าตอบแทนเป็นเบี้ยประชุมและโบนัส
อนึ่ง กรรมการที่ได้รับมอบหมายให้เป็นกรรมการในคณะกรรมการเฉพาะเรื่องชุดอื่นๆ
ก็ให้ได้รับค่าตอบแทนเพิ่มตามความรับผิดชอบที่เพิ่มขึ้น ทั้งนี้
ปตท.ได้ขออนุมัติค่าตอบแทนกรรมการจากที่ประชุมผู้ถือหุ้นแล้ว ดังนี้

(1) ค่าตอบแทนกรรมการ ปตท.

ที่ประชุมผู้ถือหุ้นในการประชุมสามัญผู้ถือหุ้น ประจำปี 2550 เมื่อวันจันทร์ที่ 30 เมษายน 2550
มีมติอนุมัติค่าตอบแทนกรรมการ แยกเป็นดังนี้

  1. ค่าเบี้ยประชุม (เท่ากับปี 2549)
  1.1 เบี้ยประชุมคณะกรรมการ ปตท. ประกอบด้วย
  - เบี้ยกรรมการรายเดือน เดือนละ 30,000 บาท
  - เบี้ยประชุม ครั้งละ 20,000 บาท (เฉพาะกรรมการที่เข้าประชุม)
  1.2 เบี้ยประชุมคณะกรรมการอื่น ที่คณะกรรมการ ปตท. แต่งตั้ง ได้แก่
  1.2.1 คณะกรรมการตรวจสอบ
  - เบี้ยกรรมการรายเดือน เดือนละ 15,000 บาท
  - เบี้ยประชุมครั้งละ 15,000 บาท (เฉพาะกรรมการที่เข้าประชุม) และเลขานุการฯ ได้รับ
  เบี้ยประชุมเดือนละ 7,500 บาท

1.2.2 สำหรับคณะกรรมการอื่น อีก 3 คณะ คือ คณะกรรมการสรรหา คณะกรรมการกำหนด
ค่าตอบแทน และคณะกรรมการกำกับดูแลกิจการที่ดี กำหนดเบี้ยประชุมครั้งละ 24,000 บาท
(เฉพาะกรรมการที่เข้าประชุม)

  1.2.3 ประธานกรรมการ ของทุกคณะฯ ให้ได้รับสูงกว่ากรรมการ ในอัตราร้อยละ 25

  2. เงินโบนัสกรรมการ ปตท.ประจำปี 2550 (เท่ากับปี 2549) :
  กำหนดค่าตอบแทนที่เป็นเงินโบนัสให้สะท้อนและเชื่อมโยงกับผลประกอบการหรือกำไรสุทธิของ
  ปตท. ในอัตราเท่ากับร้อยละ 0.05 ของกำไรสุทธิประจำปี 2550 แต่กำหนดวงเงินสูงสุดไม่เกิน
  2,000,000 บาทต่อคนต่อปี และให้คำนวณจ่ายตามระยะเวลาการดำรงตำแหน่ง
  และประธานกรรมการ ปตท. ได้รับสูงกว่ากรรมการฯ ในอัตราร้อยละ 25

ทั้งนี้ ในปี 2550 สรุปค่าตอบแทนที่กรรมการได้รับเป็นรายบุคคล มีรายละเอียดดังนี้

หน่วย : บาท

[TABLE]

สรุปเปรียบเทียบค่าตอบแทนกรรมการ ปี 2548 ปี 2549 และปี 2550

  ------------- ---------- --------------- ---------- --------------- ---------- ---------------
  ค่าตอบแทน      ปี 2548                     ปี 2549                     ปี 2550     

                จำนวนราย   จำนวนเงิน        จำนวนราย   จำนวนเงิน        จำนวนราย   จำนวนเงิน

  เงินเบี้ยประชุม   15         10,707,750.00   15         10,920,500.00   15         11,764,919.36

  โบนัสรวม       15         17,777,260.27   15         29,409,589.04   15         30,294,520.55

  รวม                      28,485,010.27              40,330,089.04              42,059,439.91
  ------------- ---------- --------------- ---------- --------------- ---------- ---------------

(2) ค่าตอบแทนผู้บริหาร : ค่าตอบแทนผู้บริหารเป็นไปตามนโยบายและหลักเกณฑ์ที่กรรมการ ปตท.
กำหนด ซึ่งเชื่อมโยงกับผลการดำเนินงานของ ปตท. ตามระบบประเมินผลรัฐวิสาหกิจ
(Performance Agreement : PA ) โดยกรรมการผู้จัดการใหญ่
และผู้บริหารทุกระดับร่วมกันกำหนดตัวชี้วัด และตั้งค่าเป้าหมาย (Key Performance Index :
KPI) ไว้แต่ละปี
เพื่อเป็นแนวทางในการดำเนินธุรกิจและนำไปใช้ในการประเมินผลการปฏิบัติงานของกรรมการผู้จัดการใหญ่และผู้บริหารทุกระดับ
โดยคณะกรรมการกำหนดค่าตอบแทนเป็นผู้พิจารณากำหนดค่าตอบแทนให้สะท้อนถึงผลการปฏิบัติงาน
(Performance Management)
ตลอดจนแนวปฏิบัติและมาตรฐานของกลุ่มธุรกิจชั้นนำประเภทเดียวกัน
พร้อมทั้งนำเสนอหลักการและจำนวนค่าตอบแทนที่เหมาะสมต่อคณะกรรมการบริษัทเพื่อพิจารณาและอนุมัติ

กรรมการผู้จัดการใหญ่ และผู้บริหารระดับสูงของ ปตท. จำนวนรวมทั้งสิ้น 7 ท่าน
ได้รับค่าตอบแทนจาก ปตท. ในปี 2550 เป็นเงินจำนวนรวมทั้งสิ้น 74,388,350 บาท
(ไม่รวมผู้บริหารระดับสูงที่ไปปฏิบัติงานในบริษัทที่ ปตท.
ถือหุ้นและรับค่าตอบแทนที่บริษัทหรือบริษัทรับผิดชอบค่าตอบแทนทั้งหมด) ตามรายละเอียด ดังนี้

ค่าตอบแทนรวมของผู้บริหารระดับสูงของ ปตท. หน่วย : บาท

  ---------------- ---------- ------------ ---------- ------------ ---------- ------------
  ค่าตอบแทน         ปี 2548                  ปี 2549                  ปี 2550     

                   จำนวนราย   จำนวนเงิน     จำนวนราย   จำนวนเงิน     จำนวนราย   จำนวนเงิน

  เงินเดือนรวม       8          45,135,600   7          45,145,600   7          51,815,390

  โบนัสรวม          8          22,170,695   7          31,668,840   7          22,572,960

  รวม                         67,306,295              76,814,760              74,388,350
  ---------------- ---------- ------------ ---------- ------------ ---------- ------------

เงินสมทบกองทุนสำรองเลี้ยงชีพสำหรับผู้บริหารระดับสูงของ ปตท. หน่วย : บาท

  ------------------------- ---------- -------------- ---------- -------------- ---------- --------------
  ค่าตอบแทน                  ปี 2548                    ปี 2549                    ปี 2550     

                            จำนวนราย   จำนวนเงิน       จำนวนราย   จำนวนเงิน       จำนวนราย   จำนวนเงิน

  เงินสมทบกองทุนสำรองเลี้ยงชีพ   7          3,062,216.00   6          3,005,232.00   6          3,659,601.00

  รวม                       7          3,062,216.00   6          3,005,232.00   6          3,659,601.00
  ------------------------- ---------- -------------- ---------- -------------- ---------- --------------

9.11 ทรัพยากรบุคคล

ตลอดระยะเวลา 28 ปีที่ผ่านมา ปตท.
เชื่อมั่นว่าความเจริญเติบโตขององค์กรนั้นขึ้นอยู่กับพนักงานที่มีคุณภาพ ดังนั้น ปตท.
จึงมีนโยบายมุ่งเน้นที่จะพัฒนาและปรับปรุงระบบการบริหาร
และระบบการพัฒนาบุคคลให้มีความทันสมัย สอดคล้องกับเทคโนโลยี และเป็นไปตามมาตรฐานสากล
เพื่อที่จะเสริมสร้างและพัฒนาให้พนักงาน เป็นทั้งคนดี และคนเก่ง
ตลอดจนมีส่วนร่วมในการพัฒนาและช่วยเหลือสังคมโดยส่วนรวม
และมุ่งเน้นให้พนักงานเป็นกลไกหลักในการพัฒนาให้ ปตท. ไปสู่ความเป็นองค์กรแห่งความเป็นเลิศ
(High Performance Organization)
เพื่อเพิ่มขีดความสามารถในการแข่งขันและตอบสนองต่อการเปลี่ยนแปลงให้กับองค์กร

จำนวนพนักงาน ปตท. (รวมพนักงานที่ไปปฏิบัติงานในบริษัทในกลุ่ม ปตท.) ณ วันที่ 31 ธันวาคม
2550 เท่ากับ 3,544 คน ทั้งนี้ในปี 2550 ปตท.
ยังคงดำเนินการจัดทำแผนอัตรากำลังคนให้สอดคล้องต่อการดำเนินธุรกิจ
โดยให้ความสำคัญต่อกลุ่มธุรกิจที่มีแผนการขยายการดำเนินงานและการลงทุน
ที่สอดคล้องต่อการพัฒนาประเทศ ทั้งนี้กลุ่มธุรกิจสำรวจ ผลิต และก๊าซธรรมชาติ
กลุ่มธุรกิจปิโตรเคมีและการกลั่น และ กลุ่มธุรกิจการค้าระหว่างประเทศ ยังคงเป็นหน่วยงานหลัก
ที่ได้รับการพิจารณาจัดสรรกำลังคนเพิ่มให้สอดคล้องกับหน้าที่ความรับผิดชอบ
นอกเหนือจากการจัดทำแผนอัตรากำลังคนให้เหมาะสมกับการดำเนินธุรกิจแล้ว ปตท.
ยังได้จัดทำแผนพัฒนาศักยภาพพนักงาน ตลอดจนปรับขั้นตอนการทำงานให้มีประสิทธิภาพมากยิ่งขึ้น

(1) จำนวนบุคลากรและค่าตอบแทนบุคคลากร

จำนวนบุคคลากรแบ่งตามกลุ่มธุรกิจ ณ วันที่ 31 ธันวาคม 2548 วันที่ 31 ธันวาคม 2549 และวันที่
31 ธันวาคม 2550
ดังรายละเอียด ดังนี้

หน่วย : คน

+------------------+-------+-------+-------+-------+-------+-------+
| กลุ่มธุรกิจ          | ณ วันที่ |       | ณ วันที่ |       | ณ วันที่ |       |
|                  | 31    |       | 31    |       | 31    |       |
|                  | ธ     |       | ธ     |       | ธ     |       |
|                  | ันวาคม |       | ันวาคม |       | ันวาคม |       |
|                  | 2548  |       | 2549  |       | 2550  |       |
+------------------+-------+-------+-------+-------+-------+-------+
|                  | ปตท.  | กลุ่ม   | ปตท.  | กลุ่ม   | ปตท.  | กลุ่ม   |
|                  |       | ปตท.  |       | ปตท.  |       | ปตท.  |
+------------------+-------+-------+-------+-------+-------+-------+
| 1. ก๊าซธรรมชาติ    | 963   | -     | 1,057 | -     | 1,108 | -     |
+------------------+-------+-------+-------+-------+-------+-------+
| 2. น้ำมัน          | 1,302 | -     | 1,239 | -     | 1,254 | -     |
+------------------+-------+-------+-------+-------+-------+-------+
| 3.               | 51    | -     | 64    | -     | 75    | -     |
| ปิโตรเคมีและการกลั่น |       |       |       |       |       |       |
+------------------+-------+-------+-------+-------+-------+-------+
| 4. สนับสนุน        | 840   | 92    | 824   | 251   | 851   | 256   |
| และปฏิบัติงานใน     | ^(1/) | ^(2/) | ^(1/) | ^(2/) | ^(1/) | ^(2/) |
|                  |       |       |       |       |       |       |
| บริษัทที่ ปตท.ถือหุ้น   |       |       |       |       |       |       |
+------------------+-------+-------+-------+-------+-------+-------+
| 5.               | -     | 4,687 | -     | 4,768 | -     | 7,086 |
| บริษัท             |       |       |       |       |       | ^(3/) |
| ย่อยและกิจการร่วมค้า |       |       |       |       |       |       |
+------------------+-------+-------+-------+-------+-------+-------+
| รวม              | 3,156 | 4,779 | 3,184 | 5,019 | 3,288 | 7,342 |
+------------------+-------+-------+-------+-------+-------+-------+

หมายเหตุ :

  1/ ไม่รวมพนักงาน ปตท.ที่ไปปฏิบัติงานในบริษัทในเครือ

  2/ รวมพนักงาน ปตท.ที่ไปปฏิบัติงานในบริษัทในเครือ

  3/ เพิ่มพนักงานบริษัท PTTRB ซึ่งจัดตั้ง ณ 25 พฤษภาคม 2550

ค่าตอบแทนแก่บุคลากร (ไม่รวมกรรมการผู้จัดการใหญ่และผู้บริหารระดับสูง)

หน่วย : บาท

  ------------------------- ------------------ ------------------ ------------------
  ค่าตอบแทน                  ปี 2548             ปี 2549             ปี 2550

  เงินเดือนรวม                2,020,836,159.33   2,313,239,842.61   2,523,442,073.58

  โบนัสรวม                   996,368,672.00     1,138,238,033.75   1,263,194,610.38

  เงินสมทบกองทุนสำรองเลี้ยงชีพ   199,951,973.02     228,214,687.17     249,207,450.79

  อื่นๆ (ถ้ามี)                 800,492,308.37     993,909,544.34     1,104,896,055.73

  รวม                       4,017,649,112.72   4,673,602,107.87   5,140,740,190.38
  ------------------------- ------------------ ------------------ ------------------

  (2) ค่าตอบแทนอื่นๆ

ปตท.ได้จัดสวัสดิการและค่าตอบแทนอื่นๆ นอกเหนือจากเงินเดือน
โบนัสและเงินสมทบกองทุนสำรองเลี้ยงชีพให้กับผู้บริหารและพนักงานตามความเหมาะสมกับสภาวะเศรษฐกิจ
การดำรงชีพ ตลอดจนมาตรฐานของกลุ่มบริษัทในธุรกิจชั้นนำประเภทเดียวกัน อาทิเช่น ค่าเช่าบ้าน
ค่าปฏิบัติงานต่างจังหวัด ค่าล่วงเวลา เป็นต้น และในปี 2548 และ ปี 2549
ปตท.ยังได้ขออนุมัติจัดสรรสิทธิในการซื้อหุ้นสามัญ (Warrant) รวม 2 ครั้ง จำนวน 60,000,000
หน่วย ให้แก่ กรรมการผู้จัดการใหญ่ ผู้บริหาร พนักงาน ปตท.
และพนักงานบริษัทในเครือที่มาปฏิบัติงานประจำในตำแหน่งงานของ ปตท.
เพื่อเป็นการสร้างแรงจูงใจและตอบแทนการปฏิบัติงานของผู้บริหาร และพนักงาน
ให้มุ่งปฏิบัติหน้าที่อย่างเต็มความสามารถอย่างต่อเนื่อง
ตลอดจนสร้างความรู้สึกเป็นเจ้าของและการมีส่วนรวมในการบริหารและพัฒนาองค์กร
ซึ่งจะส่งผลดีต่อการปฏิบัติงานและการดำเนินธุรกิจของ ปตท. ในอนาคต ทั้งนี้ ผู้บริหาร
และพนักงาน แต่ละคนจะได้รับจัดสรรใบสำคัญแสดงสิทธิ Warrant รุ่นที่ 1 จำนวน 4 ฉบับ และ
Warrant รุ่นที่ 2 จำนวน 4 ฉบับ โดยหนึ่งฉบับมีจำนวนหน่วยเท่ากับร้อยละ 25 ของจำนวน
Warrant ทั้งหมดที่ตนได้รับ โดยผู้บริหาร และพนักงาน จะสามารถแปลงสิทธิของ Warrant
ที่ได้รับ โดยซื้อเป็นหุ้นสามัญได้ครั้งแรกเมื่อครบกำหนด 1 ปี นับจากวันที่ ปตท.ออกและเสนอขาย
Warrant รวมทั้งสามารถแปลงสิทธิของ Warrant ฉบับที่ 2 , 3 และ 4
ที่ได้รับโดยซื้อเป็นหุ้นสามัญได้เมื่อครบกำหนดปีที่ 2 ,3 และ 4 นับจากวันที่ ปตท.
ออกและเสนอขาย Warrant ตามลำดับ ทั้งนี้ ผู้บริหาร และพนักงาน สามารถทยอยแปลงสิทธิของ
Warrant เพื่อซื้อเป็นหุ้นสามัญแต่ละฉบับได้ ในวันทำการสุดท้ายของทุก ๆ 3 เดือนตลอดอายุของ
Warrant และ Warrant จะหมดอายุลงเมื่อครบกำหนด 5 ปีนับจากวันที่ ปตท. ออกและเสนอขาย
Warrant

(3) การพัฒนาและปรับปรุงระบบการบริหารและพัฒนาทรัพยากรบุคคล

เพื่อให้องค์กรพัฒนาไปสู่การเป็นองค์กรแห่งความเป็นเลิศ ในปี 2550
ปตท.ได้พัฒนาและปรับปรุงระบบการบริหารและพัฒนาทรัพยากรบุคคลให้มีประสิทธิภาพมากขึ้น
โดยมีวัตถุประสงค์เพื่อที่จะพัฒนาและใช้ประโยชน์จากทรัพยากรบุคคลให้เต็มศักยภาพ
เพื่อให้องค์กรบรรลุวัตถุประสงค์ในการดำเนินธุรกิจ
และสนับสนุนให้พนักงานได้ใช้ความรู้ความสามารถของตนเองอย่างเต็มที่
รวมถึงการมีโอกาสก้าวหน้าในหน้าที่การงาน และเติบโตไปพร้อม ๆ กับความสำเร็จขององค์กรด้วย
อาทิเช่น

พัฒนาองค์กรอย่างยั่งยืน ด้วยกลไก Learning Organization

ปตท. ได้พัฒนาระบบสำหรับจัดเก็บข้อมูลองค์ความรู้ ( Knowledge Management)
ที่สำคัญขององค์กร
โดยสนับสนุนให้ผู้บริหารและพนักงานมีการจัดเก็บข้อมูลองค์ความรู้ให้เป็นระบบและเป็นปัจจุบัน
รวมทั้งเปิดโอกาสให้พนักงานทุกระดับสามารถใช้ประโยชน์ได้จากระบบฐานข้อมูลดังกล่าว
ซึ่งจะช่วยให้พนักงานสามารถเรียนรู้ แก้ไขปัญหาต่างๆได้อย่างมีประสิทธิภาพ
และช่วยส่งเสริมให้พนักงานพัฒนาศักยภาพได้ด้วยตนเองอย่างต่อเนื่อง
ซึ่งเป็นรากฐานสำคัญในการนำไปสู่การเป็น High Performance Organization
กรรมการผู้จัดการใหญ่ได้แสดงความคิดเห็นในประเด็น Learning Organization ไว้ดังนี้

“การที่เราจะมุ่งไปสู่องค์กรแห่งความเป็นเลิศได้นั้น ก็ด้วยกำลังสติปัญญาของคน Learning เป็น
Lifetime หยุดไม่ได้”

สร้างพนักงานให้เป็น คนเก่ง และ คนดี ขององค์กรและสังคม

นอกเหนือจากระบบการบริหารทรัพยากรบุคคล ที่มุ่งเน้นพัฒนาพนักงาน ปตท. ให้เป็น คนเก่ง
หรือเป็นผู้ที่มีศักยภาพสามารถตอบสนองต่อความคาดหวังขององค์กรในการดำเนินธุรกิจได้แล้ว ปตท.
ยังให้ความสำคัญต่อการพัฒนาพนักงานให้เป็นคนดี มีส่วนร่วมในการพัฒนาและช่วยเหลือสังคม
โดยยึดหลักบรรษัทภิบาลที่ดี ( Corporate Governance)
ที่องค์กรกำหนด เป็นกรอบให้ผู้บริหารและพนักงานถือปฏิบัติ ทั้งนี้ ปตท.
มีความเชื่อมั่นว่าการพัฒนาพนักงานให้เป็นคนดี และคนเก่งนั้น
จะช่วยให้องค์กรเจริญเติบโตอย่างมั่นคงและยั่งยืนในระยะยาว

ร่วมประสาน เพื่อกำหนดเป้าหมาย และทิศทางการดำเนินงานขององค์กร

ปตท. ได้มุ่งเน้นให้ผู้บริหารและพนักงานในทุกระดับร่วมกันในการกำหนดแผนงานให้สอดคล้องกับ
ทิศทางและเป้าหมายขององค์กร
ซึ่งจะส่งผลให้การดำเนินธุรกิจทั่วทั้งองค์กรมุ่งไปสู่จุดหมายเดียวกันได้อย่างมีประสิทธิภาพ ดังนั้น
ปตท. จึงได้ให้มีการกำหนดกระบวนการจัดทำวิสัยทัศน์ (Vision) และทิศทางองค์กร (
Corporate Direction) เป็นประจำทุกปี โดยผู้บริหารระดับสูงของ ปตท.
และบริษัทในเครือที่เกี่ยวข้องทั้งหมด
รวมทั้งสายงานสนับสนุนมาร่วมประชุมหารือและกำหนดวิสัยทัศน์และทิศทางขององค์กรร่วมกัน
และถ่ายทอดทิศทางดังกล่าวไปสู่หน่วยงานภายในสายงานต่างๆ เพื่อกำหนดเป็นกลยุทธ์ธุรกิจ
(Business Strategy) และแผนธุรกิจ (Business Plan)
รวมทั้งแผนการใช้งบประมาณที่มีความสอดคล้องกับทิศทางที่องค์กรกำหนด

ในปี 2550 พนักงาน ปตท. ทุกระดับได้กำหนดวัตถุประสงค์และตัวชี้วัด (Key Performance
Indicators : KPIs) เป็นรายบุคคลให้สอดรับกับทิศทางการดำเนินงานขององค์กร หน่วยงาน
และหน้าที่ความรับผิดชอบของพนักงาน ทั้งนี้ วัตถุประสงค์และตัวชี้วัดที่พนักงานกำหนดนั้น
จะใช้เป็นกรอบการปฏิบัติงานและมาตรฐานการประเมินผลการปฏิบัติงานของพนักงานแต่ละบุคคล

สร้างพลังร่วม Synergy เพื่อเพิ่มความแข็งแกร่ง ให้กับ กลุ่ม ปตท.

ตามที่ ปตท. ได้ขยายการดำเนินธุรกิจ ปิโตรเลียมและปิโตรเคมีให้ครบวงจร
เพื่อเพิ่มความแข็งแกร่งให้กับองค์กร นั้น
เพื่อให้การบริหารจัดการของทุกบริษัทในแต่ละกลุ่มธุรกิจมีความต่อเนื่องและสอดคล้องไปในทิศทางเดียวกัน
ปตท. จึงได้วางระบบการบริหารทรัพยากรบุคคลในรูปแบบ PTT Group โดยมีวัตถุประสงค์
เพื่อกำหนดมาตรฐานของระบบบริหารและพัฒนาทรัพยากรบุคคลที่สนับสนุนต่อการโยกย้ายและหมุนเวียนผู้บริหารและพนักงานของ
ปตท. และบริษัทในเครือ เพื่อให้การบริหารทรัพยากรบุคคลเกิดประสิทธิภาพสูงสุด ในปี 2549
ปตท. และบริษัทในเครือได้ร่วมกันกำหนดวัฒนธรรมของ กลุ่มบริษัท ปตท.
และจัดวางระบบการสรรหาบุคลากรและการฝึกอบรมร่วมกัน ทั้งนี้ผู้บริหาร
ปตท.และบริษัทในเครือมีความเชื่อมั่นว่า การบริหารทรัพยากรบุคคลในรูปแบบ PTT Group
จะช่วยให้เกิดพลังร่วม (Synergy)
นำจุดแข็งของแต่ละบริษัทมาพัฒนาระบบการบริหารทรัพยากรบุคคลของ ปตท. และบริษัทในเครือ
ซึ่งทำให้ระบบการบริหารทรัพยากรบุคคลมีประสิทธิภาพสูงกว่าการแยกบริหารเป็นระบบเอกเทศของแต่ละบริษัท

พัฒนาพนักงานตามสายอาชีพที่กำหนด และสอดคล้องกับการดำเนินธุรกิจขององค์กร

การพัฒนาพนักงานถือเป็นหัวใจของระบบการบริหารทรัพยากรบุคคล ดังนั้น ปตท.
จึงได้พัฒนาระบบบริหารสายอาชีพของพนักงานให้มีประสิทธิภาพมากขึ้น
โดยได้กำหนดให้จัดตั้งกลุ่มที่ปรึกษาสายอาชีพ ( Career Counseling Teams : CCT) และ
คณะกรรมการที่ปรึกษาระบบการบริหารสายอาชีพ ( Career Management Counseling
Committee : CMCC)
ให้มีหน้าที่ความรับผิดชอบในการกำหนดและพัฒนาพนักงานเป็นรายบุคคลให้มีความรู้
ความสามารถที่เหมาะสม เพื่อรองรับทิศทางการดำเนินธุรกิจในอนาคต ทั้งนี้
วัตถุประสงค์ในการบริหารสายอาชีพนั้น ก็เพื่อมุ่งเน้นให้พนักงานมีความรู้
ความชำนาญสูงสุดในสายอาชีพ โดยองค์กรจะเป็นผู้กำหนดแนวทางในการพัฒนาพนักงาน
ทั้งในรูปแบบการฝึกอบรมที่เหมาะสม
การหมุนเวียนเปลี่ยนหน้าที่ความรับผิดชอบเพื่อให้พนักงานสามารถพัฒนาทักษะความชำนาญจากประสบการณ์ในตำแหน่งหน้าที่ใหม่
ตลอดจนการแต่งตั้งและเลื่อนระดับพนักงานให้เหมาะสมกับหน้าที่ความรับผิดชอบและศักยภาพของพนักงาน
ซึ่งการพัฒนาพนักงานให้เหมาะสมตามความสามารถและความต้องการของพนักงานและองค์กรนั้น
จะนำ ปตท. ไปสู่ความสำเร็จตามเป้าหมายที่กำหนดไว้ในที่สุด

สร้างสัมพันธภาพที่ดีระหว่างผู้บริหารและพนักงานเพื่อเป้าหมายเดียวกัน

ปตท. ได้จัดให้มีรูปแบบการสื่อความระหว่างผู้บริหารและพนักงาน
เพื่อให้พนักงานทุกระดับได้รับทราบถึงแนวทางการดำเนินงานขององค์กร อุปสรรค
หรือผลกระทบที่อาจจะเกิดขึ้น
และเปิดโอกาสให้พนักงานแสดงความเห็นและมีส่วนร่วมในการพัฒนาและปรับปรุงประสิทธิภาพการดำเนินงานขององค์กร
ในปี 2550 นอกเหนือจากการประชุมคณะกรรมการกิจการสัมพันธ์ ปตท.
ที่กำหนดวาระการประชุมอย่างน้อยเดือนละหนึ่งครั้ง ยังมีการประชุมคณะกรรมการร่วมปรึกษาหารือ
(Joint Consultation Committee : JCC)
ที่กำหนดให้มีการประชุมร่วมกันระหว่างผู้บริหารและพนักงานในหน่วยงานภูมิภาค
ทั่วประเทศ
นอกจากนี้กรรมการผู้จัดการใหญ่และผู้บริหารระดับสูงยังได้จัดประชุมร่วมกับพนักงานทุกระดับ
รวมทั้งการประชุมสัญจรทั่วประเทศร่วมกับพนักงาน
และการสำรวจความพึงพอใจของพนักงานเพื่อรับทราบแนวคิดและหาแนวทางแก้ไขและปรับปรุง โดย
ปตท. มีความเชื่อมั่นว่าการสื่อความที่ดี และการแลกเปลี่ยนความคิดเห็น
ระหว่างผู้บริหารและพนักงานจะนำไปสู่สัมพันธภาพที่ดีระหว่างผู้บริหารและพนักงานทุกระดับ
ซึ่งจะนำพาให้องค์กรมุ่งไปสู่เป้าหมายในการดำเนินงานเดียวกัน อย่างมีประสิทธิภาพ

การกำกับดูแลกิจการ

ปตท. เป็นบริษัทจดทะเบียนที่บริหารจัดการธุรกิจด้วยหลักการกำกับดูแลกิจการที่ดีมาโดยตลอด
นับตั้งแต่แปลงสภาพเป็น บริษัท ปตท. จำกัด (มหาชน)
และกระจายหุ้นในตลาดหลักทรัพย์แห่งประเทศไทย ตั้งแต่ปลายปี 2544
โดยคณะกรรมการได้จัดให้มีนโยบายกำกับดูแลกิจการไว้เป็นลายลักษณ์อักษร
ซึ่งผลของการดำเนินการตามหลักการกำกับดูแลกิจการที่ดีดังกล่าว คือการได้รับรางวัล
ได้รับการจัดอันดับจากองค์กร/หน่วยงาน/สถาบันของภาครัฐและภาคเอกชนทั้งภายในประเทศและต่างประเทศตลอดมา
ดังปรากฏจากรางวัลต่างๆ ที่ได้รับในปี 2550 อาทิ

-   รางวัล Asia’s Best Managed and Governed Companies poll 2008 โดยนิตยสาร
    Euromoney จำนวน 6 รางวัล เมื่อ 21 ธันวาคม 2550 (ฉบับ January 2008) ดังนี้

1.  Best Corporate governance เป็นอันดับที่ 1 ของประเทศไทย

2.  Best Corporate governance เป็นอันดับที่ 2 ของเอเซีย

3.  Most transparent Accounts เป็นอันดับที่ 2 ของเอเซีย

4.  Most Convincing and Coherent Strategy เป็นอันดับที่ 1 ของประเทศไทย

5.  Most Convincing and Coherent Strategy เป็นอันดับที่ 4 ของเอเซีย

6.  Most Convincing and Coherent Strategy เป็นอันดับที่ 1 ของเอเชีย Sector
    -Oil & Gas

-   รางวัล Recognition Awards 2007, The Best of ASIA โดยนิตยสาร Corporate
    Governance Asia ของประเทศฮ่องกง ฉบับ Apr./May/Jun. 2007 เมื่อ 18 มิถุนายน
    2550

-   รางวัล “คณะกรรมการแห่งปีดีเลิศ (Board of The Year for Exemplary
    Practices” ประจำปี 2549/50 และ
    รางวัลประกาศเกียรติคุณพิเศษสำหรับคณะกรรมการบริษัทที่มีผลงานดีต่อเนื่อง” (ต่อเนื่อง 3
    ครั้ง) โดยสมาคมส่งเสริมสถาบันกรรมการบริษัทไทย เมื่อ 11 ธันวาคม 2550

-   รางวัลรัฐวิสาหกิจดีเด่นประจำปี 2550 โดยกระทรวงการคลัง เมื่อ 29 สิงหาคม 2550
    จำนวน 3 รางวัล ได้แก่
    1. รางวัลผลการดำเนินงานดีเด่น (ได้รับติดต่อกันเป็นปีที่ 3)
    2. รางวัลการบริหารจัดการองค์กรดีเด่น
    3. รางวัลการดำเนินการเพื่อสังคมและสิ่งแวดล้อมดีเด่น

-   รางวัลคุณภาพแห่งชาติ Thailand Quality Award (TQA) 2006
    แก่โรงแยกก๊าซธรรมชาติระยอง โดยคณะกรรมการรางวัลคุณภาพแห่งชาติ เมื่อ 30 เมษายน
    2550

คณะกรรมการ ปตท. มีเจตนารมณ์ที่มุ่งมั่นดำเนินธุรกิจภายใต้หลักการกำกับดูแลกิจการที่ดี
โดยนำหลักเกณฑ์การกำกับดูแลกิจการที่ดี
และระเบียบปฏิบัติของคณะกรรมการกำกับหลักทรัพย์และตลาดหลักทรัพย์
มาเป็นปัจจัยหลักในการเสริมสร้างองค์กรให้มีระบบการบริหารงานที่มีประสิทธิภาพ
และเป็นพื้นฐานของการเติบโตทางธุรกิจอย่างยั่งยืน โดย ปตท.ได้มีการกำหนดไว้ในข้อบังคับของ
ปตท. ว่า “บริษัทฯ ต้องจัดทำนโยบายเกี่ยวกับจรรยาบรรณทางธุรกิจ
ตลอดจนจริยธรรมในการประกอบธุรกิจของคณะกรรมการ ผู้บริหารระดับสูง ฝ่ายจัดการ
และพนักงาน ตามระบบการกำกับดูแลกิจการที่ดี
เพื่อเป็นแนวทางปฏิบัติขององค์กรที่ได้มาตรฐานและเป็นแนวทางที่ถูกต้อง”
และจากข้อบังคับบริษัทดังกล่าว ได้มีการจัดทำเป็นระเบียบบริษัทว่าด้วยการกำกับดูแลกิจการที่ดี
ตั้งแต่ปี 2544 พร้อมทั้งจัดทำคู่มือหลักการกำกับดูแลกิจการที่ดีของ ปตท. ทั้งนี้
คณะกรรมการกำกับดูแลกิจการที่ดี ได้กำหนดจรรยาบรรณและข้อพึงปฏิบัติที่ดีของคณะกรรมการ
รวมทั้งได้พิจารณาทบทวน ปรับปรุงเนื้อหาในคู่มือการกำกับดูแลกิจการที่ดีของ ปตท. ฉบับเดิม
เพื่อให้มีความสมบูรณ์และเป็นไปตามหลักสากลปฏิบัติยิ่งขึ้น
โดยการจัดลำดับหัวข้อและเพิ่มเติมสาระให้ครบถ้วน โดยครอบคลุมเรื่องการปกป้องสิทธิของผู้ถือหุ้น
การส่งเสริมให้ ผู้ถือหุ้นใช้สิทธิโดยครอบคลุมสิทธิพื้นฐานตามกฎหมาย เช่น
การมีส่วนแบ่งในกำไรของกิจการ การซื้อขายหรือโอนหุ้น
การได้รับข่าวสารข้อมูลของกิจการอย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
กำหนดค่าตอบแทนกรรมการ แต่งตั้งผู้สอบบัญชีและกำหนดจำนวนเงินค่าสอบบัญชี
และเรื่องที่มีผลกระทบต่อบริษัท
ซึ่งเนื้อหาจะสอดคล้องกับนโยบายการกำกับดูแลกิจการที่ดีดังกล่าวข้างต้น
โดยจัดพิมพ์เป็นคู่มือการกำกับดูแลกิจการที่ดี บริษัท ปตท. จำกัด (มหาชน) ฉบับปรับปรุง ครั้งที่
1/2548 ให้กรรมการ ผู้บริหารและพนักงานลงนามรับทราบและถือปฏิบัติจนถึงปัจจุบัน
รวมทั้งได้พิจารณานำหลักการกำกับดูแลกิจการที่ดีสำหรับบริษัทจดทะเบียน ปี 2549
ซึ่งสอดคล้องกับหลักการกำกับดูแลกิจการที่ดีของ ปตท. มาเป็นแนวทางปฏิบัติ
โดยสรุปสาระสำคัญการดำเนินการด้านการกำกับดูแลกิจการได้ดังนี้

1. สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

คณะกรรมการได้กำหนดนโยบายการกำกับดูแลกิจการที่ดีของ ปตท. ไว้ดังนี้

1. คณะกรรมการ ปตท.
ผู้บริหารและพนักงานทุกคนมุ่งมั่นที่จะนำเอาหลักสำคัญในการกำกับดูแลกิจการที่ดีของ ปตท. ทั้ง 6
ประการ คือ Accountability, Responsibility, Equitable Treatment,
Transparency, Vision to Create Long Term Value และ Ethics
มาใช้ในการดำเนินงาน มีโครงสร้างการบริหารที่มีความสัมพันธ์กันระหว่างคณะกรรมการ ปตท.
ผู้บริหารและผู้ถือหุ้นอย่างเป็นธรรม

2. คณะกรรมการ ปตท. จะปฏิบัติหน้าที่ด้วยความทุ่มเทและรับผิดชอบ
มีความเป็นอิสระและมีการจัดแบ่งบทบาทหน้าที่ระหว่างประธานกรรมการและกรรมการผู้จัดการใหญ่ออกจากกันอย่างชัดเจน

3. คณะกรรมการ ปตท. มีบทบาทสำคัญในการกำหนดวิสัยทัศน์ กลยุทธ์
นโยบายและแผนงานที่สำคัญของ ปตท.
โดยจะต้องพิจารณาถึงปัจจัยเสี่ยงและวางแนวทางการบริหารจัดการที่มีความเหมาะสม
รวมทั้งต้องดำเนินการเพื่อให้มั่นใจว่าระบบบัญชี รายงานทางการเงินและการสอบบัญชี
มีความน่าเชื่อถือ

4. คณะกรรมการ ปตท. จะต้องเป็นผู้นำในเรื่องจริยธรรม
เป็นตัวอย่างในการปฏิบัติงานตามแนวทางการกำกับดูแลกิจการที่ดีของ ปตท.
และสอดส่องดูแลในเรื่องการจัดการแก้ไขปัญหาความขัดแย้งทางผลประโยชน์
และรายการที่เกี่ยวโยงกัน

5. คณะกรรมการ ปตท. อาจแต่งตั้งคณะกรรมการเฉพาะเรื่องขึ้นตามความเหมาะสม
เพื่อช่วยพิจารณากลั่นกรองงานที่มีความสำคัญอย่างรอบคอบ

6. คณะกรรมการ ปตท. ต้องจัดให้มีการประเมินผลตนเองรายปี
เพื่อใช้เป็นกรอบในการตรวจสอบการปฏิบัติหน้าที่ของคณะกรรมการ

7. คณะกรรมการ ปตท. เป็นผู้พิจารณากำหนดจรรยาบรรณของ ปตท. เพื่อให้คณะกรรมการ
ผู้บริหาร พนักงาน รวมถึงลูกจ้างทุกคนใช้เป็นแนวทางในการประพฤติปฏิบัติ
ควบคู่ไปกับข้อบังคับและระเบียบของ ปตท.

8. มีการเปิดเผยสารสนเทศของ
ปตท.ทั้งในเรื่องทางการเงินและที่ไม่ใช่เรื่องทางการเงินอย่างเพียงพอ เชื่อถือได้และทันเวลา
เพื่อให้ผู้ถือหุ้นและผู้มีส่วนได้ส่วนเสียของ ปตท. ได้รับสารสนเทศอย่างเท่าเทียมกัน
มีหน่วยงานประชาสัมพันธ์และหน่วยงานนักลงทุนสัมพันธ์
รับผิดชอบในเรื่องการให้ข้อมูลกับนักลงทุนและประชาชนทั่วไป

9. ผู้ถือหุ้น ปตท. จะได้รับการปฏิบัติอย่างเท่าเทียมกัน มีสิทธิในการเข้าถึงข้อมูลสารสนเทศ
และมีช่องทางในการสื่อสารกับ ปตท.ที่เหมาะสม

10.
มีระบบการคัดสรรบุคลากรที่จะเข้ามารับผิดชอบในตำแหน่งบริหารที่สำคัญทุกระดับอย่างเหมาะสมและมีกระบวนการสรรหาที่โปร่งใส
เป็นธรรม

- ผู้ถือหุ้น : สิทธิและความเท่าเทียมกัน

ปตท. ตระหนักเสมอว่า สิ่งที่จะทำให้ผู้ถือหุ้นไว้วางใจ และมั่นใจในการลงทุนกับธุรกิจของ ปตท.
ก็คือการมีนโยบายหรือการดำเนินการที่รักษาสิทธิพื้นฐานที่ผู้ถือหุ้นพึงได้รับและความเท่าเทียมกันของผู้ถือหุ้นทุกรายอย่างเป็นธรรมตามที่กฎหมายกำหนด
รวมถึงการจัดการที่เหมาะสม มีประสิทธิภาพ และเกิดประสิทธิผลที่ดีที่สุด
เป็นที่ยอมรับจากผู้ลงทุนและผู้เกี่ยวข้องทุกฝ่ายอยู่เสมอว่าเป็นกิจการที่มีการกำกับดูแลกิจการที่ดี

ปตท. ได้กำหนดให้มีการประชุมสามัญผู้ถือหุ้นปีละครั้ง ภายในเวลาไม่เกิน 4 เดือนนับแต่วันสิ้นสุด
รอบปีบัญชีของ ปตท.
และหากมีความจำเป็นเร่งด่วนต้องเสนอวาระเป็นกรณีพิเศษซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไขหรือกฎเกณฑ์ กฎหมาย ที่ใช้บังคับที่ต้องได้รับการอนุมัติจาก
ผู้ถือหุ้นแล้ว บริษัทจะเรียกประชุมวิสามัญผู้ถือหุ้นเป็นกรณีไป

- การจัดประชุมผู้ถือหุ้น

คณะกรรมการ ปตท. ตระหนักถึงสิทธิของผู้ถือหุ้นในทุกเรื่อง
ดังนั้นในการเตรียมการประชุมสามัญผู้ถือหุ้น ประจำปี 2550 ปตท.
ได้เปิดโอกาสให้ผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้น
และชื่อบุคคลเพื่อแต่งตั้งเป็นกรรมการล่วงหน้า ถือเป็นส่วนหนึ่งของการกำกับดูแลกิจการที่ดีของ
ปตท. เพื่อแสดงให้เห็นถึงการปฏิบัติต่อผู้ถือหุ้นทุกรายอย่างเป็นธรรมและเท่าเทียมกัน

นอกจากนี้ เพื่อให้การพิจารณามีความชัดเจนและโปร่งใส
รวมทั้งช่วยให้บริษัทสามารถปฏิบัติตามหลักการกำกับดูแลกิจการที่ดีได้อย่างเป็นรูปธรรม
ปตท.จึงได้กำหนดหลักเกณฑ์การให้ผู้ถือหุ้นส่วนน้อยเสนอระเบียบวาระการประชุมฯ
และชื่อบุคคลเพื่อแต่งตั้งเป็นกรรมการล่วงหน้าขึ้น
สำหรับใช้ในการพิจารณากลั่นกรองระเบียบวาระที่จะเป็นประโยชน์ต่อบริษัทอย่างแท้จริง
รวมถึงการคัดสรรบุคคลที่มีคุณสมบัติเหมาะสมและปฏิบัติหน้าที่ได้อย่างมีประสิทธิภาพเพื่อประโยชน์สูงสุดของบริษัทและต่อผู้มีส่วนได้เสียทุกฝ่าย
โดยก่อนการประชุมสามัญผู้ถือหุ้น ประจำปี 2550 ปตท. ได้นำหลักเกณฑ์ดังกล่าว Post ไว้ที่
Website ปตท. ที่ http://www.pttplc.com ตั้งแต่วันที่ 21 ธันวาคม 2549 จนถึงวันที่ 20
มกราคม 2550 อย่างไรก็ตาม ในปี 2550 ไม่มีผู้ถือหุ้นเสนอวาระการประชุม
และไม่มีการเสนอชื่อบุคคลสมัครเป็นกรรมการ

-   การส่งหนังสือเชิญประชุม

จากการปฏิบัติที่ผ่านมา ปตท.ได้มอบหมายให้ บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของ ปตท.
เป็นผู้ดำเนินการจัดส่งหนังสือเชิญประชุมที่มีรายละเอียดวาระการประชุมพร้อมทั้ง
เอกสารประกอบการประชุมแก่ผู้ถือหุ้นล่วงหน้ามากกว่า 14 วันก่อนวันประชุมผู้ถือหุ้น
และเพื่อให้ผู้ถือหุ้นที่ไม่สามารถเข้าประชุมด้วยตนเองได้
สามารถมอบฉันทะให้ผู้อื่นหรือกรรมการอิสระที่บริษัทระบุไว้ในหนังสือมอบฉันทะที่กระทรวงพาณิชย์กำหนด
เพื่อเข้าประชุมและออกเสียงลงมติแทนผู้ถือหุ้นได้
และได้ทำการประกาศลงในหนังสือพิมพ์รายวันทั้งฉบับภาษาไทยและภาษาอังกฤษ อย่างละ 1 ฉบับ
ติดต่อกันต่อเนื่องฉบับละ 3 วัน ก่อนวันประชุม 3 วัน
เพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาเข้าร่วมประชุม
ทั้งนี้ ในการประชุมสามัญผู้ถือหุ้น ปตท.ได้นำข้อมูลหนังสือเชิญประชุมผู้ถือหุ้นเปิดเผยในเว็บไซท์ของ
ปตท. ที่ http://www.pttplc.com ก่อนล่วงหน้าวันประชุม 30 วัน

-   การดำเนินการประชุมผู้ถือหุ้น

ในการจัดการประชุมผู้ถือหุ้นฯ ปตท. ได้อำนวยความสะดวกให้กับผู้ถือหุ้นอย่างเท่าเทียมกันทุกราย
โดยจัดให้มีเจ้าหน้าที่คอยต้อนรับอำนวยความสะดวกอย่างเพียงพอ
การให้ความมั่นใจด้านการรักษาความปลอดภัยแก่ผู้ถือหุ้น
การเปิดบริการรับลงทะเบียนก่อนเวลาประชุม 2 ชั่วโมง
รวมถึงการจัดให้มีการเลี้ยงรับรองที่เหมาะสมแก่ผู้ถือหุ้นที่มาร่วมประชุมด้วยการดำเนินการประชุมผู้ถือหุ้นแต่ละครั้ง
ปตท. ให้โอกาสผู้ถือหุ้นที่เท่าเทียมกันทุกราย โดยก่อนเริ่มการประชุม
ประธานที่ประชุมจะชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของ
ปตท. รวมถึงการใช้สิทธิออกเสียงลงคะแนนในแต่ละวาระอย่างชัดเจน
และเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ ถามคำถามในแต่ละวาระ
และให้เวลาอภิปรายอย่างเหมาะสมเพียงพอ ซึ่งประธานฯ
และผู้บริหารจะให้ความสำคัญกับทุกคำถามและตอบข้อซักถามอย่างชัดเจน ตรงประเด็น
และประธานฯ จะดำเนินการประชุมตามลำดับวาระการประชุม
รวมทั้งจะไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า ทั้งนี้
สำหรับวาระการเลือกตั้งกรรมการจะดำเนินการลงมติเป็นรายคน อนึ่ง
ในการประชุมทุกคร้งจะมีการบันทึกการประชุมอย่างถูกต้องครบถ้วน
และสรุปด้วยการลงมติพร้อมกับนับคะแนนเสียง ซึ่งรวมระยะเวลาที่ใช้ในการประชุม
ผู้ถือหุ้นแต่ละครั้งประมาณ 3 ชั่วโมง

ในปี 2550 ปตท. จัดให้มีการประชุมสามัญผู้ถือหุ้นประจำปี 2550 เมื่อวันที่ 30 เมษายน 2550
จำนวน 1 ครั้ง และการประชุมวิสามัญผู้ถือหุ้นประจำปี 2550 จำนวน 1 ครั้ง เมื่อวันที่ 13
กันยายน 2550 โดยได้ดำเนินการ ดังนี้

- ก่อนวันประชุมผู้ถือหุ้น

ปตท. ได้นำข้อมูลหนังสือเชิญประชุมฯที่มีรายละเอียดครบถ้วนเปิดเผยในเว็บไซท์ของ ปตท.
ก่อนล่วงหน้า 30 วัน และได้จัดส่งหนังสือเชิญประชุมที่มีรายละเอียดวาระการประชุม/
ข้อมูลประกอบที่สำคัญและจำเป็นสำหรับการตัดสินใจ / ความเห็นของคณะกรรมการ /
รายงานการประชุมครั้งที่ผ่านมามีรายละเอียดครบถ้วน/
รายงานประจำปีพร้อมทั้งเอกสารประกอบการประชุม/ เอกสารที่ต้องใช้ในการมอบฉันทะ
และระบุวิธีการไว้ชัดเจน โดยจัดส่งแก่ผู้ถือหุ้นล่วงหน้าก่อนการประชุมผู้ถือหุ้นเกิน 14 วัน
และได้ประกาศลงในหนังสือพิมพ์รายวันทั้งฉบับภาษาไทยและภาษาอังกฤษ อย่างละ 1 ฉบับ
ติดต่อกันไม่น้อยกว่า 3 วัน และก่อนวันประชุมไม่น้อยกว่า 3 วัน
เพื่อบอกกล่าวผู้ถือหุ้นล่วงหน้าในเวลาที่เพียงพอสำหรับเตรียมตัวศึกษาข้อมูลก่อนมาเข้าร่วมประชุม
โดยจัดส่งให้กับผู้ถือหุ้นทุกรายที่มีรายชื่อปรากฏในสมุดทะเบียนผู้ถือหุ้น ณ
วันปิดสมุดทะเบียนผู้ถือหุ้นของ ปตท.
รวมทั้งได้แต่งตั้งกรรมการอิสระเป็นผู้รับมอบฉันทะแทนผู้ถือหุ้นในกรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทน
สามารถเลือกมอบฉันทะให้บุคคลใดบุคคลหนึ่ง หรือกรรมการอิสระของ ปตท.เข้าประชุมแทนได้

- วันประชุมผู้ถือหุ้น

ปตท. ได้กำหนดสถานที่
วันเวลาการประชุมที่ถือได้ว่าเป็นการอำนวยความสะดวกให้กับผู้ถือหุ้นอย่างเท่าเทียมกันทุกราย
และให้ความมั่นใจด้านการรักษาความปลอดภัยแก่ผู้ถือหุ้นกำหนดจุดบริการรับลงทะเบียนอย่างเหมาะสมและเพียงพอ
โดยให้ผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุมอย่างน้อย
2 ชั่วโมง และต่อเนื่องจนกว่าการประชุมจะแล้วเสร็จโดยใช้ระบบ Barcode
รวมถึงการจัดของที่ระลึก และการเลี้ยงรับรองที่เหมาะสมแก่ผู้ถือหุ้นที่มาประชุมด้วย

ในการประชุมผู้ถือหุ้นทุกครั้ง ประธานกรรมการได้ทำหน้าที่ประธานที่ประชุม
โดยก่อนเริ่มประชุมประธานฯ จะแจ้งรายละเอียดขององค์ประชุม อธิบายวิธีการลงคะแนน
การนับคะแนน การใช้บัตรลงคะแนน และเปิดเผยผลการนับคะแนนในแต่ละวาระอย่างชัดเจน
โปร่งใส และดำเนินการประชุมตามระเบียบวาระที่กำหนดซึ่งทุกวาระจะ
รวมทั้งเปิดโอกาสให้ผู้ถือหุ้นซักถาม หรือแสดงความคิดเห็นอย่างเหมาะสมและเพียงพอ
และการตอบคำถามของกรรมการ หรือผู้บริหารมีความชัดเจน

ทั้งนี้ ในการประชุมสามัญผู้ถือหุ้นประจำปี 2550 ดังกล่าวมีกรรมการเข้าร่วมประชุม รวม 14 ท่าน
(ขาดเพียง 1 ท่าน เนื่องจากติดราชการด่วน) กรรมการประกอบด้วย ประธานกรรมการ
ประธานกรรมการเฉพาะเรื่องทุกคณะ กรรมการผู้จัดการใหญ่
รวมทั้งมีผู้บริหารระดับสูงและผู้สอบบัญชีของ ปตท. โดยมีที่ปรึกษากฎหมาย จำนวน 2 ท่าน
ทำหน้าที่เป็นคนกลางในการตรวจสอบและลงคะแนนเสียง กรณีมีข้อโต้แย้งตลอดการประชุม
ซึ่งประธานกรรมการได้ดำเนินการอย่างครบถ้วนตามที่กฎหมายกำหนด
และผลการประชุมมีมติอนุมัติเป็นเอกฉันท์

อนึ่ง สำหรับการประชุมวิสามัญผู้ถือหุ้น ครั้งที่ 1/2550 มีกรรมการเข้าประชุม 12 ท่าน (ขาด 3
ท่าน เนื่องจากติดราชการด่วน) กรรมการประกอบด้วย ประธานกรรมการ
ประธานกรรมการเฉพาะเรื่องทุกคณะ กรรมการผู้จัดการใหญ่
รวมทั้งมีผู้บริหารระดับสูงและผู้สอบบัญชีของ ปตท. โดยมีที่ปรึกษากฎหมาย จำนวน 2 ท่าน
ทำหน้าที่เป็นคนกลางในการตรวจสอบและลงคะแนนเสียง กรณีมีข้อโต้แย้งตลอดการประชุม
ซึ่งประธานกรรมการได้ดำเนินการอย่างครบถ้วนตามที่กฎหมายกำหนด
และผลการประชุมมีมติอนุมัติเป็นเอกฉันท์

ในการประชุมผู้ถือหุ้น กรรมการจะทราบแนวทางการปฏิบัติตน กรณีมีส่วนได้เสีย
หรือมีส่วนเกี่ยวข้องในวาระใด กรรมการท่านนั้นจะแจ้งต่อที่ประชุมเพื่อขอ
ไม่ร่วมประชุมและงดออกเสียงในวาระนั้น ๆ

- หลังวันประชุม

ปตท. จะจัดส่งรายงานการประชุมผู้ถือหุ้น ซึ่งจดบันทึกรายงานการประชุมและบันทึกการออกเสียง
รวมทั้งข้อซักถามของผู้ถือหุ้นในแต่ละวาระอย่างละเอียด ให้ตลาดหลักทรัพย์ฯภายในเวลาที่กำหนด
14 วัน และเผยแพร่รายงานในเว็บไซท์ของ ปตท. (http://www.pttplc.com)

-   นโยบายเกี่ยวกับความขัดแย้งของผลประโยชน์

คณะกรรมการ
ปตท.ได้กำหนดนโยบายเกี่ยวกับความขัดแย้งทางผลประโยชน์บนหลักการที่ว่าการตัดสิน
ใจใดๆของบุคลากรทุกระดับในการดำเนินกิจกรรมทางธุรกิจจะต้องทำเพื่อผลประโยชน์สูงสุดของ
ปตท. เท่านั้น และถือเป็นหน้าที่ของบุคลากรทุกระดับที่จะหลีกเลี่ยงการมีส่วนเกี่ยวข้องทางการเงิน
และ/หรือความสัมพันธ์กับบุคคล ภายนอกอื่นๆ ซึ่งจะส่งผลให้ ปตท.
ต้องเสียผลประโยชน์หรือก่อให้เกิดความขัดแย้งในด้านความภักดีหรือผลประโยชน์หรือขัดขวางการปฏิบัติงานอย่างมีประสิทธิภาพ
โดยกำหนดให้ผู้ที่มีส่วนเกี่ยวข้องหรือเกี่ยวโยงกับรายการที่พิจารณา
ต้องแจ้งให้บริษัททราบถึงความสัมพันธ์หรือความเกี่ยวโยงของตนในรายการดังกล่าว
และต้องไม่เข้าร่วมการพิจารณาตัดสิน รวมถึง ปตท.
จะต้องดำเนินการให้บุคคลที่เกี่ยวข้องไม่มีอำนาจอนุมัติหรือเกี่ยวข้องกับธุรกรรมนั้น ๆ

ได้กำหนดให้ กรรมการ ผู้บริหาร พนักงานทุกคน
ต้องจัดทำรายงานเปิดเผยรายการที่อาจมีความขัดแย้งทางผลประโยชน์ กับ
ปตท.โดยใช้แบบฟอร์มรายงานการเปิดเผยรายการที่สงสัยว่าจะเป็นผลประโยชน์ที่ขัดกันกับผลประโยชน์ของ
ปตท.และในการอนุมัติใด ๆ
สำหรับกรณีดังกล่าวต้องยึดถือหลักการไม่ให้มีการกำหนดเงื่อนไขหรือข้อกำหนดพิเศษผิดไปจากปกติ
รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้สอดส่องดูแลและจัดการแก้ไขปัญหาความขัดแย้งทางผลประโยชน์ดังกล่าว
ซึ่งที่ผ่านมายังไม่เคยมีปัญหาดังกล่าวเกิดขึ้น

ในการประชุมคณะกรรมการ ปตท.ทุกครั้ง
ประธานกรรมการจะแจ้งต่อที่ประชุมเพื่อขอความร่วมมือกรรมการปฏิบัติตามนโยบายเกี่ยวกับเรื่องความขัดแย้งของผลประโยชน์ว่าในระเบียบวาระใดที่กรรมการเกี่ยวข้องหรือมีส่วนได้ส่วนเสีย
ขอให้กรรมการแจ้งต่อที่ประชุมเพื่องดออกเสียงหรือให้ความเห็นใดๆ

คณะกรรมการตรวจสอบจะนำเสนอคณะกรรมการ ปตท.เกี่ยวกับรายการที่เกี่ยวโยงกัน
และรายการที่มีความขัดแย้งทางผลประโยชน์ ซึ่งได้มีการพิจารณาความเหมาะสมอย่างรอบคอบ
และได้ปฏิบัติตามหลักเกณฑ์ที่ตลาดหลักทรัพย์แห่งประเทศไทย
โดยกำหนดในรายงานและเปิดเผยข้อมูลดังกล่าวทุกไตรมาสอย่างเคร่งครัด

คณะกรรมการ ปตท.และผู้บริหาร ซึ่งหมายรวมถึงคู่สมรสและบุตรที่ยังไม่บรรลุนิติภาวะ
เมื่อมีการเปลี่ยนแปลงการถือหลักทรัพย์ ปตท. จะต้องแจ้งให้ ปตท.ทราบ
และรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
วันทำการนับจากวันที่ซื้อ ขาย โอน หรือรับโอน รวมทั้งห้ามมิให้กรรมการ
ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
และซื้อขายหลักทรัพย์ของบริษัทในช่วง 1 เดือนก่อนที่งบการเงินจะเผยแพร่ต่อสาธารณชนด้วย
ทั้งนี้เพื่อเป็นการป้องกันไม่ให้นำข้อมูลภายในไปใช้ในทางมิชอบ ทั้งนี้
ในระหว่างปีที่ผ่านมากรรมการและผู้บริหารได้ปฏิบัติตามอย่างเคร่งครัด

2. บทบาทของผู้มีส่วนได้เสีย

ปตท. ได้ให้ความสำคัญในการดูแลและคำนึงถึงผู้มีส่วนได้เสียทุกกลุ่ม ทั้งภายในและภายนอกบริษัท
ตั้งแต่ ลูกค้า ผู้ถือหุ้น และพนักงาน รวมถึงความรับผิดชอบต่อสังคมและสิ่งแวดล้อม
โดยกำหนดไว้ในคู่มือการกำกับดูแลกิจการที่ดีของ ปตท. ฉบับปรับปรุงครั้งที่ 1/2548
สำหรับใช้เป็นแนวทางการปฏิบัติเพื่อตอบสนองความต้องการของกลุ่มผู้มีส่วนได้เสียแต่ละกลุ่มไว้อย่างชัดเจน
เพื่อให้คณะกรรมการ ฝ่ายบริหาร และพนักงาน ปตท. ยึดถือเป็นหลักปฏิบัติในการดำเนินงาน
โดยถือเป็นภาระหน้าที่และเป็นวินัยที่ทุกคนพึงปฏิบัติ สรุปได้ดังนี้

  ผู้ถือหุ้น : ปตท. มีความมุ่งมั่นที่จะเป็นตัวแทนที่ดีของผู้ถือหุ้นในการดำเนินธุรกิจอย่างโปร่งใส
  โดยคำนึง
  ถึงการเจริญเติบโตของมูลค่าบริษัทในระยะยาว และผลตอบแทนที่ดี

  พนักงาน : ปตท. ถือว่าพนักงานเป็นปัจจัยความสำเร็จของ ปตท.
  ปตท.จะสนับสนุนพัฒนาความสามารถ
  ในการทำงานระดับมืออาชีพ ให้ความมั่นใจในคุณภาพชีวิตการทำงานอย่างเท่าเทียม
  เสมอภาคและได้รับผลตอบแทนที่เหมาะสม เป็นธรรม

  คู่ค้า : ปตท.
  จะสร้างความสัมพันธ์ที่ดีเพื่อเอื้อประโยชน์ร่วมกันและปฏิบัติตามเงื่อนไขต่างๆที่มีต่อคู่ค้าอย่างเคร่งครัด

  คู่แข่ง : ปตท. จะประพฤติปฏิบัติตามกรอบกติกาของการแข่งขันที่ดี
  ไม่ทำลายชื่อเสียงของคู่แข่งทางการค้าด้วยการกล่าวหาในทางร้ายโดยปราศจากซึ่งมูลความจริง

  เจ้าหนี้ : ปตท. จะรักษาและปฏิบัติตามเงื่อนไขที่มีต่อเจ้าหนี้โดยเคร่งครัด

  ลูกค้า : ปตท. มีความมุ่งมั่นในการสร้างความพึงพอใจและความมั่นใจให้กับลูกค้าและประชาชน
  เพื่อให้ได้รับผลิตภัณฑ์และการบริการที่ดี มีคุณภาพในระดับราคาที่เหมาะสม

  ชุมชน และสังคม : ปตท. ตระหนักและห่วงใยถึงความปลอดภัยของสังคม สิ่งแวดล้อม
  และคุณภาพชีวิตของประชาชน รวมทั้งให้ความสำคัญต่อกิจกรรมของชุมชนและสังคมอย่างสม่ำเสมอ
  โดยปฏิบัติตามเจตนารมณ์ของกฎหมายและกฎระเบียบอย่างเคร่งครัด

ทั้งนี้ ผู้มีส่วนได้เสียทุกกลุ่มสามารถใช้กลไกในการแจ้งเบาะแส ทั้งภายในองค์กรโดยระบบ
Intranet Webbord และภายนอก โดยผ่านช่องทาง http://www.pttplc.com /
โดยทางโทรศัพท์ / โดยการ E-mail แจ้งหน่วยงาน Investor Relation , Corporate
Secretary , Corporate Public Relation หรือ ศูนย์บริหารคำสั่งซื้อและลูกค้าสัมพันธ์
(Customer Relations Center) ซึ่งข้อคำถาม /ข้อร้องเรียน / ข้อเสนอแนะ ต่าง ๆ
จะส่งต่อให้หน่วยงานที่เกี่ยวข้องดำเนินการ แก้ไขปรับปรุง
และจะต้องมีการแจ้งกลับให้ทราบถึงการดำเนินการทุกเรื่อง ทั้งนี้ คณะกรรมการควบคุมภายใน
จะทำหน้าที่กำกับดูแล สอบทาน และสำนักตรวจสอบภายใน
จะทำหน้าที่ประเมินประสิทธิภาพและความเพียงพอของระบบควบคุมภายในและตรวจสอบการปฏิบัติงานของทั้งองค์กร
รวมถึงการรับข้อร้องเรียนจากทุกช่องทาง เพื่อให้มีการแก้ไข ปรับปรุง
สรุปผลเพื่อรายงานต่อคณะกรรมการตรวจสอบ และรายงานต่อคณะกรรมการต่อไป

ในปี 2550 ปตท. ไม่มีข้อพิพาทใด ๆ ในเรื่องที่เกี่ยวกับผู้มีส่วนได้เสีย

3. การเปิดเผยข้อมูลและความโปร่งใส

- กิจกรรมการกำกับดูแลกิจการ

คณะกรรมการกำกับดูแลกิจการที่ดี
ทำหน้าที่ส่งเสริมและกลั่นกรองการดำเนินงานเกี่ยวกับการกำกับดูแลกิจการเพื่อโดยให้ ปตท.
มีการรณรงค์ส่งเสริมความสำคัญของการปฏิบัติหน้าที่ตามหลักการกำกับดูแลกิจการอย่างจริงจัง
โดยมีการจัดตั้งคณะทำงานการกำกับดูแลกิจการที่ดี
ซึ่งมีผู้บริหารระดับผู้ช่วยกรรมการผู้จัดการใหญ่เป็นหัวหน้าคณะทำงาน ช่วยดำเนินการต่างๆ
ตามนโยบาย
และเป็นผู้จัดกิจกรรมหลากหลายในการรณรงค์ส่งเสริมการปลูกจิตสำนึกแห่งความรับผิดชอบภายใต้หลักการกำกับดูแลกิจการที่ดี
ให้กับกรรมการ ผู้บริหาร พนักงาน และผู้เกี่ยวข้อง โดยภายในองค์กร ปตท.
มีการสร้างบรรยากาศของการรณรงค์ ผ่านสื่อต่างๆ ภายในองค์กร เช่น การจัดนิทรรศการ
การจัดทำ Website CG ที่มีข้อมูลครบถ้วน และเปิดโอกาสให้ผู้สนใจได้ติดต่อสอบถามได้
จัดรายการเสียงตามสาย จัดทำ วีดิทัศน์เพื่อใช้สื่อความฯ จัดให้มีคอลัมน์เกี่ยวกับ CG
ในวารสารรายเดือน “PTT Spirit” ให้พนักงานทุกคนได้รับทราบข่าวการดำเนินการที่เกี่ยวกับ
CG รวมทั้งให้ความรู้และมีกิจกรรมที่น่าสนใจ ซึ่งได้รับการตอบรับจากพนักงานทุกระดับเป็นอย่างดี
รวมทั้งการเผยแพร่คู่มือกำกับดูแลกิจการที่ดีของ ปตท. ฉบับปรับปรุง ครั้งที่ 1 เป็นภาษาอังกฤษ
สำหรับนักลงทุนและผู้สนใจต่างชาติ รวมถึงผู้มีส่วนได้ส่วนเสียนำไปใช้เป็นประโยชน์
หรือนำไปใช้อ้างอิงได้ไว้ในเว็บไซท์ของ ปตท. ด้วย

ในปี 2550 ปตท. ได้จัดให้ผู้ถือหุ้นรายย่อย นักวิเคราะห์ นักลงทุนสถาบันเข้าเยี่ยมชมกิจการ โดย
ปตท.ได้แจ้งให้ ผู้ถือหุ้นซึ่งมีรายชื่อ ณ
วันปิดสมุดทะเบียนผู้ถือหุ้นเพื่อจ่ายเงินปันผลระหว่างกาลแจ้งความประสงค์ในการเข้าเยี่ยมชมกิจการของ
ปตท. จำนวน 360 คน แบ่งเป็น 3 รุ่น รุ่นละ 120 คน โดยวิธีการจับสลากอย่างยุติธรรม
เปิดเผยโปร่งใส เพื่อสร้างความเชื่อมั่นให้กับผู้ถือหุ้น

นอกจากนี้ ปตท. ยังให้ความสำคัญด้านการกำกับดูแลกิจการของบริษัทในกลุ่ม ปตท.
เพื่อให้เป็นไปตามแนวทาง การบริหารบริษัทในเครือแบบ “กลุ่ม ปตท.”
โดยกำหนดเป้าหมายในการยกระดับมาตรฐานการกำกับดูแลกิจการของบริษัทในกลุ่ม ปตท.
ให้อยู่ในระดับใกล้เคียงกัน
โดยร่วมกันศึกษาและพัฒนาแนวทางการกำกับดูแลกิจการที่ดีตามมาตรฐานสากล
ที่เหมาะสมสำหรับใช้เป็นหลักปฏิบัติของ “กลุ่ม ปตท.”
รวมทั้งเสนอแนวทางการประเมินผลตนเองของแต่ละบริษัท (Self-Assessment)
ด้านการกำกับดูแลกิจการที่ดี เพื่อการปรับปรุงพัฒนา “กลุ่ม ปตท.” ให้ดียิ่งขึ้นไป
และเตรียมความพร้อมสำหรับการเข้ารับการจัดอันดับการกำกับดูแลกิจการที่ดี
รวมทั้งกำหนดแผนการดำเนินงาน และแนวทางการประชาสัมพันธ์การกำกับดูแลกิจการที่ดีเชิงรุก
ตั้งแต่ปี 2549 เป็นต้นมา โดย ปตท. ได้จัดกิจกรรมเพื่อสงเสริมการกำกับดูแลกิจการที่ดีให้กับบริษัท
ใน“กลุ่ม ปตท.” เช่น

1. แต่งตั้งคณะกรรมการนโยบายการกำกับดูแลกิจการที่ดี “กลุ่ม ปตท.”

2. จัดงานสัมมนาให้ความรู้ด้านการกำกับดูแลกิจการ ความรับผิดชอบต่อสังคม ชุมชน สิ่งแวดล้อม
โดยเชิญวิทยากรผู้มีความรู้ ความสามารถ และมีประสบการณ์มาบรรยายให้ความรู้กับพนักงาน ปตท.
และพนักงานของบริษัทใน “กลุ่ม ปตท.” ที่มีหน้าที่เกี่ยวข้องการกำกับดูแลกิจการ
เพื่อเป็นการเสริมสร้างและแลกเปลี่ยนความรู้ประสบการณ์ซึ่งกันและกัน

3. การจัดงาน PTT CG Group Day เพื่อเผยแพร่การดำเนินการกำกับดูแลกิจการที่ดีของบริษัทใน
“กลุ่ม ปตท.”

4.
การวางแผนโครงการประกวดการนำหลักการกำกับดูแลกิจการที่ดีไปปฏิบัติจริงในหน่วยงานปฏิบัติการ

5. ร่วมพิจารณาปรึกษา หารือ แลกเปลี่ยนความเห็นภายใน“กลุ่ม ปตท.”
เกี่ยวกับคู่มือการกำกับดูแลกิจการของแต่ละบริษัท ตามแนวทางมาตรฐานสากล

- การดำรงตำแหน่งกรรมการบริษัทจดทะเบียน

ปตท. มีบริษัทในเครือที่ไปลงทุนและถือหุ้นถึงกว่า 40 บริษัท
(เป็นบริษัทจดทะเบียนในตลาดหลักทรัพย์ 8 บริษัท) ซึ่งกำไรสุทธิของ ปตท.ในปัจจุบันประมาณ 60%
มาจากบริษัทในกลุ่ม ปตท.ที่ ปตท. ถือหุ้น โดย ปตท.
ได้กำหนดรูปแบบการบริหารจัดการในรูปแบบกลุ่ม ปตท. เพื่อสร้างให้เกิด Synergy
กำหนดนโยบายที่สอดคล้องในทิศทางเดียวกับ ปตท. โดยการเสนอให้กรรมการหรือผู้บริหารของ
ปตท. ไปเป็นกรรมการในบริษัทในกลุ่ม ปตท.
เพื่อกำกับดูแลให้บริษัทดังกล่าวกำหนดนโยบายและดำเนินธุรกิจที่สอดคล้องกับนโยบายของ ปตท.
ให้เกิดประโยชน์และสร้างมูลค่าเพิ่มให้กับผู้มีส่วนได้ส่วนเสียทุกกลุ่ม ดังนั้น
การที่กรรมการหรือผู้บริหารจะดำรงตำแหน่งกรรมการเกิน 5 บริษัท จึงมีโอกาสสูง ซึ่ง ปตท.
ได้กำหนดหลักเกณฑ์ในการพิจารณาแต่งตั้งบุคคลไปเป็นกรรมการ ดังนี้

1. เพื่อกำกับดูแลการบริหารจัดการตามนโยบายของใน “กลุ่ม ปตท.” และติดตาม Monitor
ภาพรวมการดำเนินธุรกิจของบริษัทใน “กลุ่ม ปตท.” ให้สอดคล้องกับนโยบายของ ปตท.
ในทิศทางเดียวกันกับ ปตท. และมีมาตรฐานใกล้เคียงกัน

2. เป็นการสร้าง Synergy ให้กับธุรกิจของบริษัทใน “กลุ่ม ปตท.”
เพื่อให้เกิดการประสานผลประโยชน์และการสร้างคุณค่าเพิ่มให้กับทุกองค์กรที่เกี่ยวข้อง และประเทศ

3. เพื่อนำประสบการณ์ความสามารถเฉพาะด้านไปช่วยเหลือธุรกิจ เช่น
การนำความรู้ด้านการเงินไปช่วยปรับปรุงพัฒนาด้านบัญชี การเงิน ให้บริษัทนั้นๆ
ดำเนินธุรกิจได้เติบโตต่อไปอย่างเข้มแข็ง ซึ่งรวมถึงการไปช่วยเหลือบริษัทที่ไม่ได้อยู่ในกลุ่ม ปตท.
ซึ่งสามารถนำความรู้และประสบการณ์ที่ได้ไปร่วมในการดูแลบริษัทชั้นนำเหล่านั้นมาช่วยเสริมประโยชน์ให้กับ
ปตท. และเป็นการสร้างความสัมพันธ์ที่ดี เพื่อเสริมสร้างเครือข่ายพันธมิตรทางธุรกิจให้กับ
ปตท.ด้วย

4. ถือเป็นหน้าที่ของกรรมการและผู้บริหาร และเป็นส่วนหนึ่งของการปฏิบัติงาน

- ข้อมูลค่าตอบแทนกรรมการและผู้บริหาร

คณะกรรมการ ปตท. ได้แต่งตั้งคณะกรรมการกำหนดค่าตอบแทน
เพื่อทำหน้าที่พิจารณากำหนดค่าตอบแทนของกรรมการและผู้บริหาร
โดยค่าตอบแทนกรรมการเป็นไปตามมติที่ได้รับการอนุมัติจากที่ประชุมผู้ถือหุ้น
ทั้งนี้รายละเอียดค่าตอบแทนกรรมการและผู้บริหาร ได้เปิดเผยข้อมูลไว้ในหัวข้อการจัดการ
เรื่องค่าตอบแทนกรรมการและผู้บริหารข้างต้นแล้ว

- การรายงานของคณะกรรมการทั้งที่เป็นการเงินและไม่ใช่การเงิน

คณะกรรมการตรวจสอบทำหน้าที่สอบทานรายงานทางการเงิน
โดยมีหน่วยงานฝ่ายบัญชีและสำนักงานการตรวจเงินแผ่นดินมาประชุมร่วมกัน
และนำเสนอรายงานทางการเงินต่อคณะกรรมการ ปตท.ทุกไตรมาส โดยคณะกรรมการ ปตท.
เป็นผู้รับผิดชอบต่องบการเงินรวมของ ปตท. และบริษัทย่อย รวมทั้งสารสนเทศทางการเงิน
(รายงานความรับผิดชอบของคณะกรรมการต่อรายงานทางการเงิน) ที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีรับรองและตรวจสอบโดยสำนักงานการตรวจเงินแผ่นดิน
การเปิดเผยข้อมูลสารสนเทศที่สำคัญ ทั้งข้อมูลทางการเงิน และไม่ใช่การเงิน
ดำเนินการบนพื้นฐานของข้อเท็จจริงอย่างครบถ้วน และสม่ำเสมอด้วย

- ความสัมพันธ์กับผู้ลงทุน

ตั้งแต่ ปตท. แปลงสภาพและกระจายหุ้นในตลาดหลักทรัพย์ฯ ตั้งแต่เดือนตุลาคม 2544 ปตท.
จัดให้มีหน่วยงานฝ่ายตลาดทุนและผู้ลงทุนสัมพันธ์ (Capital Market & Investor Relations
Department)
ที่ทำหน้าที่เป็นศูนย์กลางในการเปิดเผยข้อมูลสำคัญต่อนักลงทุนและดูแลกระบวนการรายงานทางการเงิน
เช่น การนำเสนอผลการดำเนินงาน งบการเงิน สารสนเทศที่ ปตท.
แจ้งต่อตลาดหลักทรัพย์แห่งประเทศไทย รวมถึงมีการทำบทรายงานและ
การวิเคราะห์ของฝ่ายบริหาร (MD & A) รายไตรมาส ซึ่งแสดงสถานภาพ
ผลการดำเนินงานและแนวโน้มในอนาคตของ ปตท.
ต่อผู้ถือหุ้นทั้งในประเทศและต่างประเทศได้รับทราบอย่างเท่าเทียมกันอย่างสม่ำเสมอและครบถ้วนตามความเป็นจริง
ผู้ลงทุนสามารถติดต่อกับหน่วยงานได้โดยตรง หรือผ่านทางเว็บไซท์ของ ปตท. (
http://www.pttplc.com )
ซึ่งมีข้อมูลทั้งภาษาไทยและภาษาอังกฤษที่ได้ปรับปรุงให้ทันสมัยเป็นปัจจุบันอยู่เสมอ
ซึ่งประกอบด้วยข้อมูลสำคัญ ๆ อาทิ

• รายงานประจำปี

• ข้อมูลโครงการลงทุนที่สำคัญ

• การจัดซื้อจัดจ้าง

• การแถลงทิศทางนโยบายขององค์กรโดยผู้บริหาร

• การดำเนินการตามนโยบายรัฐ

• แผนงานที่สำคัญ

• นโยบายการกำกับดูแลกิจการที่ดีและกิจกรรมส่งเสริม

• ผลการดำเนินงานด้านการเงิน

• ผลการดำเนินงานที่ไม่ใช่การเงิน

โดยบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
รวมทั้งการนำเสนอผลงานและการแจ้งสารสนเทศขององค์กรต่อนักลงทุน
เจ้าของกิจการผู้ถือหุ้นและผู้เกี่ยวข้องทั้งในทางตรงและทางอ้อมมาโดยตลอด สรุปได้ดังนี้

ทางตรง : ปตท. มีการนำเสนอผลงานให้แก่นักวิเคราะห์ นักลงทุนและพนักงาน เป็นระยะๆ
อย่างสม่ำเสมอในรูปของ Analyst Meeting, Roadshow, Conference Call การเข้าร่วม
Conference ซึ่งจัดโดยสถาบันต่างๆ รวมทั้ง
การร่วมกิจกรรมพบนักลงทุนรายย่อยกับตลาดหลักทรัพย์ฯ และผู้เกี่ยวข้องสามารถทำการนัดหมาย
(Company visit) เข้าพบผู้บริหาร ปตท. เพื่อสอบถามข้อมูลความคืบหน้าการดำเนินกิจการ ปี
2550 สรุปได้ดังนี้

- Roadshow ต่างประเทศ 12 ครั้ง

- Roadshow ในประเทศ 7 ครั้ง

- Analyst Meeting 4 ครั้ง

- Company Visit / Conference Call 173 ครั้ง

- ทาง E-mail / โทรศัพท์ 4 - 6 ครั้ง / วัน

- ร่วมกิจกรรมตลาดหลักทรัพย์ฯ สัญจร 2 ครั้ง

- นำนักลงทุนสถาบันพบผู้บริหารและเยี่ยมชมกิจการ 1 ครั้ง

  - นำนักลงทุนรายย่อยพบผู้บริหารและเยี่ยมชมกิจการ 1 ครั้ง

ทางอ้อม : ปตท. มีการให้ข้อมูลเกี่ยวกับบริษัท ผลการดำเนินงาน งบการเงิน
รวมถึงรายงานสารสนเทศ
ที่ ปตท. แจ้งต่อตลาดหลักทรัพย์แห่งประเทศไทย
โดยผู้สนใจสามารถอ่านข้อมูลได้ทางเว็บไซท์ของตลาดหลักทรัพย์แห่งประเทศไทย
(www.set.or.th) และของ ปตท. (http://www.pttplc.com)

: กรณีที่นักลงทุนและผู้เกี่ยวข้องมีข้อสงสัยและต้องการสอบถาม
สามารถติดต่อมายังฝ่ายตลาดทุนและผู้ลงทุนสัมพันธ์ ปตท. โทร. 0 2537 2792 - 3 Email :
ir@pttplc.comหรือผ่านเว็บไซท์ http://www.pttplc.com

นอกจากนั้น ปตท. ยังได้เผยแพร่ข่าวประชาสัมพันธ์ ความเคลื่อนไหวทางธุรกิจ
ความคืบหน้าของการดำเนินงาน และโครงการต่างๆ
รวมทั้งให้บริการตอบคำถามและอำนวยความสะดวกในการติดต่อแก่สื่อมวลชนและสาธารณชนอย่างต่อเนื่องในปี
2550 สรุปได้ ดังนี้

- ทาง e-mail (ราย) 2,162 ราย

- ข่าวแจก/ภาพข่าว (ชิ้น) 383 ชิ้น

- การแถลงข่าว (ชิ้น) 77 ชิ้น

- นำสื่อมวลชนเยี่ยมชมการดำเนินงาน ทั้งใน/ต่างประเทศ 9 ครั้งต่อปี

4. ความรับผิดชอบของคณะกรรมการ

- การจัดตั้งคณะกรรมการเฉพาะเรื่อง 4 คณะ

คณะกรรมการ ปตท. ให้ความสำคัญในการกำกับดูแลกิจการที่ดี
โดยในช่วงเริ่มแรกได้มีการจัดตั้งคณะกรรมการเฉพาะเรื่องขึ้น 3 คณะ ได้แก่
คณะกรรมการตรวจสอบ คณะกรรมการสรรหา และคณะกรรมการกำหนดค่าตอบแทน
ซึ่งคณะกรรมการตรวจสอบจะมีหน้าที่และความรับผิดชอบในการดำเนินการเกี่ยวกับการกำกับดูแลกิจการด้วย
ต่อมาในปี 2547 คณะกรรมการ ปตท.ได้จัดตั้งคณะกรรมการกำกับดูแลกิจการที่ดีของ ปตท.
เพื่อช่วยส่งเสริมและกลั่นกรอง
การดำเนินงานเกี่ยวกับการกำกับดูแลกิจการและการบริหารจัดการให้ดีเลิศ ดังนั้น ในปัจจุบัน ปตท.
จึงมีคณะกรรมการเฉพาะเรื่องรวม 4 คณะ
เพื่อช่วยกลั่นกรองงานที่มีความสำคัญอย่างรอบคอบภายใต้หลักการกำกับดูแลกิจการที่ดีมุ่งเน้นการสร้างประโยชน์สูงสุดให้แก่ผู้ถือหุ้น
โดยคำนึงถึงผู้ที่มีส่วนได้ส่วนเสียโดยรวม มีคุณธรรมในการดำเนินธุรกิจ มีความโปร่งใส
และตรวจสอบได้ คณะกรรมการเฉพาะเรื่องทุกคณะประกอบด้วยกรรมการที่ไม่เป็นผู้บริหาร
และมีคุณสมบัติ หน้าที่ความรับผิดชอบตามข้อกำหนดของตลาดหลักทรัพย์แห่งประเทศไทย
รวมทั้งมีการกำหนดบทบาทภาระหน้าที่ความรับผิดชอบเป็นลายลักษณ์อักษรไว้อย่างชัดเจน
ซึ่งรายละเอียดองค์ประกอบ สมาชิก ขอบเขตหน้าที่
และความรับผิดชอบของกรรมการเฉพาะเรื่องทั้ง 4 คณะ ได้กล่าวไว้ในหัวข้อการจัดการแล้ว

- ภาวะผู้นำและวิสัยทัศน์

คณะกรรมการ ปตท. ประกอบไปด้วยผู้มีความรู้ ความสามารถ มีทักษะ
และประสบการณ์การทำงานจากหลากหลายสาขา
ทำให้การปฏิบัติหน้าที่กรรมการเป็นไปอย่างมีประสิทธิภาพ โดยผลความสำเร็จของคณะกรรมการ
ปตท. ที่เห็นได้ชัดเจน เช่น ในปี 2550 ได้รับรางวัล “คณะกรรมการแห่งปีดีเลิศ (Board of
The Year for Exemplary Practices” ประจำปี 2549/50 และ
รางวัลประกาศเกียรติคุณพิเศษสำหรับคณะกรรมการบริษัทที่มีผลงานดีต่อเนื่อง” (ต่อเนื่อง 3 ครั้ง)
โดยสมาคมส่งเสริมสถาบันกรรมการบริษัทไทย และได้รับรางวัลรัฐวิสาหกิจดีเด่น โดยได้รับ 3
รางวัล ได้แก่ 1. รางวัลผลการดำเนินงานดีเด่น (โดย ปตท. ได้รับติดต่อกันเป็นปีที่ 3) 2.
รางวัลการบริหารจัดการองค์กรดีเด่น 3. รางวัลการดำเนินการเพื่อสังคมและสิ่งแวดล้อมดีเด่น
จากกระทรวงการคลัง

การใช้อำนาจหน้าที่ในการปฏิบัติงานของคณะกรรมการ ปตท. จะคำนึงถึงหลักการตามกฎหมาย
ข้อบังคับ และมติที่ประชุมผู้ถือหุ้นอย่างซื่อสัตย์สุจริต มีจริยธรรม
ปฏิบัติตามจรรยาบรรณของกรรมการที่กำหนดไว้อย่างเคร่งครัด
รวมทั้งกำกับดูแลให้การบริหารจัดการของฝ่ายบริหารเป็นไปตามเป้าหมายและแนวทางที่ก่อให้เกิดประโยชน์สูงสุดแก่ผู้มีส่วนได้เสีย

คณะกรรมการ ปตท.มีบทบาทสำคัญในการกำหนดวิสัยทัศน์ และพิจารณาให้ความเห็นชอบ
ทิศทางการดำเนินธุรกิจ นโยบาย กลยุทธ์และเป้าหมายของ ปตท.
เพื่อให้ฝ่ายบริหารนำไปใช้เป็นกรอบในการจัดทำ แผนธุรกิจ แผนสนับสนุน และงบประมาณ
เป็นประจำทุกปี
โดยมีกลไกการกำกับดูแลให้ผู้บริหารมีการปฏิบัติตามแผนงานที่กำหนดไว้อย่างสม่ำเสมอ
ซึ่งคณะกรรมการ จะกำหนดตัวชี้วัดและตั้งค่าเป้าหมาย (Key Performance Indicators :
KPI) ทางการเงินและแผนงานต่าง ๆ ไว้ตั้งแต่ต้นปี
โดยมีการติดตามผลการดำเนินงานทั้งรายเดือนและรายไตรมาส และเมื่อถึงปลายปี คณะกรรมการ
ปตท.
จะพิจารณาผลการดำเนินงานของฝ่ายบริหารโดยการเปรียบเทียบผลการดำเนินงานกับแผนงานที่ตั้งไว้ตามระบบข้อตกลงการประเมินผลการดำเนินงานประจำปี
(Performance Agreement : PA)

- การเข้ารับการอบรมของคณะกรรมการ ปตท.

คณะกรรมการ ปตท.
และผู้บริหารระดับสูงให้ความสำคัญต่อการเข้าร่วมสัมมนาหลักสูตรที่เกี่ยวข้องกับการพัฒนาความรู้ความสามารถในการปฏิบัติหน้าที่กรรมการอย่างสม่ำเสมอ
ดังรายละเอียดตามข้อมูลในประวัติของแต่ละท่าน โดยกรรมการ ปตท. ส่วนใหญ่ มากกว่าร้อยละ
85 มีประวัติได้เข้ารับการอบรมกับสมาคมส่งเสริมสถาบันกรรมการบริษัทไทย (IOD) แล้ว ทั้งนี้ ใน
ปี 2550 มีกรรมการรวม 4 ท่านเข้ารับการอบรม / สัมมนา รวม 6 หลักสูตร ได้แก่

+-------------------------+--------------------------------------------+
| รายชื่อกรรมการ            | หลักสูตร                                     |
+-------------------------+--------------------------------------------+
| 1.  พลเอก อภิชาต เพ็ญกิตติ  | - Directors Accreditation Program          |
|                         | (DAP62/2007)                               |
+-------------------------+--------------------------------------------+
| 2.  พลเอก สมทัต อัตตะนันทน์ | - Directors Certification Program (DCP#90) |
+-------------------------+--------------------------------------------+
| 3.  นายสุชาติ ธาดาธำรงเวช | - Directors Certification Program          |
|                         | (Refresher Course 4/2007)                  |
|                         | - The Role of Chairman Program 2000        |
|                         | (RC#16/2006)                               |
|                         | - Understanding the Fundamental of         |
|                         | Financial Statements (UFS 10/2007)         |
+-------------------------+--------------------------------------------+
| 4.  นายพรายพล คุ้มทรัพย์    | - Directors Accreditation Program          |
|                         | (DAP52/2006)                               |
+-------------------------+--------------------------------------------+

ปตท.ให้การสนับสนุนและดำเนินการให้กรรมการพิจารณาเข้ารับการอบรมกับสมาคมส่งเสริมสถาบันกรรมการบริษัทไทย
และสถาบันอื่น ๆ ในทุกหลักสูตรที่เกี่ยวข้องอย่างต่อเนื่องตลอดปี
รวมถึงการจัดให้คณะกรรมการได้ดูงานจากหน่วยงาน องค์กรอื่นตามความเหมาะสม
ทำให้เกิดมุมมองความคิดที่เป็นประโยชน์มาประยุกต์ใช้กับธุรกิจของ ปตท.

- การปฐมนิเทศกรรมการ (Directors Orientation)

สำหรับกรรมการที่เข้ารับตำแหน่งใหม่ในคณะกรรมการ ปตท. ปตท. ได้จัดให้มีการปฐมนิเทศ
เพื่อให้กรรมการใหม่ได้รับทราบนโยบายธุรกิจของ ปตท. รวมทั้งข้อมูลที่เกี่ยวข้อง เช่น
โครงสร้างทุน ผู้ถือหุ้น ผลการดำเนินงาน ข้อมูลระบบต่างๆ ที่ใช้งานภายใน ปตท. รวมทั้งกฎหมาย
กฎเกณฑ์ต่างๆ พร้อมทั้งส่งมอบคู่มือสำหรับกรรมการ
ซึ่งเป็นข้อมูลที่เป็นประโยชน์สำหรับการเป็นกรรมการ ปตท. ให้กับกรรมการ ทั้งนี้ คู่มือกรรมการ
ประกอบด้วย

  คู่มือกรรมการ :

1.  พระราชบัญญัติบริษัทมหาชนจำกัด พ.ศ. 2535

2.  ข้อพึงปฏิบัติที่ดีสำหรับกรรมการบริษัทจดทะเบียน

3.  พระราชบัญญัติคุณสมบัติมาตรฐานสำหรับกรรมการ

4.  ใบสำคัญแสดงการจดทะเบียนฯ

5.  หนังสือรับรองบริษัท

6.  วัตถุประสงค์ของบริษัท

7.  ข้อบังคับบริษัท

8.  ระเบียบบริษัท (12 ระเบียบ)

9.  คู่มือการกำกับดูแลกิจการที่ดี ของ ปตท.

10. คู่มือกรรมการบริษัทจดทะเบียน ของสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.)

  ข้อมูลสำหรับกรรมการ :

1.  Presentation แนะนำ ปตท. โดยกรรมการผู้จัดการใหญ่

2.  รายชื่อคณะกรรมการ และโครงสร้างการบริหาร

3.  ข้อมูลเกี่ยวกับบทบาทของคณะกรรมการ ปตท.

4.  Director Fiduciary Duty Check List

5.  หลักการกำกับดูแลกิจการที่ดี สำหรับบริษัทจดทะเบียน ปี 2549

6.  หนังสือรายการที่เกี่ยวโยงกันของบริษัทจดทะเบียน

7.  คู่มือการเรียนรู้และการป้องกันความขัดแย้งกันระหว่างผลประโยชน์ส่วนตนและผลประโยชน์
    ส่วนรวม

8.  ข้อแนะนำการให้สารสนเทศสำหรับผู้บริหารบริษัทจดทะเบียน

9.  ข้อมูล PTT Group Moving Forward to HPO

10. Company Profile บริษัท ปตท. จำกัด (มหาชน)

11. รายงานเพื่อการพัฒนาอย่างยั่งยืน ประจำปี

12. รายงานประจำปี ฉบับภาษาไทย และ CD

13. เอกสารเผยแพร่การแปรรูป ปตท.

14. วารสารรายเดือน PTT Spirit ในปี 2550

กรรมการผู้จัดการใหญ่ จะเป็นผู้นำเสนอข้อมูล ปตท.
โดยบรรยายชี้แจงให้กับกรรมการใหม่เกี่ยวกับนโยบายธุรกิจของ ปตท. รวมทั้งข้อมูลที่เกี่ยวข้อง
เพื่อนำเสนอภาพรวมการดำเนินธุรกิจและผลการดำเนินงาน ให้กรรมการใหม่ได้เห็นภาพที่ชัดเจน
พร้อมกับส่งมอบคู่มือกรรมการและข้อมูลสำหรับกรรมการตามรายการข้างต้น
รวมทั้งอุปกรณ์คอมพิวเตอร์สำหรับใช้ในการศึกษาข้อมูลเพื่อการเตรียมตัวก่อนการประชุม

ปตท. มีนโยบายที่จะจัดให้มีกิจกรรมเยี่ยมชม ดูงาน การปฏิบัติงานจริง ให้กับกรรมการเป็นระยะ ๆ
เพื่อให้เกิดความเข้าใจในองค์กรยิ่งขึ้น ทั้งนี้ ในปี 2550 ได้จัดพาคณะกรรมการไปดูงาน ณ
โรงแยกก๊าซธรรมชาติระยอง โรงงานปิโตรเคมี โรงกลั่นของกลุ่ม ปตท.
บริเวณนิคมอุตสาหกรรมมาบตาพุด จังหวัดระยอง และใกล้เคียง รวมทั้งดูงานด้าน CSR ของ ปตท.
ณ สวนสมุนไพรสมเด็จพระเทพรัตนราชสุดา ฯ นอกเหนือจากที่กล่าวข้างต้น
ยังได้มีการจัดนำกรรมการที่สนใจและมีเวลา ไปศึกษาดูงานโครงการในต่างประเทศของ ปตท.
และกลุ่ม ปตท. 1 ครั้ง คือ โครงการสร้างท่อส่งก๊าซธรรมชาติ
ที่ประเทศอียิปต์เพื่อเป็นตัวแทนของกรรมการในการให้ข้อมูล ข้อคิดเห็นต่อที่ประชุม
เมื่อมีการนำเสนอขออนุมัติโครงการต่อคณะกรรมการ

- การแต่งตั้งเลขานุการบริษัท

ปตท. ได้มอบหมายให้ ผู้จัดการฝ่ายสำนักกรรมการผู้จัดการใหญ่ ทำหน้าที่เป็นเลขานุการบริษัทของ
ปตท. ด้วย ซึ่งปัจจุบัน คือ นายอรรถพล ฤกษ์พิบูลย์ เพื่อให้การบริหารงานของ ปตท.
ดำเนินไปอย่างมีประสิทธิภาพสูงสุดตามหลักการกำกับดูแลกิจการที่ดี
โดยมีหน้าที่และความรับผิดชอบหลัก ดังนี้

-   ให้คำแนะนำด้านกฎหมายและกฎเกณฑ์ต่างๆที่คณะกรรมการต้องทราบและปฏิบัติ

-   ดูแลกิจกรรมต่างๆของคณะกรรมการ

-   ประสานงานให้มีการปฏิบัติตามมติคณะกรรมการอย่างมีประสิทธิภาพ

- จริยธรรมการดำเนินธุรกิจของคณะกรรมการ ปตท.

เพื่อแสดงถึงเจตนารมณ์ในการดำเนินธุรกิจของ ปตท. อย่างโปร่งใส มีคุณธรรม
มีความรับผิดชอบต่อ
ผู้มีส่วนได้เสีย ตลอดจนสังคมและสิ่งแวดล้อม ปตท. จึงกำหนดจรรยาบรรณของ ปตท. ขึ้น
เพื่อให้คณะกรรมการ ปตท. ผู้บริหาร พนักงาน
และลูกจ้างทุกคนใช้เป็นแนวทางในการประพฤติปฏิบัติ ควบคู่ไปกับข้อบังคับและระเบียบของ ปตท.
ดังรายละเอียดปรากฏในส่วนที่ 3 ของคู่มือการกำกับดูแลกิจการฯ "จรรยาบรรณของคณะกรรมการ
ผู้บริหาร และพนักงาน ปตท." ซึ่งสรุปได้ดังนี้

-   คณะกรรมการ ปตท. ควรเป็นตัวแทนที่ดีของผู้ถือหุ้น โดยคำนึงถึงการเจริญเติบโตของ ปตท.
    อย่างยั่งยืนให้ผลตอบแทนที่เหมาะสมอย่างต่อเนื่อง บริหารงานอย่างเต็มความสามารถ
    ด้วยความซื่อสัตย์สุจริต และระมัดระวัง ไม่ฝักใฝ่การเมือง
    มีความเป็นอิสระทั้งการตัดสินใจและการกระทำ โดยไม่มีส่วนได้เสียในกิจการที่เกี่ยวข้อง
    หรือที่เป็นการแข่งขันกับ ปตท. และมุ่งมั่นป้องกัน และขจัดการกระทำทุจริตทุกประเภท

-   ผู้บริหาร และพนักงาน ควรมุ่งมั่นในการพัฒนา เสริมสร้างวัฒนธรรมการทำงานเป็นทีม
    สร้างความพึงพอใจให้กับลูกค้า คำนึงถึงความเสมอภาค และความซื่อสัตย์ในการดำเนินธุรกิจ
    ตระหนัก และห่วงใยถึงความปลอดภัยของสังคม สิ่งแวดล้อม และคุณภาพชีวิตประชาชน
    รวมถึงการปฏิบัติหน้าที่ด้วยความรับผิดชอบ ซื่อสัตย์สุจริต มุ่งมั่น ทุ่มเท โดยถือประโยชน์ของ
    ปตท.เป็นสำคัญ

ปตท. ได้จัดทำตัวอย่างของการปฏิบัติตนของกรรมการ ผู้บริหาร และพนักงาน เป็นบทความ บทวิทยุ
และบทวีดิโอ เพื่อเป็นการปลูกฝังให้กรรมการ ผู้บริหาร และพนักงานใช้วิจารณญาณ
หรือการใช้ดุลยพินิจตัดสินใจเรื่องต่าง ๆ ให้รอบคอบและถูกต้อง
โดยสามารถตรวจสอบการกระทำของตนเองได้โดยให้ถามตนเองก่อนว่าสิ่งที่จะกระทำนั้น
เป็นสิ่งที่ถูกต้องหรือไม่ เป็นที่ยอมรับและสามารถเปิดเผยต่อสังคมได้หรือไม่
เป็นการทำให้เสื่อมเสียชื่อเสียงของ ปตท. ในฐานะที่เป็นองค์กรแห่งจริยธรรมหรือไม่
รวมทั้งกระบวนการติดตามการปฏิบัติตามแนวทางดังกล่าวตลอดเวลา

- การถ่วงดุลของกรรมการที่ไม่เป็นผู้บริหาร

การแต่งตั้งกรรมการของ ปตท. เป็นไปตามมติที่ประชุมผู้ถือหุ้นเห็นชอบ
โดยผ่านการพิจารณาของคณะกรรมการสรรหา ดำเนินสรรหาบุคคลตามเกณฑ์ที่กำหนด
และเสนอคณะกรรมการ ปตท. ตามลำดับ ทั้งนี้ ณ ปัจจุบัน (2 มกราคม 2551) คณะกรรมการ
ปตท. มีจำนวน 15 ท่าน ประกอบด้วย

   กรรมการที่ไม่เป็นผู้บริหาร 14 ท่าน และเป็นกรรมการที่เป็นอิสระ 10
  ท่านซึ่งเกินกว่ากึ่งหนึ่งของกรรมการทั้งคณะ

-   กรรมการที่เป็นผู้บริหาร 1 ท่าน

ดังนั้น
ผู้มีส่วนได้ส่วนเสียจึงสามารถมั่นใจได้ว่ากรรมการสามารถปฏิบัติหน้าที่ในฐานะตัวแทนผู้ถือหุ้นได้อย่างเป็นอิสระ
และมีการถ่วงดุลที่เหมาะสม โดยประธานกรรมการไม่เป็นบุคคลเดียวกันกับกรรมการผู้จัดการใหญ่
และไม่มีความสัมพันธ์ใด ๆ กับฝ่ายบริหาร
โดยมีอำนาจแยกกันเพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกันอย่างชัดเจน
ถึงแม้ว่าประธานกรรมการจะถือว่าไม่เป็นกรรมการอิสระเนื่องจากเสมือนเป็นตัวแทนของหน่วยงานภาครัฐที่กำกับดูแลหน่วยงานด้านพลังงาน
แต่อย่างไรก็ตาม คณะกรรมการ ปตท. ประกอบด้วยกรรมการที่เป็นอิสระ จำนวน 10 คน
(เกินกว่าครึ่งหนึ่งของกรรมการทั้งคณะ) ทำให้เกิดความถ่วงดุลและสอบทาน
อีกทั้งที่ผ่านมาประธานกรรมการได้ปฏิบัติหน้าที่การเป็นประธานอย่างเป็นอิสระตลอดมา

- การกำหนดค่าตอบแทนกรรมการและผู้บริหาร

คณะกรรมการ ปตท. ได้แต่งตั้งคณะกรรมการกำหนดค่าตอบแทน
เพื่อทำหน้าที่พิจารณากำหนดค่าตอบแทนของกรรมการและผู้บริหาร
โดยค่าตอบแทนกรรมการเป็นไปตามมติที่ได้รับการอนุมัติจากที่ประชุม
ผู้ถือหุ้น ทั้งนี้รายละเอียดค่าตอบแทนกรรมการและผู้บริหาร ได้เปิดเผยข้อมูลไว้ในหัวข้อการจัดการ
เรื่องค่าตอบแทนกรรมการและผู้บริหารข้างต้นแล้ว

- การประชุมคณะกรรมการ

ปตท. มีการกำหนดการประชุมคณะกรรมการ ปตท. ไว้อย่างเป็นทางการล่วงหน้าตลอดปี โดยในปี
2550 กำหนดการประชุมเดือนละ 1 ครั้งในทุกวันศุกร์ สัปดาห์ที่สามของเดือน
และอาจมีการประชุมวาระพิเศษเฉพาะคราวเพิ่มเติมตามความเหมาะสม
ซึ่งสำนักกรรมการผู้จัดการใหญ่ จะส่งหนังสือเชิญประชุมพร้อมระเบียบวาระการประชุมในรูปแบบแผ่น
CD ให้กรรมการแต่ละท่านล่วงหน้าก่อนการประชุม ประมาณ 7 วัน
เพื่อให้กรรมการมีเวลาเพียงพอในการศึกษาก่อนการประชุม ทั้งนี้ ตั้งแต่เดือนเมษายน 2547
เป็นต้นมา การประชุมคณะกรรมการ ปตท. ได้จัดในรูปแบบการประชุมอิเล็กทรอนิกส์
ซึ่งช่วยอำนวยความสะดวก รวดเร็วในการค้นหาข้อมูล
และลดการใช้เอกสารประกอบวาระการประชุมได้เป็นจำนวนมาก

ในการประชุมทุกครั้ง กรรมการมีการเสนอความคิดเห็นอย่างเปิดเผยและเสรี
โดยในวาระใดหากกรรมการพิจารณาเห็นว่าเป็นผลประโยชน์ที่อาจขัดแย้งกับผลประโยชน์ ของ
ปตท. กรรมการจะงดออกเสียง หรือขอไม่เข้าร่วมประชุมในวาระนั้น ๆ
และมีการจดบันทึกการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองแล้วจากคณะกรรมการ
ปตท.เพื่อให้กรรมการและผู้เกี่ยวข้องตรวจสอบได้ โดยการประชุมคณะกรรมการ ปตท.
แต่ละครั้งใช้เวลาประชุมประมาณ 3 ชั่วโมง ทั้งนี้ ในปี 2550 มีการประชุมตามวาระปกติ จำนวน
12 ครั้ง และการประชุมนัดพิเศษ 4 ครั้ง
โดยมีรายละเอียดการเข้าร่วมประชุมของกรรมการแต่ละท่าน ดังนี้

การเข้าประชุมคณะกรรมการบริษัทและคณะกรรมการเฉพาะเรื่อง 4 คณะ ใน ปี 2550

หน่วย : ครั้ง

+------------------+-----+-----+-----+-----+-----+-----------------+
|   รายชื่อกรรมการ   | การ |     |     |     |     | ก               |
|                  | ประ |     |     |     |     | ารเข้าดำรงตำแหน่ง |
|                  | ชุมค |     |     |     |     | ระหว่างปี         |
|                  | ณะก |     |     |     |     |                 |
|                  | รรม |     |     |     |     |                 |
|                  | การ |     |     |     |     |                 |
|                  | ปี   |     |     |     |     |                 |
|                  | 2   |     |     |     |     |                 |
|                  | 550 |     |     |     |     |                 |
+------------------+-----+-----+-----+-----+-----+-----------------+
|                  | ก   | ต   | ก   | สร  | กำ  |                 |
|                  | รรม | รวจ | ำกับ | รหา | หนด |                 |
|                  | การ | สอบ | ดูแล | รวม | ค่า  |                 |
|                  | ป   | รวม | ก   | 2   | ตอบ |                 |
|                  | ตท. | 11  | ิจกา | ครั้ง | แทน |                 |
|                  | รวม | ครั้ง | รที่ดี |     | รวม |                 |
|                  | 16  |     | รวม |     | 2   |                 |
|                  | ครั้ง |     | 3   |     | ครั้ง |                 |
|                  |     |     | ครั้ง |     |     |                 |
+------------------+-----+-----+-----+-----+-----+-----------------+
| 1.  นายณอคุณ      | -   | -   | -   | -   | -   | 21 ธันวาคม 2550  |
|     สิทธิพงศ์       |     |     |     |     |     |                 |
+------------------+-----+-----+-----+-----+-----+-----------------+
| 2.  พลเอก อภิชาต  | 15  | -   | -   | -   | -   | -               |
|     เพ็ญกิตติ       | /16 |     |     |     |     |                 |
+------------------+-----+-----+-----+-----+-----+-----------------+
| 3.  นายจักรมณฑ์    | 16  | -   | -   | 2/2 | -   | -               |
|     ผาสุกวนิช      | /16 |     |     |     |     |                 |
+------------------+-----+-----+-----+-----+-----+-----------------+
| 4.  พลเอก สมทัต   | 15  | -   | 3/3 | -   | -   | -               |
|     อัตตะนันทน์     | /16 |     |     |     |     |                 |
+------------------+-----+-----+-----+-----+-----+-----------------+
| 5.  ม.ล. ปาณสาร  | 16  | -   | 2/2 | -   | -   | -               |
|     หัสดินทร       | /16 |     |     |     |     |                 |
+------------------+-----+-----+-----+-----+-----+-----------------+
| 6.  นายอำพน      | 16  | -   | -   | 2/2 | 2/2 | -               |
|     กิตติอำพน      | /16 |     |     |     |     |                 |
+------------------+-----+-----+-----+-----+-----+-----------------+
| 7.  คุณพรทิพย์ จาละ | 9   | -   | -   | -   | -   | 30 เมษายน 2550  |
|                  | /12 |     |     |     |     |                 |
+------------------+-----+-----+-----+-----+-----+-----------------+
| 8.  นายโอฬาร     | 15  | 11  | -   | -   | -   | -               |
|     ไชยประวัติ     | /16 | /11 |     |     |     |                 |
+------------------+-----+-----+-----+-----+-----+-----------------+
| 9.  นายสุชาติ      | 15  | 10  | 3/3 | -   | -   | -               |
|     ธาดาธำรงเวช  | /16 | /11 |     |     |     |                 |
+------------------+-----+-----+-----+-----+-----+-----------------+
| 10. นายพานิช      | -   | -   | -   | -   | -   | 1 มกราคม 2551   |
|     พงศ์พิโรดม     |     |     |     |     |     |                 |
+------------------+-----+-----+-----+-----+-----+-----------------+
| 11. นางพรรณี      | 15  | -   | -   | -   | 2/2 | - วาระที่ 1 : 28  |
|     สถาวโรดม     | /16 |     |     |     |     | กรกฎาคม 2548    |
|                  |     |     |     |     |     | - วาระที่ 2 : 30  |
|                  |     |     |     |     |     | เมษายน 2550     |
+------------------+-----+-----+-----+-----+-----+-----------------+
| 12. คุณหญิงชฎา     | 12  | 5/6 | -   | -   | 1/1 | 30 เมษายน 2550  |
|     วัฒนศิริธรรม    | /12 |     |     |     |     |                 |
+------------------+-----+-----+-----+-----+-----+-----------------+
| 13. นางพันธ์ทิพย์    | 14  | -   | -   | 2/2 | -   | -               |
|     สุรทิณฑ์        | /16 |     |     |     |     |                 |
+------------------+-----+-----+-----+-----+-----+-----------------+
| 14. นายพรายพล    | 12  | -   | -   | -   | -   | 1 พฤษภาคม 2550  |
|     คุ้มทรัพย์       | /12 |     |     |     |     |                 |
+------------------+-----+-----+-----+-----+-----+-----------------+
| 15. นายประเสริฐ   | 14  | -   | -   | -   | -   | - ครบวาระที่ 1    |
|     บุญสัมพันธ์      | /14 |     |     |     |     | และพ้นจาก        |
|                  |     |     |     |     |     | ตำแหน่ง เมื่อ 10   |
|                  |     |     |     |     |     | สิงหาคม 2550     |
|                  |     |     |     |     |     | - วาระที่ 2 เริ่ม   |
|                  |     |     |     |     |     | 10 กันยายน 2550  |
+------------------+-----+-----+-----+-----+-----+-----------------+

กรรมการครบวาระ / ลาออกระหว่างปี 2550

หน่วย : ครั้ง

+----------------+-----+-----+-----+-----+-----+--------------------+
|   รายชื่อกรรมการ | การ |     |     |     |     | การเข้าดำรงตำแหน่ง   |
|                | ประ |     |     |     |     | ระหว่างปี            |
|                | ชุมค |     |     |     |     |                    |
|                | ณะก |     |     |     |     |                    |
|                | รรม |     |     |     |     |                    |
|                | การ |     |     |     |     |                    |
|                | ปี   |     |     |     |     |                    |
|                | 2   |     |     |     |     |                    |
|                | 550 |     |     |     |     |                    |
+----------------+-----+-----+-----+-----+-----+--------------------+
|                | ก   | ต   | ก   | สร  | กำ  |                    |
|                | รรม | รวจ | ำกับ | รหา | หนด |                    |
|                | การ | สอบ | ดูแล | รวม | ค่า  |                    |
|                | ป   | รวม | ก   | 2   | ตอบ |                    |
|                | ตท. | 11  | ิจกา | ครั้ง | แทน |                    |
|                | รวม | ครั้ง | รที่ดี |     | รวม |                    |
|                | 16  |     | รวม |     | 2   |                    |
|                | ครั้ง |     | 3   |     | ครั้ง |                    |
|                |     |     | ครั้ง |     |     |                    |
+----------------+-----+-----+-----+-----+-----+--------------------+
| 1.  นายเชิดพงษ์  | 4/4 | -   | -   | -   | -   | ครบวาระ เมื่อ 30     |
|     สิริวิชช์      |     |     |     |     |     | เมษายน 2550        |
+----------------+-----+-----+-----+-----+-----+--------------------+
| 2.  นายพิษณุ     | 3/4 | -   | 1/1 | -   | 1/1 | ครบวาระ เมื่อ 30     |
|     สุนทรารักษ์   |     |     |     |     |     | เมษายน 2550        |
+----------------+-----+-----+-----+-----+-----+--------------------+
| 3.  นายพัฒเดช   | 4/4 | 4/4 | -   | -   | -   | ลาออก เมื่อ 1        |
|     ธรรมจรีย์    |     |     |     |     |     | พฤษภาคม 2550       |
+----------------+-----+-----+-----+-----+-----+--------------------+
| 4.  นายพรชัย    | 15  | -   | -   | -   | -   | ลาออก เมื่อ 18       |
|     รุจิประภา    | /15 |     |     |     |     | ธันวาคม 2550        |
+----------------+-----+-----+-----+-----+-----+--------------------+
| 5.  นายเมตตา   | 14  | -   | -   | -   | -   | ลาออก เมื่อ 1 มกราคม |
|     บันเทิงสุข    | /16 |     |     |     |     | 2551               |
+----------------+-----+-----+-----+-----+-----+--------------------+

  หมายเหตุ :

- คณะกรรมการตรวจสอบ จำนวน 3 คน ได้แก่ ลำดับที่ 8, 9,12 (ลำดับที่ 12 :
แต่งตั้งเป็นกรรมการตรวจสอบ เมื่อ 25 พ.ค. 2550)

- คณะกรรมการกำกับดูแลกิจการที่ดี จำนวน 3 คน ได้แก่ ลำดับที่ 4, 5, 9 (ลำดับที่ 5 :
แต่งตั้งเป็นกรรมการกำกับดูแลกิจการที่ดี
เมื่อ 25 พ.ค. 2550)

- คณะกรรมการสรรหา จำนวน 3 คน ได้แก่ ลำดับที่ 3, 6, 13

- คณะกรรมการกำหนดค่าตอบแทน จำนวน 3 คน ได้แก่ ลำดับที่ 6, 11, 12 (ลำดับที่ 12 :
แต่งตั้งเป็นกรรมการกำหนด
ค่าตอบแทน เมื่อ 25 พ.ค. 2550)

- ระบบการควบคุมและการตรวจสอบภายใน

คณะกรรมการ ปตท. กำหนดมาตรการในการสอดส่องดูแลฝ่ายบริหาร โดยจะเป็นผู้อนุมัติแผนงาน
งบประมาณ และเป้าหมายการปฏิบัติงาน
และมุ่งมั่นให้ฝ่ายบริหารตระหนักถึงความสำคัญของการควบคุมภายในที่มีประสิทธิภาพเพียงพอกับระดับความเสี่ยงที่ยอมรับได้และเหมาะสมกับสภาวะแวดล้อมต่าง
ๆ ของงาน ดังนี้

-   การควบคุมภายใน

คณะกรรมการ
ปตท.จัดให้มีระบบการควบคุมภายในที่มีประสิทธิภาพและระบบการบริหารความเสี่ยงให้อยู่ในระดับที่เหมาะสม
มีการติดตามประเมินผลอย่างสม่ำเสมอเพื่อให้ความมั่นใจว่าระบบที่วางไว้สามารถดำเนินไปได้อย่างมีประสิทธิภาพ
โดยมีคณะกรรมการตรวจสอบทำหน้าที่สอบทานว่า
ปตท.ได้มีการปฏิบัติตามระบบควบคุมภายในที่ครอบคลุมครบทั้ง 3 ด้าน ได้แก่

1. ด้าน Management Control : โดยตรวจสอบให้หน่วยงานมีการดำเนินการตามพันธกิจ
ควบคุมให้
ฝ่ายบริหารมีการจัดทำแผนการดำเนินงานตามวัตถุประสงค์และเป้าหมายที่กำหนดไว้ มีการติดตาม
ประเมินผลการดำเนินการ

2. ด้าน Operational Control : มีการควบคุมทุกด้าน เช่น ระบบการจัดซื้อ โดยใช้ระบบ
E-Procurement ทั้งในรูปแบบการตกลงราคา การประกวดราคา การประมูล
โดยพิจารณาจัดซื้อจากทะเบียนผู้ค้า (Vendor List) ของบริษัทเป็นหลัก เป็นต้น

3. ด้าน Financial Control : ปตท.นำระบบงบประมาณที่มุ่งเน้นผลงานมาใช้ (Result
Based Budgeting) และระบบ SAP (Systems Applications and Products)
รวมทั้งสอบทานความเพียงพอควบคุมภายใน เช่น
มีสภาพแวดล้อมของการควบคุมที่ดี มีกระบวนการประเมินความเสี่ยงที่เหมาะสม
มีกิจกรรมการควบคุมที่ดี มีระบบสารสนเทศและการสื่อสารข้อมูลที่ดี
และมีระบบการติดตามและการประเมินผลที่ดี เป็นต้น

ทั้งนี้ ระบบการควบคุมภายในเป็นกลไกสำคัญที่จะสร้างความมั่นใจต่อฝ่ายบริหารในการช่วยลด
ความเสี่ยงทางธุรกิจ
ช่วยให้ดำเนินธุรกิจอย่างมีประสิทธิภาพโดยมีการจัดสรรทรัพยากรอย่างเหมาะสมและบรรลุเป้าหมายตามที่ตั้งไว้
ช่วยปกป้องคุ้มครองทรัพย์สินไม่ให้รั่วไหล สูญหายหรือจากการทุจริตประพฤติมิชอบ
ช่วยให้รายงานทางการเงินมีความถูกต้องน่าเชื่อถือ
ช่วยให้บุคลากรปฏิบัติตามกฎหมายและระเบียบข้อบังคับที่เกี่ยวข้องและช่วยคุ้มครองเงินลงทุนของผู้ถือหุ้น

-   การตรวจสอบภายใน

สำนักตรวจสอบภายใน ทำหน้าที่ในการตรวจสอบบัญชีการเงิน เทคโนโลยีสารสนเทศ ความปลอดภัย
อาชีวอนามัยและสิ่งแวดล้อม รวมทั้งตรวจสอบบริษัทย่อย บริษัทร่วม
ให้ปฏิบัติงานตามมาตรฐานการตรวจสอบภายในระดับสูง โดยมีการตรวจสอบตามแผนงานประจำปี
ซึ่งจะมีความสอดคล้องกับผลการประเมินความเสี่ยงขององค์กร
และได้รายงานผลการตรวจสอบต่อคณะกรรมการตรวจสอบของ ปตท. เป็นประจำทุกไตรมาส

-   การบริหารความเสี่ยง

ปตท.ได้จัดตั้งคณะกรรมการบริหารความเสี่ยง
ซึ่งมีบทบาทหน้าที่บริหารความเสี่ยงในภาพรวมทั้งองค์กร
ประเมินความเสี่ยงและวางรูปแบบโครงสร้างการบริหารความเสี่ยงขององค์กร
เพื่อจัดการความเสี่ยงให้อยู่ในระดับที่สามารถยอมรับได้ เช่น ความเสี่ยงทางการเงิน
(Financial Risks) ความเสี่ยงในการปฏิบัติงาน (Operation Risks) ความเสี่ยงในธุรกิจ
(Business Risks) หรือความเสี่ยงในเหตุการณ์ (Event Risks)
รวมทั้งให้มีการจัดทำการวิเคราะห์ประเมินความเสี่ยงที่อาจเกิดขึ้น แนวโน้มซึ่งมีผลกระทบต่อ ปตท.
ทั้งภายในและภายนอก และให้มีการจัดทำรายงานประเมินผลความเสี่ยง (Risk Management
Report) เสนอคณะกรรมการ ปตท. โดยมีระบบเตือนภัยล่วงหน้า (Early Warning System)
โดยมีการกำหนดดัชนีวัดความเสี่ยง (Cretical Risk Indicators : CRI) เช่น
อัตราส่วนหนี้สินต่อทุน (D/E Ratio) ต้องมีค่าน้อยกว่า 1 เท่า เป็นต้น

ปตท.ให้ความสำคัญกับการบริหารความเสี่ยงอย่างจริงจัง
โดยกรรมการผู้จัดการใหญ่ได้ประกาศนโยบายการบริหารความเสี่ยงทั่วทั้งองค์กร
และคณะกรรมการบริหารความเสี่ยงได้จัดทำคู่มือการบริหารความเสี่ยงทั่วทั้งองค์กรขึ้น
เพื่อให้ทุกหน่วยงานใช้เป็นกรอบแนวทางในการประเมินและบริหารการจัดการความเสี่ยง
โดยได้พัฒนาระบบข้อมูลเพื่อบริหารความเสี่ยง เรียกว่า “Risk Management Information
System : RMIS”

- การประเมินผลตนเองของคณะกรรมการ ปตท.

คณะกรรมการ ปตท.จัดให้มีการประเมินผลตนเองของกรรมการเหมือนกับปี 2549
คือจัดให้มีแบบประเมินผล รวม 3 แบบ ได้แก่ แบบประเมินผลคณะกรรมการทั้งคณะ
และแบบประเมินผลคณะกรรมการรายบุคคล (ประเมินตนเอง)
และแบบประเมินผลคณะกรรมการรายบุคคล (ประเมินกรรมการท่านอื่น)
เพื่อช่วยให้คณะกรรมการได้พิจารณาทบทวนผลงาน ปัญหาและอุปสรรคในปีที่ผ่านมา
และนำผลการประเมินมาวิเคราะห์การปฏิบัติหน้าที่ของกรรมการ
และนำข้อเสนอแนะมาปรับปรุงและพัฒนาการดำเนินงานต่อไป
ซึ่งได้เปิดเผยไว้ในหัวข้อการจัดการแล้ว

- การสืบทอดตำแหน่ง

มีการเตรียมความพร้อมด้านบุคลากร เพื่อทดแทนผู้บริหารระดับสูงที่จะเกษียณอายุ ในระหว่างปี
2550 – 2555 และนโยบาย/แนวทางการพัฒนาผู้บริหาร ระดับสูงของกลุ่ม ปตท.
รวมทั้งการจัดทำแผนพัฒนารายบุคคล คือ Management pool ประกอบด้วยผู้บริหาร 350 คน และ
Potential Pool ของตำแหน่ง Key Area ไว้เรียบร้อยแล้ว

รับผิดชอบต่อสังคม ชุมชนและสิ่งแวดล้อม สร้างสรรค์สังคมที่งดงามและยั่งยืน

ในปีมหามงคลเฉลิมพระชนมพรรษาครบ 80 พรรษา แห่งองค์พระบาทสมเด็จพระเจ้าอยู่หัว
ยังความปิติยินดีแก่พสกนิกรชาวไทยเป็นที่ยิ่ง กลุ่ม ปตท. ในฐานะบริษัทพลังงานแห่งชาติ
ได้พร้อมใจกันกระทำความดีเพื่อเทิดพระเกียรติพระองค์ท่าน โดยนำแนวปรัชญา
“เศรษฐกิจพอเพียง” มาใช้ในการดำเนินธุรกิจ ภายใต้การกำกับดูแลกิจการที่ดี
ควบคู่ไปกับการดูแลสังคม ชุมชน สิ่งแวดล้อม
เพื่อเป็นส่วนหนึ่งในการสร้างสรรค์สังคมไทยให้งดงามและเติบโตอย่างยั่งยืน

ปี 2550 จึงเป็นปีที่ ปตท. ถือเป็นปฐมฤกษ์ในการเปิดตัวโครงการ “รักษ์ป่า สร้างคน ๘๔ ตำบล
วิถีพอเพียง” โดยมีวัตถุประสงค์เพื่อเทิดพระเกียรติพระบาทสมเด็จพระเจ้าอยู่หัว
ด้วยการน้อมนำแนวพระราชดำริเรื่องปรัชญาเศรษฐกิจพอเพียงมาปฏิบัติให้เป็นรูปธรรมในตำบลต่าง
ๆ โดยมีเป้าหมาย 84 ตำบลทั่วประเทศ
ที่สำคัญโครงการนี้เป็นการสานต่อจากโครงการปลูกป่าถาวรเฉลิมพระเกียรติ ฯ 1 ล้านไร่
ที่ได้น้อมเกล้าน้อมกระหม่อมถวายแด่พระบาทสมเด็จพระเจ้าอยู่หัวเมื่อปี 2545 ที่ผ่านมา
ซึ่งประสบความสำเร็จและได้รับการยอมรับในการดูแลรักษาป่าให้ต่อเนื่อง
ด้วยการพัฒนาที่จิตใจของชุมชนให้รักษ์ป่าและพัฒนาตนเองได้อย่างเข้มเข็มภายใต้วิถีพอเพียง

สำหรับในปีแรกนี้ ปตท. ได้คัดเลือก 9 ตำบลนำร่อง
ที่มีความพร้อมจากการนำเสนอของภาคีเครือข่ายและโครงการรางวัลลูกโลกสีเขียว ได้แก่
ตำบลศิลาแลง จังหวัดน่าน ตำบลแม่ทา และตำบลแม่นะ จังหวัดเชียงใหม่ ตำบลนาขอม และตำบล
วังน้ำลัด จังหวัดนครสวรรค์ ตำบลทุ่งควายกิน จังหวัดระยอง ตำบลท่ามะขาม จังหวัดกาญจนบุรี
ตำบลเขาคอก จังหวัดบุรีรัมย์ และตำบลปากทรง จังหวัดชุมพร
โดยมีเป้าหมายดำเนินการต่อเนื่องจนครบ 84 ตำบล เพื่อน้อมเกล้าฯ
ถวายในวโรกาสที่ทรงเจริญพระชนมายุครบ 84 พรรษา ในปี 2554 ในการดำเนินงาน ปตท.
เน้นการสร้างองค์ความรู้ที่เกิดจากการมีส่วนร่วมของชุมชน เป็นการพัฒนาจากภายในสู่ภายนอก หรือ
“ระเบิดจากข้างใน” ให้ชุมชนเกิดความตั้งใจที่จะพัฒนา เปลี่ยนแปลงตนเอง ก้าวไปสู่การร่วมคิด
ร่วมทำ ร่วมแก้ปัญหา ร่วมตัดสินใจ จนเกิดการเรียนรู้
และกำหนดแนวทางในการพัฒนาที่เหมาะสมของตนเอง และของแต่ละชุมชน
ก่อเกิดผลการทำงานแบบบูรณาการร่วมกันทั้งตำบล

ปตท.
ยังได้จัดทำโครงการพัฒนาและรณรงค์การใช้หญ้าแฝกอันเนื่องมาจากพระราชดำริต่อเนื่องเป็นปีที่ 2
ร่วมกับมูลนิธิชัยพัฒนา
สำนักงานคณะกรรมการพิเศษเพื่อการประสานงานโครงการอันเนื่องมาจากพระราชดำริ (กปร.)
และกรมพัฒนาที่ดิน
เพื่อสนองพระราชดำริในการพัฒนาและรณรงค์การใช้หญ้าแฝกอย่างต่อเนื่องและมีประสิทธิภาพ
โดยแบ่งกิจกรรมออกเป็น 3 ประเภท คือ การปลูก
การส่งเสริมให้ชุมชนหรือเครือข่ายชุมชนปลูกและใช้ประโยชน์จากหญ้าแฝก รวมทั้งการประชาสัมพันธ์
ซึ่งในการประชาสัมพันธ์นั้นได้จัดให้มีการประกวด
“การพัฒนาและรณรงค์การใช้หญ้าแฝกอันเนื่องมาจากพระราชดำริ”
ซึ่งปรับเปลี่ยนหัวข้อการประกวดจาก “การประกวดการปลูกหญ้าแฝกฯ” ในปี 2549
โดยในปีนี้ได้แบ่งการประกวดออกเป็น 3 ประเภท คือ ประเภทการปลูก ประเภทส่งเสริมการปลูก
และประเภทการออกแบบผลิตภัณฑ์ และ/หรือสิ่งประดิษฐ์ใหม่จากใบหญ้าแฝก
มีผู้สนใจส่งผลงานเข้าประกวดทั้งสิ้น 420 ผลงาน ทั้งนี้ นับเป็นสิริมงคลแก่ผู้ชนะการประกวด
ที่ได้รับพระมหากรุณาธิคุณเป็นล้นพ้นจากพระบาทสมเด็จพระเจ้าอยู่หัวที่ทรงพระราชทานโล่รางวัลแก่ผลงานชนะเลิศทั้ง
29 รางวัล

นอกจากนี้ ปตท. ยังมุ่งหวังเสริมสร้างพลังสามัคคี ความร่มเย็นเป็นสุขให้เกิดขึ้นใน 3
จังหวัดชายแดนภาคใต้ ถวายแด่พระบาทสมเด็จพระเจ้าอยู่หัว
ในวโรกาสมหามงคลเฉลิมพระชนมพรรษา 80 พรรษา
ด้วยการประสานงานร่วมกับหน่วยราชการในท้องถิ่นเพื่อดำเนินโครงการ “สร้างประโยชน์ให้ชุมชน
ใน 3 จังหวัดชายแดนภาคใต้” โดยใช้งบประมาณ 25 ล้านบาท สนับสนุนการสร้างลานกีฬา
สนามกีฬา พร้อมหอกระจายเสียง หอนาฬิกา ให้แก่ชุมชนในพื้นที่

ด้วยความหวังที่ ปตท. ต้องการเห็นคนในชาติมีความรัก สามัคคี มีน้ำหนึ่งใจเดียวกัน
ยังสะท้อนผ่านผลงานศิลปะ โดยในปีที่ผ่านมา ปตท. ได้จัดประกวดและแสดงผลงาน “ศิลปกรรม
ปตท.” ในหัวข้อ “พลังสามัคคี.....ความดีแห่งแผ่นดิน”
เพื่อสนองแนวพระราชดำริของพระบาทสมเด็จพระเจ้าอยู่หัวที่ทรงมุ่งเน้นเรื่องความสามัคคีของคนในชาติ
โดยจัดการประกวดในหัวข้อเดียวกันในทุกเวที ทั้งนี้
ในเวทีส่วนกลางได้ร่วมกับมหาวิทยาลัยศิลปากรจัดขึ้นเป็นปีที่ 22 ในภาคเหนือ
ได้ร่วมกับมหาวิทยาลัยเชียงใหม่จัดขึ้นเป็นปีที่ 8 ภาคใต้ ร่วมกับมหาวิทยาลัยทักษิณจัดขึ้นเป็นปีที่ 4
และในภาคตะวันออกเฉียงเหนือจัดร่วมกับมหาวิทยาลัยขอนแก่นเป็นปีที่ 2
เพื่อเปิดให้เยาวชนและประชาชนทุกภาคทั่วประเทศ
ได้ร่วมเทิดพระเกียรติพระบาทสมเด็จพระเจ้าอยู่หัวในปีมหามงคลเฉลิมพระชนมพรรษา 80 พรรษา

อย่างไรก็ดี ปตท. ยังคงยึดมั่นในจรรยาบรรณว่าด้วยความรับผิดชอบต่อสังคม ชุมชน และสิ่งแวดล้อม
เป็นหลักปฏิบัติอย่างจริงจังและต่อเนื่องเสมอมา โดยในปี 2550 ปตท. ยังคงสร้างสรรค์
และสนับสนุนกิจกรรมร่วมกับประชาชน เครือข่ายชุมชน หน่วยงานภาครัฐ องค์กรเอกชนที่เกี่ยวข้อง
เพื่อการพัฒนาชุมชนให้สามารถพึ่งพาตนเองได้อย่างยั่งยืน อาทิ

  ด้านสิ่งแวดล้อม

- เปิดศักราชปี 2550 กลุ่ม ปตท. และชาวจังหวัดระยอง
ได้รับพระมหากรุณาธิคุณเป็นล้นพ้นจากสมเด็จพระเทพรัตนราชสุดาฯ สยามบรมราชกุมารี
เสด็จพระราชดำเนินทรงเปิด “อาคารเฉลิมพระเกียรติ ๕๐ พรรษา”
และทอดพระเนตรสวนสมุนไพรสมเด็จพระเทพรัตนราชสุดาฯ ที่ ปตท.
ได้จัดสร้างขึ้นในบริเวณบ้านพักพนักงานโรงแยกก๊าซธรรมชาติ จังหวัดระยอง ตั้งแต่ปี 2528 ทั้งนี้
ปตท. ได้พัฒนาสวนสมุนไพรแห่งนี้ให้เป็นแหล่งรวบรวมพันธุ์สมุนไพรกว่า 270
ชนิดและสร้างสรรค์ให้เป็น “สวนแห่งการเรียนรู้อย่างรื่นรมย์” สำหรับการพักผ่อนหย่อนใจ
เป็นแหล่งท่องเที่ยวสำคัญแห่งใหม่ของภาคตะวันออก
และเป็นห้องเรียนภูมิปัญญาสมุนไพรไทยครบวงจร
ซึ่งได้ส่งเสริมให้ชุมชนเข้าไปใช้ประโยชน์อย่างคุ้มค่าและยั่งยืน ภายใต้กิจกรรมต่าง ๆ อาทิ
โครงการยุวมัคคุเทศก์ ตลาดนัดสวนสมุนไพร
โดยในปีที่ผ่านมามีผู้เข้าเยี่ยมชมและใช้ประโยชน์จากสวนสมุนไพรแห่งนี้กว่า 150,000 คน

- โครงการสร้างสวนสาธารณะเฉลิมพระเกียรติฯ มาบตาพุด กลุ่ม ปตท.
ได้ร่วมสนับสนุนการจัดสร้างสวนสาธารณะในพื้นที่ 30 ไร่ ณ เทศบาลเมืองมาบตาพุด จังหวัดระยอง
ภายใต้งบประมาณ 35 ล้านบาท เพื่อเฉลิมพระเกียรติพระบาทสมเด็จพระเจ้าอยู่หัว
เนื่องในโอกาสทรงเจริญพระชนมายุครบ 80 พรรษา เพื่อเป็นแหล่งเรียนรู้
จัดกิจกรรมสำหรับเด็กและเยาวชน เป็นสถานที่พักผ่อนหย่อนใจ
รวมทั้งให้บริการสาธารณประโยชน์อื่นๆ แก่ประชาชนทั่วไป

- โครงการระยองเมืองสีเขียว กลุ่ม ปตท. ร่วมกับชุมชนและเทศบาลเมืองมาบตาพุด
และเทศบาลเมืองบ้างฉาง
จังหวัดระยองจัดกิจกรรมปลูกต้นไม้ในพื้นที่สาธารณะชุมชนและโรงงานของกลุ่มปตท.เพื่อเพิ่มพื้นที่สีเขียวช่วยดูดซับก๊าซคาร์บอนไดออกไซด์
และช่วยลดผลกระทบด้านสิ่งแวดล้อมที่เกิดจากการประกอบอุตสาหกรรมในพื้นที่จังหวัดระยอง

- สนับสนุนมูลนิธิกองทุนเพื่อคุณภาพชีวิตและสิ่งแวดล้อมชุมชนเมืองมาบตาพุด
และบ้างฉางจังหวัดระยอง กลุ่มปตท. บริจาคเงินสมทบกองทุนฯ จำนวน 10 ล้านบาท
เพื่อใช้ในการติดตามตรวจสอบการปล่อยมลพิษของโรงงานอุตสาหกรรม
และให้ความช่วยเหลือผู้ได้รับผลกระทบจากปัญหามลพิษให้มีความเป็นอยู่ที่ดีขึ้น

- สนับสนุนการปลูกป่าเฉลิมพระเกียรติฯ ณ วิทยาเขตโป่งสลอด มหาวิทยาลัยราชภัฏเพชรบุรี
บนพื้นที่ประมาณ 1,000 ไร่ ดำเนินการต่อเนื่อง 3 ปี (2549-2552) ภายใต้งบประมาณ 5
ล้านบาท เป็นศูนย์ปลูกป่าสาธิตการฟื้นฟูป่าเสื่อมโทรมตามแนวพระราชดำริ
และเป็นศูนย์ศึกษาด้านพลังงานทดแทน สวนสมุนไพร หญ้าแฝก ฝายชะลอน้ำ
และยังเป็นแหล่งเรียนรู้และฝึกประสบการณ์ของนักศึกษาอีกด้วย

- โครงการรางวัลลูกโลกสีเขียว ดำเนินการอย่างต่อเนื่องมาตั้งแต่ปี 2542 โดยในปีนี้ซึ่งเป็นปีที่ 9
ของการประกวดในหัวข้อ “วิถีพอเพียง แบ่งปัน ผูกพัน คน น้ำ ป่า”
เพื่อส่งเสริมการสร้างสรรค์ผลงานด้านการอนุรักษ์ที่เป็นรูปธรรม ตามแนวพระราชดำริเรื่องความ
“พอเพียง” จากการลงมือปฏิบัติอย่างเป็นรูปธรรมให้เกิดการดูแลรักษาสิ่งแวดล้อมอย่างยั่งยืน
และในปีนี้ได้ขยายการอนุรักษ์สู่ชุมชนเมือง โดยเน้นกิจกรรมสร้าง “ป่าในเมือง”
เพื่อเป็นส่วนหนึ่งในการเสริมสร้างจิตสำนึกและการมีส่วนร่วมของคนในชุมชนเมือง
อีกทั้งยังเตรียมขยายผลการประกวดไปยังประเทศเพื่อนบ้านในปีต่อไปอีกด้วย

- โครงการทองผาภูมิตะวันตก ปตท.
ร่วมกับโครงการพัฒนาองค์ความรู้และศึกษานโยบายการจัดการทรัพยากรชีวภาพในประเทศไทย
(Biodiversity Research and Training Program : BRT)
ดำเนินโครงการฟื้นฟูและอนุรักษ์ป่า จำนวน 30,000 ไร่
โดยที่ทั้งสององค์กรร่วมมือกันศึกษาวิจัยอย่างบูรณาการ ณ ตำบลห้วยเขย่ง อำเภอทองผาภูมิ
จังหวัดกาญจนบุรี ทั้งในเรื่องความหลากหลายทางชีวภาพ สิ่งแวดล้อมและการพัฒนาชุมชนให้เข้มแข็ง
จากการเรียนรู้และร่วมมือของชุมชน โดยนำปรัชญาเศรษฐกิจพอเพียงและทฤษฎีใหม่เข้ามาใช้
ซึ่งมุ่งเน้นการพัฒนาศักยภาพของคนในชุมชน จัดตั้งสภาชุมชน และจัดทำแผนชุมชน
ก่อเกิดผลสำเร็จของการแก้ไขปัญหา ทั้งในด้านเศรษฐกิจ ทรัพยากรธรรมชาติ
ที่สร้างจิตสำนึกและความตื่นตัวเรื่องการจัดการ ความหวงแหนทรัพยากรธรรมชาติและสิ่งแวดล้อม
รวมทั้งด้านคุณธรรม จริยธรรม เพื่อสร้างครอบครัวเศรษฐกิจพอเพียง

-   โครงการจัดการทรัพยากรชีวภาพชายฝั่งทะเลถึงยอดเขาพื้นที่หาดขนอม-เขานัน
    ปตท.ร่วมกับโครงการพัฒนาองค์ความรู้และศึกษานโยบายการจัดการทรัพยากรชีวภาพแห่งประเทศไทย
    (ฺBRT) ศึกษาวิจัยระบบนิเวศน์แบบองค์รวมจากชายฝั่งถึงยอดเขาครั้งแรกในประเทศไทย
    เพื่อศึกษาความหลากหลายทางชีวภาพในพื้นที่ป่าเมฆ อุทยานแห่งชาติเขานัน
    จ.นครศรีธรรมราช ซึ่งเป็นป่าที่เปราะบางต่อการเปลี่ยนแปลงอุณหภูมิของโลก
    และเป็นแหล่งต้นน้ำลำธารที่สำคัญ โดยมีการสนับสนุนงานวิจัยและวิทยานิพนธ์รวมทั้งสิ้น 25
    โครงการ ทำการสำรวจแบบทีม (Expedition)
    ผลการสำรวจได้ข้อมูลเกี่ยวกับชนิดพันธุ์ต่างถิ่น (Alien species)
    ซึ่งมีบทบาทสำคัญในการอธิบายผลกระทบของสภาวะโลกร้อนที่มีต่อการเปลี่ยนแปลงความหลากหลายทางชีวภาพ

ในพื้นที่หาดขนอมเน้นการศึกษาองค์ความรู้จากการวิจัยในระบบนิเวศต่างๆโดยเปิดให้ชุมชนและเยาวชนเข้าไปมีส่วนร่วมทำการศึกษา
เช่น ศึกษาระบบนิเวศชายฝั่งทะเล ระบบนิเวศป่าชายหาด
และระบบนิเวศป่าชายเลนรวมทั้งยังสร้างจิตสำนึกของการอนุรักษ์ทรัพยากรชายฝั่งให้กับเด็กและเยาวชนในพื้นที่บริเวณอุทยานแห่งชาติขนอม
โครงการพัฒนาการศึกษาหิ่งห้อยในป่าชายเลน
และโครงการพัฒนาด้านเศรษฐกิจและสังคมของชุมชนในพื้นที่ขนอม
ซึ่งจะทำให้เกิดเป็นองค์ความรู้ที่ชุมชนสามารถปรับใช้และนำไปสู่การอนุรักษ์และพัฒนาทรัพยากรทางชีวภาพที่ยั่งยืนต่อไป

- โครงการค่ายเยาวชน ปตท. อนุรักษ์ทะเลไทย ปตท.
ร่วมกับโครงการพัฒนาองค์ความรู้และศึกษานโยบายการจัดการทรัพยากรชีวภาพแห่งประเทศไทย
(BRT) และเจ้าหน้าที่อนุรักษ์อุทยานแห่งชาติใต้ทะเลจุฬาภรณ์ 36 ได้จัดขึ้นเป็นครั้งที่สอง ณ
บริเวณโรงแยกก๊าซธรรมชาติขนอม จังหวัดนครศรีธรรมราช
โดยนำคณะครูและนักเรียนระดับมัธยมศึกษาตอนปลาย จากโรงเรียนใน 3 อำเภอ ได้แก่
 อำเภอขนอม  อำเภอสิชล และอำเภอท่าศาลา
เข้าค่ายเพื่อเรียนรู้เกี่ยวกับคุณค่าของทรัพยากรท้องถิ่นและยังได้ปลูกฝังจิตสำนึกของการอนุรักษ์ทรัพยากรทางทะเลให้คงอยู่กับเยาวชนอย่างยั่งยืนต่อไป

-   ด้านการศึกษา

- สนับสนุนทุนจุฬาฯ ดุษฎีภิพรรธน์ ปตท. ทูลเกล้าฯ ถวายเงินจำนวน 20 ล้านบาท
แด่สมเด็จพระเทพรัตนราชสุดาฯ สยามบรมราชกุมารี เพื่อสนับสนุนโครงการทุนจุฬาฯ ดุษฎีภิพรรธน์
เพื่อส่งเสริมและให้โอกาสนิสิตจุฬาฯ
ได้รับการศึกษาจนถึงระดับปริญญาเอกในทางวิชาการอย่างเต็มรูปแบบ
ซึ่งจะส่งผลต่อเนื่องในการนำไปสู่การพัฒนาประเทศอย่างยั่งยืน

- ปตท. ในฐานะผู้ร่วมก่อตั้งสถาบันส่งเสริมวิสาหกิจชุมชน หรือ สสวช. ร่วมกับ 15
สถาบันการศึกษา เปิดโครงการมหาวิทยาลัยชีวิต
มีเป้าหมายหลักในการผลิตบัณฑิตจากกลุ่มผู้นำชุมชนที่มีความรู้ ความสามารถในการพัฒนาท้องถิ่น
โดยจัดการเรียนการสอนหลักสูตรศิลปศาสตร์บัณฑิต
สาขาสหวิทยาการเพื่อการพัฒนาท้องถิ่นให้พึ่งพาตนเองได้
ในปีนี้ได้ขยายการเปิดหลักสูตรเพิ่มเติมให้ครอบคลุมสถาบันอุดมศึกษาของรัฐทั่วประเทศ 11 แห่ง
ได้แก่ มหาวิทยาลัยแม่โจ้ และมหาวิทยาลัย ราชภัฎ 10 แห่ง ได้แก่ กำแพงเพชร ภูเก็ต เพชรบูรณ์
นครปฐม สงขลา กาญจนบุรี นครสวรรค์ รำไพพรรณี ราชนครินทร์ และหมู่บ้านจอมบึง

- โครงการความร่วมมือพัฒนาวิชาชีพช่างเทคนิค นับเป็นปีแรกที่ ปตท.
ร่วมกับสำนักงานคณะกรรมการการอาชีวศึกษา กระทรวงศึกษาธิการ
จัดทำโครงการความร่วมมือพัฒนาวิชาชีพช่างเทคนิค ด้วยการจัดตั้งศูนย์ฝึกอบรม ปตท.
ในวิทยาลัยเทคนิคระยอง จังหวัดระยอง ให้เป็นแหล่งเรียนรู้วิชาชีพ
ทางเทคนิคและเป็นศูนย์ฝึกอบรมด้านอุตสาหกรรมปิโตรเคมีและก๊าซธรรมชาติ
สำหรับนักศึกษาที่จบประกาศนียบัตรวิชาชีพชั้นสูง(ปวส.)ในสาขาต่างๆทั่วประเทศเน้นภาคปฏิบัติเพื่อเพิ่มพูนความรู้ประสบการณ์นอกเหนือจากการเรียนในหลักสูตรปกติซึ่งจะมีส่วนสำคัญในการผลิตบุคลากรด้านอุตสาหกรรมปิโตรเลียมและก๊าซธรรมชาติ
เสริมสร้างการพัฒนาธุรกิจพลังงานของประเทศต่อไป

- โครงการก่อสร้างอาคารเรียนและอาคารห้องสมุด ปตท. “พลังไทย เพื่อไทย” นับตั้งแต่ปี 2536
ปตท. มีนโยบายการก่อสร้างสาธารณประโยชน์แก่โรงเรียนในภูมิภาคต่างๆ ทั่วประเทศ
มาอย่างต่อเนื่อง โดยในปี 2550 ปตท. ได้มอบอาคารเรียนและห้องสมุดแห่งที่ 15 ณ
โรงเรียนบ้านเขาแดง อำเภอ สิงหนคร จังหวัดสงขลา รวมทั้งจัดสร้างและมอบอาคารห้องสมุด
ปตท. ณ โรงเรียนวัดแจ้งลำหิน อำเภอ ลำลูกกา จังหวัดปทุมธานี นับเป็นอาคารห้องสมุดแห่งที่ 22
ที่ ปตท. ต้องการสร้างคลังความรู้ ภูมิปัญญาให้แก่ชุมชน ตลอดจนสร้างห้องเรียน ICT (ICT
Learning Room) ห้องเรียนพลังงาน และห้องเรียน คหกรรม ให้แก่โรงเรียนขอนแก่นพัฒนาศึกษา
ตามกระบวนการประชาคมของชุมชนรอบคลังปิโตรเลียมขอนแก่น

- โครงการรถนิทรรศการเคลื่อนที่ “เปิดโลกก๊าซธรรมชาติ” ปตท.
ได้จัดทำโครงการรถนิทรรศการเคลื่อนที่ “เปิดโลกก๊าซธรรมชาติ” มาตั้งแต่ปี 2543
เพื่อส่งเสริมให้เยาวชนบริเวณพื้นที่ดำเนินงาน 17 จังหวัดของ ปตท. ได้แก่ กรุงเทพมหานคร
นนทบุรี ปทุมธานี พระนครศรีอยุธยา สระบุรี ฉะเชิงเทรา นครนายก ปราจีนบุรี นครปฐม ราชบุรี
กาญจนบุรี สมุทรปราการ ชลบุรี ระยอง นครศรีธรรมราช ขอนแก่น และอุดรธานี
ได้มีความรู้ความเข้าใจในเรื่องของก๊าซธรรมชาติ ด้วยการนำเสนอสื่อนิทรรศการเคลื่อนที่
สร้างสีสันการเรียนรู้ เสริมความเข้าใจการเรียนในระบบมากยิ่งขึ้น อย่างไรก็ดี
จากความสนใจของเยาวชนและประชาชนเกี่ยวกับก๊าซธรรมชาติที่เพิ่มมากขึ้น กอรปกับ ปตท.
มีนโยบายขยายการใช้ประโยชน์จากก๊าซธรรมชาติโดยเฉพาะในเขตเมือง
จึงได้จัดทำรถนิทรรศการเคลื่อนที่ “Gassy Energy” เพิ่มขึ้นอีก 1 คัน
เพื่อเพิ่มการให้บริการในกรุงเทพมหานคร และปริมณฑล
รวมทั้งขยายกลุ่มเป้าหมายไปสู่เยาวชนในระดับมัธยมศึกษาและมหาวิทยาลัยมากขึ้นด้วย
นอกจากนั้นยังได้คัดเลือกเยาวชนจากโรงเรียนที่ได้ชมนิทรรศการเคลื่อนที่
ให้เข้าร่วมกิจกรรมโครงการค่ายสะพานความรู้สู่ท้องถิ่น Gassy Camp
เพื่อการเรียนรู้เรื่องก๊าซธรรมชาติในเชิงลึกต่อไปด้วย

- โครงการค่ายเยาวชนอนุรักษ์พลังงาน Generation P จัดขึ้นตั้งแต่ปี 2541 เป็นต้นมา โดยในปี
ที่ผ่านมา ปตท. ได้จัดค่ายเยาวชนขึ้น ณ สวนสมุนไพรสมเด็จพระเทพรัตนราชสุดาฯ
สยามบรมราชกุมารี โดยมีนักเรียน 110 คน จาก 22 โรงเรียนทั่วประเทศ ภายใต้แนวคิด
“รณรงค์อนุรักษ์พลังงานเชื้อเพลิงและส่งเสริมพลังงานทดแทนจากโรงเรียนสู่ชุมชน”
โดยเยาวชนที่ชนะเลิศได้รับสิทธิเข้าศึกษาต่อที่คณะวิศวกรรมศาสตร์ ที่มหาวิทยาลัยขอนแก่น

- โครงการ ปตท. ร่วมสานฝันนักประดิษฐ์ ใช้พลังงานอย่างยั่งยืน จัดขึ้นเป็นครั้งแรกในปี 2550
เพื่อส่งเสริมและพัฒนาความสามารถของประชาชนและเยาวชนในการนำเสนอแนวความคิดและการประดิษฐ์คิดค้นนวัตกรรมใหม่ๆที่มุ่งเน้นการอนุรักษ์พลังงานอย่างแท้จริง

- สนับสนุนจัดแข่งขัน Money Management Award 2007 ( MMA)
ร่วมกับตลาดหลักทรัพย์แห่งประเทศไทย ต่อเนื่องเป็นปีที่ 3
เพื่อเพิ่มพูนความรู้และแนวคิดด้านการบริหารการเงินและการลงทุนให้แก่เยาวชนคนรุ่นใหม่และนักวิเคราะห์รุ่นเยาว์

- สนับสนุนการแข่งขันแผนธุรกิจ Thammasat Asia Moot Corp 2007
เพื่อสร้างเวทีจริงสำหรับนักศึกษาปริญญาโททางธุรกิจ
ได้มีโอกาสนำเสนอแผนของธุรกิจที่สร้างขึ้นใหม่ให้แก่นักธุรกิจและนักลงทุนที่มีประสบการณ์ระดับชั้นนำของเอเชียและของโลก
โดยมีทีมตัวแทนจากมหาวิทยาลัย ชั้นนำของเอเชียกว่า 20 ทีม จาก 9 ประเทศเข้าร่วมการแข่งขัน

- สนับสนุนโครงการประกวดแผนธุรกิจใหม่แห่งชาติ ครั้งที่ 3 ของคณะพาณิชยศาสตร์และการบัญชี
จุฬาลงกรณ์มหาวิทยาลัย เพื่อเปิดโอกาสให้นิสิต นักศึกษาในระดับปริญญาโท
จากสถาบันการศึกษาทั่วประเทศ ได้มีเวทีนำเสนอแนวคิดทางธุรกิจที่มีศักยภาพเชิงพาณิชย์
ด้วยการนำวิชาความรู้ที่ศึกษามาประกอบกับความคิดสร้างสรรค์
เพื่อเขียนเป็นแผนธุรกิจสำหรับผู้ประกอบการรุ่นใหม่

- โครงการ ปตท. 5 ส สู่โรงเรียน ด้วยการนำหลักการทำ 5 ส เข้าไปส่งเสริมและเผยแพร่
ให้เกิดผลในทางปฎิบัติแก่เยาวชนในโรงเรียนต่างๆ ทั่วประเทศอย่างจริงจัง ปตท.
ได้จัดการประกวดและสร้างเครือข่ายโรงเรียน 5 ส โดยโรงเรียนที่มีผลการประกวดระดับชนะเลิศ
3 ปีติดต่อกัน จะได้รับการจัดตั้งเป็น “ศูนย์เผยแพร่ความรู้ 5 ส โรงเรียน บริษัท ปตท. จำกัด
(มหาชน) ” ซึ่งในปีนี้ โรงเรียนที่ได้รับการจัดตั้งเป็น “ศูนย์เผยแพร่ความรู้ 5 ส โรงเรียน บริษัท
ปตท. จำกัด (มหาชน) ประจำภาคกลาง” ได้แก่ โรงเรียนเสาไห้ “วิมลวิทยานุกูล”
จังหวัดสระบุรี

ด้านสังคมและชุมชน

-   สนับสนุนมูลนิธิกองทุนระยองแข็งแรง 10 ล้านบาท
    เพื่อใช้ในการช่วยเหลือผู้ได้รับผลกระทบจากภาคอุตสาหกรรมในจังหวัดระยอง
    ช่วยเหลือทางการศึกษา และพัฒนาความเป็นอยู่ของชุมชนให้ดีขึ้น

- โครงการปันน้ำใจสู่ชุมชน กลุ่ม ปตท. เปิดคลินิกรักษาพยาบาลฟรีแก่ชุมชน ณ
โรงแยกก๊าซธรรมชาติระยอง และจัดหน่วยแพทย์เคลื่อนที่
บริการตรวจรักษาและให้ความรู้เบื้องต้นแก่ชุมชนในพื้นที่เป้าหมาย โดยดำเนินการมาตั้งแต่ปี 2547
เป็นต้นมา

-   โครงการแก้ปัญหาเร่งด่วนจากภัยพิบัติทางธรรมชาติ ปตท. ร่วมใจช่วยผู้ประสบภัยแล้ง ใน

โครงการ “กรมทรัพย์ฯ-กฟภ.-ปตท.-กปภ.-ทบ.ร่วมใจสู้ภัยแล้ง” นับตั้งแต่ปี 2542
เพื่อผสานความร่วมมือในการช่วยเหลือผู้ประสบภัยแล้งในหลายพื้นที่ทั่วประเทศ
โดยจัดหาน้ำมันเชื้อเพลิงอำนวยความสะดวกแก่เจ้าหน้าที่ทีมช่วยเหลือผู้ประสบภัย
รวมค่าใช้จ่ายดำเนินงานรวมมูลค่าทั้งสิ้น 3,600,000 บาท นอกจากนั้น
ยังได้ให้ความช่วยเหลือในโครงการ “ปตท. ร่วมใจช่วยภัยหนาว” มอบผ้าห่มจำนวน 9,000 ผืน
มูลค่าประมาณ 1,400,000 บาท
ให้แก่ผู้ประสบภัยหนาวในพื้นที่ภาคเหนือและภาคตะวันออกเฉียงเหนือ
ผ่านคลังปิโตรเลียมและคลังน้ำมัน ปตท. ในภูมิภาคต่าง ๆ ทั่วประเทศ
รวมทั้งผ่านทางจังหวัดและเครือข่ายรางวัลลูกโลกสีเขียว

- โครงการ PTT Tune Up ปตท. จัดขึ้นเป็นเวลากว่า 15 ปี ตั้งแต่ปี 2535 และต่อมาในปี
2547 ได้ขยายผลจัดโครงการร่วมกับสำนักงานคณะกรรมการการอาชีวศึกษา
เพื่อให้บริการตรวจสภาพเครื่องยนต์ฟรี ณ สถานีบริการน้ำมัน ปตท.
และสถานศึกษาในสังกัดคณะกรรมการอาชีวศึกษาทั่วประเทศเพื่อรณรงค์และกระตุ้นให้ประชาชนประหยัดพลังงานในทุกวิถีทาง
โดยการดูแลรักษาเครื่องยนต์ให้พร้อมใช้งาน
และสนับสนุนค่าใช้จ่ายให้แก่นักศึกษาตลอดช่วงปฏิบัติงาน รวมทั้งเป็นการฝึกทักษะอาชีพให้แก่เยาวชน

- โครงการขับขี่ปลอดภัย รักวินัจจราจรกับ ปตท. โดย ปตท. ร่วมกับกรมการขนส่งทางบก
ได้จัดโครงการฯ ต่อเนื่องเป็นปีที่ 11 ใน 3 จังหวัด ได้แก่ กรุงเทพ อยุธยา อุดรธานี
มีวัตถุประสงค์ในการอบรมความรู้กฎจราจรและมารยาทในการขับรถให้แก่ชาวไทยผู้มีความประสงค์ขอรับใบขับขี่ทั่วประเทศเพื่อให้นักขับขี่มีจิตสำนึก
มีวินัย คำนึงถึงความปลอดภัยในการใช้รถใช้ถนน และลดปัญหาการเกิดอุบัติเหตุ
รวมทั้งให้ความรู้เรื่องเชื้อเพลิง หล่อลื่น พลังงานทดแทน

- โครงการสนับสนุนการแก้ไขปัญหาจราจร
เพื่อช่วยบรรเทาปัญหาจราจรทั้งในส่วนกลางและส่วนภูมิภาค
ซึ่งถือเป็นปัญหาที่มีผลกระทบอย่างรุนแรงต่อคุณภาพชีวิตและสิ่งแวดล้อมของสังคมปัจจุบัน ปตท.
ได้จัดทำกรวยยางจราจร จำนวนกว่า 10,000 อัน
ส่งมอบให้แก่สถานีตำรวจในพื้นที่เป้าหมายทั่วประเทศเป็นประจำทุกปีอย่างต่อเนื่อง
พร้อมทั้งการจัดตั้งศูนย์ควบคุมสั่งการและความมั่นคง ณ กองบัญชาการตำรวจนครบาล 5
เพื่อใช้เป็นศูนย์ข้อมูล ควบคุม และสั่งการ
ที่มีประสิทธิภาพในการจัดการแก้ปัญหาอาชญากรรมและการจราจร
ซึ่งเป็นปัญหาสำคัญของคนกรุงเทพฯ ในปัจจุบัน

ด้านการกีฬา

- สนับสนุนกองทุนพัฒนาการกีฬาแห่งชาติ
เพื่อสร้างความพร้อมและความแข็งแกร่งให้แก่นักกีฬาไทยตั้งแต่ระดับเยาวชนต่อเนื่องจนถึงระดับอาชีพ
โดยสนับสนุนสมาคมฟุตบอลแห่งประเทศไทยในพระบรมราชูปถัมภ์
และลอนเทนนิสสมาคมแห่งประเทศไทยในพระบรมราชูปถัมภ์ ต่อเนื่องติดต่อกันเป็นปีที่ 4
อีกทั้งให้การสนับสนุนสมาคมมวยปล้ำสมัครเล่นแห่งประเทศ
และสมาคมยกน้ำหนักสมัครเล่นแห่งประเทศไทย ทั้งนี้
เพื่อให้เกิดการพัฒนาวงการกีฬาของไทยให้มีมาตรฐานเทียบเท่าระดับสากลในทั้งระบบ

- สนับสนุนจัดการแข่งขันเทนนิสเยาวชน และอาชีพระดับโลก ในประเทศไทย
ให้การสนับสนุนในการแข่งขันเอทีพี ไทยแลนด์ โอเพ่น 2007 เทนนิสหญิง พีทีที แบงคอก โอเพ่น
พีทีที แชมเปี้ยนชิพ พีทีที มาสเตอร์คัพ และพีทีที จูเนียร์ มาสเตอร์คัพ
เพื่อการพัฒนาศักยภาพนักเทนนิสไทยและผลักดันให้ก้าวไปสู่กีฬาเทนนิสอาชีพตามนโยบายการพัฒนากีฬาของชาติ

- สนับสนุนการแข่งขัน “ขอนแก่นมาราธอนนานาชาติ” ครั้งที่ 4 ร่วมกับจังหวัดขอนแก่น
และมหาวิทยาลัยขอนแก่น โดยมีผู้เข้าร่วมการแข่งขันทั้งจากในและต่างประเทศ
เพื่อพัฒนานักกีฬาของไทยให้พร้อมเข้าสู่การแข่งขันระดับโลก

- สนับสนุนหลักการจัดงานกีฬามหาวิทยาลัยโลก ครั้งที่ 24
ซึ่งประเทศไทยได้รับเกียรติให้เป็นเจ้าภาพ รวมถึงการจัดโครงการ “One Color One Power”
เพื่อให้เยาวชนของชาติได้ร่วมเป็นส่วนหนึ่งในประวัติศาสตร์ครั้งนี้
ด้วยการจัดนักศึกษาอาสาสมัครจากสถาบันการศึกษา 7 แห่ง เข้าร่วมกิจกรรมเชียร์บนอัฒจันทร์
แสดงถึงความสามารถในการเป็นเจ้าภาพกีฬาระดับโลกได้อย่างสมเกียรติ

  ด้านศิลปะและวัฒนธรรม

- สนับสนุนการอนุรักษ์ประเพณีตีกลองปูจา เขลางค์นคร ร่วมกับชาวลำปาง โดยมีพ่อครูกลอง
ให้ความรู้เกี่ยวกับการตีกลองปูจาให้ถูกวิธี เพื่อร่วมแข่งขันในงานมหกรรมก๋องปูจา ครั้งที่ 6
โดยมีผู้แทนจาก 13 อำเภอ ของจังหวัดลำปาง รวมถึงการจัด
“ค่ายเยาวชนอนุรักษ์ประเพณีกลองปูจา” และการจัดสร้างหอกลองปูจาเพิ่มเติมให้กับจังหวัดลำปาง
เพื่อสืบทอดวัฒนธรรมและขนบธรรมเนียมอันดีสืบไป

ตลอดระยะเวลา 29 ปีที่ผ่านมา เป็นที่ประจักษ์ว่าหลากหลายกิจกรรมที่เกิดขึ้นนับตั้งแต่วันเริ่มต้นของ
ปตท. มิได้สิ้นสุดลง เฉกเช่นเดียวกับภารกิจในการสร้างความมั่นคงทางพลังงาน
ด้วยตระหนักถึงการเป็นส่วนหนึ่งของสังคมไทย ปตท. จึงมุ่งมั่น สร้างสรรค์
นำองค์ความรู้ที่ได้จากการดำเนินธุรกิจ
รวมทั้งประสบการณ์ในการดำเนินกิจการเพื่อสังคมมาขยายผล ต่อยอด
เพื่อสร้างประโยชน์สุขแก่ประเทศชาติและสังคมไทยสืบไป รางวัลรัฐวิสาหกิจดีเด่น ปี 2550
จากกระทรวงการคลัง ในฐานะหน่วยงานที่มีการการดำเนินการเพื่อสังคมและสิ่งแวดล้อมดีเด่น
พิสูจน์ให้เห็นถึงความตั้งใจและคุณค่าของการดำเนินงาน ที่ ปตท.
ต้องการให้สังคมไทยเติบโตอย่างเป็นสุขและยั่งยืน

การดำเนินงานด้านคุณภาพ ความปลอดภัย อาชีวอนามัย และสิ่งแวดล้อม

จากวิสัยทัศน์ที่ชัดเจนในการสร้างมูลค่าเพิ่มให้กับทรัพยากรธรรมชาติปิโตรเลียม
ให้กลายเป็นวัตถุดิบที่สำคัญสำหรับอุตสาหกรรมปิโตรเคมี และอุตสาหกรรมต่อเนื่องอื่น ๆ
อย่างครบวงจร ในฐานะกลไกของรัฐในการสร้างความมั่นคงทางพลังงาน
อันเป็นรากฐานสำคัญของการพัฒนาเศรษฐกิจของประเทศ ทำให้ ปตท.
ยิ่งเพิ่มความใส่ใจต่อผู้มีส่วนได้เสียที่เกี่ยวข้องให้มากขึ้น โดยในส่วนของการบริหารระบบคุณภาพ
ความปลอดภัย อาชีวอนามัย และสิ่งแวดล้อม (Quality, Safety, Health and
Environment : QSHE) ซึ่งเป็นหนึ่งในองค์ประกอบหลักสู่การพัฒนาอย่างยั่งยืน
ได้มีการวิเคราะห์และประเมินโดยเปรียบเทียบกับความต้องการของผู้มีส่วนได้เสีย
เพื่อนำมาวางแผนกำหนดนโยบาย ทิศทางการบริหาร จัดการความเสี่ยงที่อาจเกิดขึ้นอย่างเป็นระบบ

ปตท. ได้เลือกสรรเครื่องมือ มาตรฐาน
ตลอดจนเทคโนโลยีควบคุมความเสี่ยงในระดับมาตรฐานสากลมาประยุกต์ใช้ในองค์กร
จากการบริหารจัดการตามแนวทางเกณฑ์รางวัลคุณภาพแห่งชาติ (Thailand Quality Award :
TQA) ในกลุ่มธุรกิจสำรวจ ผลิต และแยกก๊าซธรรมชาติ โรงแยกก๊าซธรรมชาติระยอง
ได้รับรางวัลคุณภาพแห่งชาติ ประจำปี 2549 จากนั้นได้ขยายการบริหารจัดการมายัง
สายงานระบบท่อส่งก๊าซธรรมชาติ และสามารถผ่านเกณฑ์การบริหารสู่ความเป็นเลิศ (Thailand
Quality Class : TQC) ในปี 2550 สำหรับการพัฒนาประสิทธิภาพการบริหาร จัดการ QSHE
อื่น ๆ ที่สำคัญในปี 2550 สามารถสรุปได้ ดังนี้

-   การควบคุมและป้องกันความสูญเสียด้านอาชีวอนามัยและความปลอดภัยอย่างเป็นระบบ

จากการดำเนินงานระบบการจัดการอาชีวอนามัยและความปลอดภัยตามมาตรฐาน มอก./OHSAS
18001 ซึ่งประยุกต์ใช้เป็นพื้นฐานในทุกพื้นที่ปฏิบัติการแล้ว ในปี 2550 ปตท.
ได้มุ่งเน้นไปที่การดำเนินการเชิงป้องกัน
เพื่อควบคุมและเฝ้าระวังความเสี่ยงที่อาจเกิดขึ้นต่อพนักงานและแรงงานจ้างเหมา
ไม่ว่าจะเป็นการวิเคราะห์หา Gap analysis ของระบบการจัดการอาชีวอนามัยและความปลอดภัย
ของพื้นที่ปฏิบัติการตามมาตรฐานสากล และแนวปฏิบัติที่ดีในอุตสาหกรรมปิโตรเลียม
โดยผู้เชี่ยวชาญจากต่างประเทศ การส่งเสริม ผลักดันให้มีการรายงานเหตุการณ์เกือบเกิดอุบัติเหตุ
(Near Miss) และสภาพและการกระทำที่ต่ำกว่ามาตรฐาน (Substandard Condition /
Act) การควบคุมอุบัติเหตุรถยนต์
โดยจัดทำคู่มือการขับขี่รถยนต์อย่างปลอดภัยและระเบียบปฏิบัติในการใช้รถยนต์ (PTT Defensive
Driving Manual) การจัดอบรมหลักสูตร”เทคนิคการขับรถยนต์เชิงป้องกันอุบัติเหตุ”
ให้กับพนักงานที่ใช้รถปฏิบัติงานเป็นประจำ
การสอบสวนอุบัติเหตุทางรถยนต์เพื่อหาสาเหตุและกำหนดมาตรการป้องกันอย่างเป็นระบบ
การดูแลด้านความปลอดภัยและอาชีวอนามัยให้แรงงานจ้างเหมา
โดยผลักดันให้บริษัทแรงงานจ้างเหมาจัดให้มีการตรวจสุขภาพทั่วไปและการตรวจสุขภาพทางอาชีวอนามัยตามกฎหมาย/
จัดหาอุปกรณ์คุ้มครองความปลอดภัยส่วนบุคคล/
มีการแต่งตั้งเจ้าหน้าที่ความปลอดภัยในการทำงานระดับต่าง ๆ
และมีการเก็บข้อมูลและวัดผลการดำเนินงานความปลอดภัยอย่างเป็นระบบ
การเฝ้าระวังและป้องกันการแพร่ระบาดของโรคติดต่อร้ายแรง เช่น ไข้หวัดนก และไข้หวัดใหญ่
โดยได้จัดเตรียมมาตรการป้องกันต่างๆ ตามที่องค์การอนามัยโลกและกระทรวงสาธารณสุขกำหนด
เช่น มีการจัดทำ “แผนจัดการไข้หวัดใหญ่ระบาด” จัดให้มีการวัคซีนไข้หวัดใหญ่ให้กับพนักงานทุกคน
การสำรองยาต้านไวรัสไข้หวัดนก เป็นต้น ซึ่งจากการดำเนินการดังกล่าว ในปีที่ผ่านมา
ปตท.มีอัตราการบาดเจ็บถึงขั้นหยุดงาน (Lost Time injury Frequency Rate : LTIF)
ของพนักงาน เท่ากับ 0.43 ซึ่งถือว่าอยู่ในเกณฑ์ดีเมื่อเทียบกับบริษัทอื่นในอุตสาหกรรมเดียวกัน

นอกเหนือไปจากพนักงานและแรงงานจ้างเหมาแล้ว ปตท. ยังคำนึงถึงผู้ส่งมอบ ผู้รับเหมา
และลูกค้า เพื่อให้เกิดความยั่งยืนในสายโซ่ธุรกิจด้วย โดยในปี 2550 มีโครงการส่งเสริมต่าง ๆ
อาทิ การสนับสนุนการติดตั้งระบบน้ำดับเพลิงฉุกเฉินให้โรงบรรจุก๊าซหุงต้มเอกชน
การจัดทำคู่มือการดำเนินงานด้าน QSHE สำหรับสถานีบริการน้ำมันเชื้อเพลิง
และตรวจสอบการดำเนินการอย่างเคร่งครัดทั้งสถานีบริการที่เป็นของ ปตท. เอง
รวมไปถึงสถานีบริการที่เป็นของตัวแทนจำหน่าย เป็นต้น

-   การบริหารจัดการเพื่อควบคุมผลกระทบต่อสิ่งแวดล้อม

การบริหารจัดการประเด็นปัญหาสิ่งแวดล้อมที่เกิดจากกิจกรรม กระบวนการทำงาน
ตลอดจนผลิตภัณฑ์และบริการเป็นสิ่งที่ ปตท. ให้ความสำคัญควบคู่ไปกับการดำเนินธุรกิจ ในปี 2550
ปตท. มุ่งเน้นการบริหารประเด็นสิ่งแวดล้อมเชิงรุก
และให้ความสำคัญในภาพรวมของสายโซ่ธุรกิจมากยิ่งขึ้น โดยเฉพาะอย่างยิ่งในพื้นที่มาบตาพุดและ
จ.ระยอง ซึ่งเป็นที่ตั้งของโรงแยกก๊าซธรรมชาติระยอง รวมทั้งบริษัทในกลุ่มหลายบริษัท
ไม่เพียงเฉพาะการติดตาม ตรวจวัดมลพิษทางน้ำ อากาศ
และกากของเสียตามวาระซึ่งทุกค่าเป็นไปตามที่กฎหมายกำหนดแล้ว ยังมีการจัดตั้ง
“คณะกรรมการจัดการสิ่งแวดล้อม” ดูแลการบริหารจัดการทั้งด้านเทคนิค อาชีวอนามัย
รวมทั้งมวลชนสัมพันธ์/ ประชาสัมพันธ์ ดำเนินการตรวจสอบและจัดทำฐานข้อมูลการระบายมลพิษ
ก่อนออกแผนลดมลพิษทั้งในระยะสั้นและระยะยาว คิดเป็นเงินลงทุนเพื่อปรับลดมลพิษของทั้งกลุ่ม
ปตท. กว่า 10,000 ล้านบาท

ปตท.
เล็งเห็นถึงศักยภาพขององค์กรในการป้องกันและลดผลกระทบสิ่งแวดล้อมในภาพรวมของสายโซ่อุปทานที่เกี่ยวข้อง
ซึ่งธุรกิจสำรวจ
ผลิตและแยกก๊าซธรรมชาติถือเป็นอุตสาหกรรมต้นทางหลักของอุตสาหกรรมปิโตรเคมีและอุตสาหกรรมเกี่ยวเนื่องมากมายหลายผลิตภัณฑ์
ในปี 2549-2550 จึงได้เข้าร่วมในโครงการจัดทำฐานข้อมูลผลกระทบต่อสิ่งแวดล้อม (Life
Cycle Inventory Database) ของประเทศไทย
ในส่วนของกระบวนการแยกก๊าซธรรมชาติและระบบการขนส่งก๊าซ
ซึ่งนอกจากจะช่วยให้การจัดทำข้อมูลการประเมินวงจรชีวิตของผลิตภัณฑ์ต่าง ๆ
ในประเทศไทยมีความสมบูรณ์มากขึ้นแล้ว
ยังช่วยสนับสนุนการส่งออกของไทยให้เป็นไปตามเงื่อนไขของการค้าในตลาดโลกด้วย

นอกจากนี้ ในส่วนของผู้ส่งมอบและผู้รับเหมาที่เกี่ยวข้องกับกิจการขององค์กร ปตท.
ได้ศึกษาและวางแผนที่จะนำหลักการจัดหาพัสดุที่เป็นมิตรต่อสิ่งแวดล้อม (Green Procurement)
เข้ามาปฏิบัติ โดยจัดทำคู่มือและข้อกำหนดการจัดหาพัสดุที่เป็นมิตรต่อสิ่งแวดล้อมของสินค้านำร่อง
คาดว่าจะแล้วเสร็จ และเริ่มจัดซื้อได้ในปี 2551

-   การศึกษา PTT Group Strategic Direction on Climate Change

ปตท. ได้ดำเนินการศึกษาปริมาณการปล่อยก๊าซเรือนกระจกจากกิจกรรม
กระบวนการทำงานโดยตรงในภาพรวมของ กลุ่ม ปตท. เพื่อนำมาวางแผน กำหนดนโยบาย
กลยุทธ์ในการควบคุมและลดการปล่อยก๊าซเรือนกระจกอย่างเป็นรูปธรรมต่อไป

-   การพัฒนาความคิดเชิงนวัตกรรมเพื่อปรับปรุงประสิทธิภาพการทำงาน

ปตท. ได้พัฒนาโครงการบริหารคุณภาพ/ เพิ่มผลผลิต โดยมีพื้นฐานเกณฑ์การดำเนินโครงการฯ
มาจากเกณฑ์รางวัลคุณภาพแห่งชาติ (TQA)
โดยนำมาประยุกต์ใช้ให้เหมาะสมกับขนาดของหน่วยงานระดับฝ่าย
เพื่อสนับสนุนการพัฒนาให้เกิดความคิดเชิงนวัตกรรม และการแก้ปัญหาอย่างเป็นระบบ
โดยพิจารณาปัจจัยรอบด้านอย่างครบถ้วน เพื่อปรับปรุงประสิทธิภาพกระบวนการทำงาน
ให้สอดคล้องกับตัวชี้วัดของหน่วยงานและองค์กร  อีกทั้งยังช่วยเสริมสร้างการทำงานเป็นทีม 
ซึ่งในปี 2550 มีการดำเนินโครงการฯ กว่า 200 โครงการ

-   การเสริมสร้างจิตสำนึกควบคุมความสูญเสียด้านคุณภาพและความปลอดภัย

จิตสำนึกด้าน QSHE
เป็นปัจจัยพื้นฐานที่สำคัญในการควบคุมและป้องกันความสูญเสียและความเสี่ยงต่าง ๆ ปตท.
จึงได้ริเริ่มนำ การดำเนินงาน TPM (Total Productive Maintenance) ตามแนวทาง JIPM
(Japan Institute of Plant Maintenance) มาประยุกต์ใช้ โดยหลังจากที่
โรงแยกก๊าซธรรมชาติระยอง โรงแยกก๊าซธรรมชาติขนอม และส่วนปฏิบัติการระบบท่อเขต 5
จ.ราชบุรี ประสบความสำเร็จได้รับรางวัล TPM Excellence, 1st Category ในปี 2549
แล้ว ในปีนี้ ได้ขยายผลไปสู่สายงานระบบท่อส่งก๊าซธรรมชาติทั้งหมด รวมทั้งในกลุ่มธุรกิจน้ำมันอีก 6
พื้นที่ได้แก่ คลังน้ำมันลำลูกกา คลังน้ำมันศรีราชา คลังปิโตรเลียมนครสวรรค์ คลังก๊าซบ้านโรงโป๊ะ
คลังน้ำมันภูเก็ต และคลังปิโตรเลียมลำปาง นอกจากนี้
ในส่วนของการเสริมสร้างจิตสำนึกด้านความปลอดภัย ได้เริ่มนำหลักการ Behavior Based
Safety (BBS) มาปฏิบัติในพื้นที่นำร่องด้วยที่คลังก๊าซบ้านโรงโป๊ะ

-   การพัฒนาเครือข่ายเพื่อการพัฒนาอย่างยั่งยืน

ปตท. ร่วมเป็นแกนนำ ตลอดจนเป็นสมาชิกกลุ่มความร่วมมือระหว่างหน่วยงานต่าง ๆ
ทั้งในประเทศและระหว่างประเทศ เพื่อเป็นกลไกผลักดันสู่ความยั่งยืนขององค์กร และของประเทศ
ดังนี้

-   กลุ่มองค์กรเครือข่ายด้านการพัฒนาอย่างยั่งยืนของโลก (World Business Council for
    Sustainable Development (WBCSD)

-   คณะกรรมการนักธุรกิจเพื่อสิ่งแวดล้อมไทย (Thailand Business Council for
    Sustainable Development : TBCSD)

-   องค์กรความร่วมมือระหว่างบริษัทน้ำมันของประเทศในกลุ่มเอเชียตะวันออกเฉียงใต้ (ASCOPE
    : ASEAN Council on Petroleum)

-   สมาชิก Oil Spill Response & East Asia Response Limited (OSRL/EARL)
    สำหรับการสนับสนุนการขจัดคราบน้ำมันหกล้นในทะเล

-   กลุ่ม Oil Industry Environmental Safety Group (IESG)
    ความร่วมมือระหว่างบริษัทน้ำมันต่าง ๆ ในประเทศไทย
    เพื่อให้ความช่วยเหลือกรณีเกิดการหกล้น รั่วไหลของน้ำมันในบริเวณน่านน้ำไทยเป็นต้น

รางวัลแห่งความภาคภูมิใจด้าน QSHE ประจำปี 2550

-   รางวัลคุณภาพแห่งชาติ (Thailand Quality Award : TQA) ประจำปี 2549 จาก
    คณะกรรมการรางวัลคุณภาพแห่งชาติ เมื่อวันที่ 30 เมษายน 2550

  โรงแยกก๊าซธรรมชาติระยอง

รางวัลสถานประกอบกิจการดีเด่นด้านความปลอดภัย อาชีวอนามัย และสภาพแวดล้อมในการทำงาน ระดับประเทศ จากกระทรวงแรงงาน เนื่องในงานสัปดาห์ความปลอดภัยแห่งชาติ ประจำปี 2550 เพื่อส่งเสริมให้สถานประกอบกิจการมีการบริหารและการดำเนินงานด้านความปลอดภัย อาชีวอนามัย และสภาพแวดล้อมในการทำงานให้ได้มาตรฐานตามระบบสากลและสอดคล้องกับข้อกำหนดของกฎหมาย ทั้งหมด 25 สถานประกอบกิจการ เมื่อวันที่ 10 พฤษภาคม 2550 

  คลังปิโตรเลียมสุราษฎร์ธานี (ได้รับ 11 ปีติดต่อกัน) คลังปิโตรเลียมลำปาง (ได้รับ 8
  ปีติดต่อกัน)

  คลังปิโตรเลียมนครสวรรค์ (ได้รับ 7 ปีติดต่อกัน) คลังน้ำมันพิษณุโลก (ได้รับ 7 ปีติดต่อกัน)

  คลังปิโตรเลียมบางจาก คลังปิโตรเลียมขอนแก่น คลังปิโตรเลียมสงขลา

  คลังน้ำมันพระโขนง คลังน้ำมันลำลูกกา คลังน้ำมันศรีราชา คลังน้ำมันเชียงใหม่

  คลังน้ำมันเด่นชัย คลังน้ำมันอุบลราชธานี คลังน้ำมันอุดรธานี คลังน้ำมันภูเก็ต คลังน้ำมันปากพนัง

  คลังก๊าซเขาบ่อยา คลังก๊าซบ้านโรงโป๊ะ

  โรงแยกก๊าซธรรมชาติขนอม จ.นครศรีธรรมราช

  ศูนย์ปฏิบัติการระบบท่อเขต 1 (จ.ชลบุรี) ศูนย์ปฏิบัติการระบบท่อเขต 2 (จ.พระนครศรีอยุธยา)

  ศูนย์ปฏิบัติการระบบท่อเขต 3 (จ.ระยอง) ศูนย์ปฏิบัติการระบบท่อเขต 4 (จ.ขอนแก่น)

  ศูนย์ปฏิบัติการระบบท่อเขต 5 (จ.ราชบุรี)

  อาคาร ปตท. สำนักงานใหญ่

-   รางวัล EIA Monitoring Awards 2007 จาก
    กระทรวงทรัพยากรธรรมชาติและสิ่งแวดล้อม
    สำหรับสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่น
    เมื่อวันที่ 21 ธันวาคม 2550

  โรงแยกก๊าซธรรมชาติขนอม

-   กลุ่มคิวซียอดเยี่ยม จากการนำเสนอผลงานในงานมหกรรมคิวซีรัฐวิสาหกิจแห่งประเทศไทย
    และเป็นตัวแทนประเทศไทยเข้าร่วมเสนอผลงานในการประชุมวิชาการมหกรรมคุณภาพ 2 งาน
    ได้แก่

    -   “The 13^(th) Asia Pacific Quality Organization International
        Conference & The 6^(th) Shanghai International Symposium on
        Quality” ณ กรุงเซี่ยงไฮ้ สาธารณรัฐประชาชนจีน

  กลุ่มสวัสดี จากโรงแยกก๊าซธรรมชาติระยอง

-   International Convention on Quality Control Circles 2007 ณ กรุงปักกิ่ง
    สาธารณรัฐประชาชนจีน

  กลุ่มช้างน้อย จากโรงแยกก๊าซธรรมชาติระยอง

การรับรองระบบการจัดการ QSHE ในปี 2550

Percentage of ISO/TIS 9001, ISO/TIS 14001 และ TIS/OHSAS 18001 Certified
Sites

[]

ในปี 2550 ทุกกระบวนการทำงานหลัก และพื้นที่ปฏิบัติงานตามเป้าหมายทั้งหมด 96 พื้นที่
สามารถรักษาการรับรองระบบการจัดการด้าน QSHE ตามมาตรฐานสากล ISO/TIS 9001,
ISO/TIS 14001 และ TIS/OHSAS 18001 โดย สถาบันรับรองมาตรฐานไอเอสโอ (สรอ.)
ได้ครบทุกพื้นที่

นอกจากนี้ ยังมีพื้นที่ที่ผ่านการรับรองจากการตรวจประเมินภายในองค์กร (Internal
Assessment) เพิ่มขึ้น 2 พื้นที่ ดังนี้

-   การรับรองระบบบริหารคุณภาพ ตามมาตรฐานสากล ISO 9001

  ส่วนจัดหาพัสดุ ปตท. สำนักงานใหญ่

-   การรับรองระบบการจัดการสิ่งแวดล้อม ตามมาตรฐานสากล ISO 14001

  พื้นที่โรงบรรจุหล่อลื่น ส่วนปฏิบัติการหล่อลื่น